މަޖިލިސް އިންތިހާބު 2019 | Haftha\nTag: މަޖިލިސް އިންތިހާބު 2019\nހަރާން ފައިސާއެއްގައި ނުޖެހޭނަން، އެ ނަމޫނާ ދާއިރާއަށް ދައްކާނަން: ސަގީފު\nރައްޔިތުން މަޖިލީހަށް ހޮވިއްޖެނަމަ ހަރާން ފައިސާއެއްގައި ނުޖެހޭނެ ކަމަށާއި އަދި އެ ނަމޫނާ ދާއިރާގެ ރައްޔިތުންނަށް ދައްކާނެ ކަމަށް ވައިކަރަދޫ ދާއިރާއަށް ވާދަކުރައްވާ ހުސެއިން ސަގީފް އިހުސާން ވިދާޅުވެއްޖެއެވެ.\nރައްޔިތުން މަޖިލީހުގެ އިންތިހާބާ ދިމާކޮށް ޕީއެސްއެމްއިން ބޭއްވި މަޖިލިސް ބަހުސްގައި ވާހަކަފުޅު ދައްކަވަމުން ސަގީފު ވިދާޅުވީ، މަޖިލީހަށް ކުރިމަތިލާން ނިންމާ އެވާހަކަ ބައްޕަ ގާތު ދެންނެވުމުން އޭނާއަށް ނަސޭހަތެއް ދެއްވި ކަމަށެވެ.\nއެއީ ހަރާން ފައިސާއެއްގައި ނުޖެހުމަށާއި ހަރާން ފައިސާއެއް ގެއަށް ނުވެއްދުމަށާއި އަދި ހަރާން ފައިސާއެއް ދަރިންނަށް ކާން ނުދިނުމަށެވެ.\n“ބައްޕާއޭ. އަޅުގަނޑަށް އިތުބާރު ކުރައްވާށޭ. އަޅުގަނޑު މިހުރީ ބައްޕަ ދެއްވި ފުރިހަމަ ނަސޭހަތުގެ އަލީގައޭ. އަޅުގަނޑު އިންތިހާބު ވެއްޖެނަމަ ދާއިރާގެ ރައްޔިތުންނަށް މި ނަމޫނާ އަޅުގަނޑު ދައްކަދޭނަން،” ބައްޕަ ދެއްވި ނަސޭހަތުގެ ޖަވާބު ދެއްވަމުން ސަގީފު ވިދާޅުވިއެވެ.\nހދ. އަތޮޅު ކައުންސިލްގެ މެންބަރުކަމާއި ރައީސްކަން ވެސް ކުރައްވާފައިވާ ސަގީފު އިތުރަށް ވިދާޅުވީ އޭނާ މަޖިލީހަށް އިންތިހާބު ވެއްޖެނަމަ ތިލަދުންމަތި ފަހުރުވެރިވާ ގޮނޑިއަކަށް ވައިކަރަދޫ ގޮނޑި ހަދައިދޭނެ ކަމަށެވެ.\nއަދި އޭނާ މަޖިލީހަށް ކުރިމަތިލީ، މީހުންގެ މައްސަލަތައް އަޑުއަހައި އިހުސާސްތަކާ ތަސައްލީ އިހުސާސްކުރި މީހެއްގެ ހައިސިއްޔަތުން ލިބުނު ލިބުނު ތަޖުރިބާ އާއި ގާބިލްކަން ބޭނުންކޮށްގެން ރައްޔިތުންނަށް ދިމާވެފައިވާ މައްސަލަތަކުގެ ހައްލު ހޯދައިދިނުމަށް ކަމަށް ސަގީފު ވިދާޅުވިއެވެ.\nAuthor މުޙައްމަދު އީމާންPosted on March 15, 2019 Categories featured 1Tags ހުސެއިން ސަގީފު, ވައިކަރަދޫ ދާއިރާ, މަޖިލިސް އިންތިހާބު 2019Leaveacomment on ހަރާން ފައިސާއެއްގައި ނުޖެހޭނަން، އެ ނަމޫނާ ދާއިރާއަށް ދައްކާނަން: ސަގީފު\nމުބާރާތް ބޭއްވީ އެންމެނަށް، ދިން އިނާމުތަކަކީ ވޯޓު ހޯދަން ކުރި ކަމަކަށް ނުބެލެވޭނެ: އަލްހާން\nމުބާރާތްތައް ބޭއްވީ އިޖްތިމާއީ ހަރަކާތެއްގެ ތެރެއިން ހުރިހާ ޒުވާނުންނަށް ހުޅުވާލައިގެން ކަމަށާއި އެހެންކަމުން އެ މުބާރާތްތަކުގައި ދިން އިނާމުތަކަކީ ވޯޓު ހޯދަން ކުރި ކަމަކަށް ނުބެލެވޭނެ ކަމަށް ހެންވޭރު އުތުރު ދާއިރާއަށް ވާދަކުރައްވާ އަލްހާން ފަހުމީ ވިދާޅުވެއްޖެއެވެ.\nއަލްހާން މިހެން ވިދާޅުވީ، އޭނާގެ ކެމްޕެއިން ހަރަކާތްތަކުގެ ތެރެއިން ކުރިއަށްގެންދިޔަ “އަލްހާން ސްޓްރީޓް ސޮކާ ކަޕް 2019” އާއި ރާޒުވާ މުބާރާތާ ގުޅޭގޮތުން މިއަދު އޭސީސީއަށް ހާޒިރުކުރުމުން ނުކުމެވަޑައިގެން މީޑިއާތަކާ ވާހަކަދައްކަވަމުންނެވެ.\nއަލްހާން ވިދާޅުވީ، އޭނާ އޭސީސީއަށް ހާޒިރުކުރީ އެ މުބާރާތްތަކުގެ ވަނަތަކަށް ހޮވުނު ފަރާތްތަކަށް ދިން ފައިސާއަކީ ރިޝްވަތުގެ ގޮތުގައި ހުށަހެޅުނު އެއްޗެއް ކަމަށް ތުހުމަތު ކުރައްވައިގެން އެކަމާ ސުވާލު ކުރެއްވުމަށް ކަމަށެވެ.\nއެގޮތުން އެ މުބާރާތްތަކަކީ ކެމްޕެއިންގައި ހިންގި އިޖްތިމާއީ ހަރަކާތެއްގެ ތެރެއިން މުޅި މާލެއަށް ހުޅުވާލައިގެން ހިންގި ހަރަކާތެއް ކަމަށާއި އެއީ ދާއިރާގެ ރައްޔިތުންނަށް ނުވަތަ ވޯޓުލާ މީހުންނަށް އެކަނި ފުރުސަތު އޮންނަ ގޮތަށް ބޭއްވި މުބާރާތްތަކެއް ނޫން ކަމަށް އަލްހާން ވިދާޅުވިއެވެ.\nއެހެންކަމުން އެއީ ވަކި ފަރާތަކަށް ފައިދާއެއް ހޯދައިދިނުމަށް ނުވަތަ ވޯޓު ހޯދަން ކުރި މަސައްކަތެއް ކަމަށް ނުބެލެވޭނެ ކަމަށް އޭނާ ވިދާޅުވިއެވެ.\n“އާންމުންނަށް ހުޅުވާލައިގެން ކުރިއަށް ގެންދެވޭ މުބާރާތެއްގެ ޗެމްޕިއަނުންނަށް ކަނޑައެޅިފައިވާ އިނާމަކީ ވަކި ފަރާތަކަށް ފައިދާއެއް ހޯދައިދިނުމަށް ނުވަތަ ވަކި ޖަމާއަތަކަށް ފައިދާއެއް ހޯދައިދިނުމުގެ ގޮތުން ނުވަތަ ވޯޓުލާ މީހުންނަށް އެކަނި ފުރުސަތު އޮންނަ ގޮތަށް ބޭއްވުނު ކަމަށް ނުވާއިރު މީގެ އިނާމަކީ އަޅުގަނޑު ވޯޓު ހޯދަން ކުރި މަސައްކަތެއް ކަމަށް ގާނޫނީ ހަމަތަކުން ބެލޭނެ އެއްވެސް އަސާސެއް ނެތް،” އަލްހާން ވިދާޅުވިއެވެ.\nއޭނާ އިތުރަށް ވިދާޅުވީ، އޭސީސީން މައްސަލަ ނަގައިގެން ގެންދާގޮތަށް ވަރަށް ބޮޑަށް އިންކާރު ކުރައްވާ ކަމަށެވެ. އަދި އޭސީސީން ކުރިއަށް ގެންދާ ތަހުގީގަކީ ގަބޫލުކުރައްވާ ތަހުގީގެއް ނޫން ކަމަށް އެ ކޮމިޝަންގައި އަލްހާން މިއަދު ވަނީ ދަންނަވައިފައެވެ.\nAuthor މުޙައްމަދު އީމާންPosted on March 14, 2019 Categories featured 1Tags ހެންވޭރު ދެކުނު, އަލްހާން ފަހުމީ, އެންޓި ކޮރަޕްޝަން ކޮމިޝަން, މަޖިލިސް އިންތިހާބު 2019Leaveacomment on މުބާރާތް ބޭއްވީ އެންމެނަށް، ދިން އިނާމުތަކަކީ ވޯޓު ހޯދަން ކުރި ކަމަކަށް ނުބެލެވޭނެ: އަލްހާން\nއިންތިހާބުގެ ކެމްޕެއިނަށް މިހާތަނަށް 4.8 މިލިއަން ރުފިޔާ ލިބިފައިވޭ: އެމްޑީޕީ\nއަންނަ މަހުގެ ހަ ވަނަ ދުވަހު ބާއްވާ ރައްޔިތުން މަޖިލީހުގެ އިންތިހާބުގެ ކެމްޕެއިނަށް އެމްޑީޕީއަށް 4.8 މިލިއަން ރުފިޔާ ލިބިފައިވާ ކަމަށް އެޕާޓީން ބުނެފިއެވެ.\nމަޖިލިސް އިންތިހާބާ ދިމާކޮށް އެމްޑީޕީން ބާއްވަމުން އަންނަ ސިލްސިލާ ނޫސްވެރިންގެ ބައްދަލުވުމުގައި އެޕާޓީގެ ކެމްޕެއިން ތަރުޖަމާން އަފްޝަން ލަތީފު މިއަދު ވިދާޅުވީ، އެމްޑީޕީގެ ކެމްޕެއިނަށް ވަކި އަދަދެއް ހަރަދު ކުރުމަށް ކަނޑައަޅާފައިވާ ވަކި އަދަދެއް ނެތް ކަމަށެވެ.\nއެގޮތުން އެމްޑީޕީގެ ކެމްޕެއިން ހަރަކާތްތަކަށް ފަންޑު ހޯދުމުގެ މަސައްކަތް މިހާރުވެސް ކުރަމުންދާކަން ފާހަގަކުރައްވާ ވިދާޅުވީ، މިހާތަނަށް ހެޔޮ އެދޭ ފަރާތްތަކުގެ އެހީ އާއި ފަންޑު ހޯދުމުގެ ހަރަކާތްތަކުން އެޕާޓީއަށް 4.8 މިލިއަން ރުފިޔާ ލިބިފައިވާ ކަމަށެވެ.\nއޭގެ އިތުރުން، ވަރަށް ގިނަ ހެޔޮ އެދޭ ފަރާތްތަކުން ފޮއްޗާއި ކުލަ އާއި ޓީޝާޓް ފަދަ ކެމްޕެއިނަށް ބޭނުންވާ ތަކެތި ހަދިޔާކޮށް، ޕްރިންޓް ކުރުމުން ފަދަ ކަންކަން ކޮށްދެއްވަމުން ގެންދަވާކަން އޭނާ ފާހަގަކުރެއްވިއެވެ.\nއަފްޝަން ވިދާޅުވީ، ކުރިއަށް އޮތް ތަނުގައި ވަކި ދާއިރާތަކަށް ފަންޑު ހޯދުމަށް ހަރަކާތްތަކެއް ރާވަމުންދާ ކަމަށެވެ.\n“…ވީހާވެސް ބޮޑަކަށް ޕަބްލިކް ނޫނީ އާންމުން ޝާމިލުވާ ގޮތަށް ވަރަށް އަވަހަށް ޕްރޮގްރާމެއް ފަށަން އަޅުގަނޑުމެން މިވަނީ ގަސްތުކޮށްފައި، މި ޕްރޮގްރާމްގެ ދަށުން ސީދާ އެ ދާއިރާތަކަށް އެ ދާއިރާތަކުގެ ބޭފުޅުންނަށް ފަންޑް ފޯރުކޮށްދެވޭނެ ނޫނީ ކެމްޕެއިން ހަރަދަށް ފައިސާ ނުވަތަ އެހެނިހެން އެހީ ފޯރުކޮށްދެވޭނެ،” އަފްޝަން ވިދާޅުވިއެވެ.\nއެމްޑީޕީން މަޖިލިސް އިންތިހާބަށް ބޮޑެތި ތައްޔާރީތަކެއް ވަމުންދާއިރު، އެޕާޓީގެ ކެންޑިޑޭޓުންގެ ކެމްޕެއިން ރަސްމީކޮށް ލޯންޗުކޮށްދެއްވުމަށް ރައީސް އިބްރާހިމް ސޯލިހު ގެންދަވަނީ ދާއިރާތަކަށް ދަތުރުފުޅުތަކެއް ކުރައްވަމުންނެވެ.\nއެގޮތުން މިހާރު ވެސް އެމަނިކުފާނު ދަނީ ވ. އަތޮޅަށް ކެމްޕެއިން ދަތުރުފުޅެއް ކުރައްވަމުންނެވެ. އަދި ކުރިއަށް އޮތް ދެ ދުވަހު ޅ. އަތޮޅަށް ދަތުރުފުޅެއް ކުރައްވާއިރު މިމަހުގެ 16 އަދި 17 އަށް ރައީސް ސޯލިހު ވަޑައިގަންނަވަން ހަމަޖެހިފައިވަނީ ނ. އަތޮޅަށެވެ.\nAuthor މުޙައްމަދު އީމާންPosted on March 14, 2019 Categories ޚަބަރުTags އެމްޑީޕީ, މަޖިލިސް އިންތިހާބު 2019Leaveacomment on އިންތިހާބުގެ ކެމްޕެއިނަށް މިހާތަނަށް 4.8 މިލިއަން ރުފިޔާ ލިބިފައިވޭ: އެމްޑީޕީ\nއަލްހާން އޭސީސީއަށް ހާޒިރުކުރަނީ\nރައްޔިތުންގެ މަޖިލީހުގެ އިންތިހާބުގައި، ހެންވޭރު އުތުރު ދާއިރާއަށް ވާދަކުރައްވާ ޖުމްހޫރީ ޕާޓީގެ ކެންޑިޑޭޓް އަލްހާން ފަހުމީ އެންޓި ކޮރަޕްޝަން ކޮމިޝަން (އޭސީސީ)އަށް ހާޒިރުވާން އަންގައިފިއެވެ.\nއޭނާ އޭސީސީއަށް ހާޒިރު ކުރަނީ މިއަދު ހަވީރު 3:00 އަށެވެ.\nއޭސީސީން އަލްހާނަށް ފޮނުވި ޗިޓްގައި ބުނެފައިވަނީ، އޭނާ އެ ކޮމިޝަނަށް ހާޒިރުކުރަނީ މަޖިލީހަށް ވާދަ ކުރައްވާ ކެންޑިޑޭޓަކަށްވެ ހުންނަވައިގެން ގާނޫނާ ހިލާފަށް މުބާރާތްތައް ބާއްވައި ބޮޑެތި ފައިސާގެ އިނާމްތައް ދީފައިވާކަމަށް ބުނާ މައްސަލައެއްގައި ކަމަށެވެ.\nއޭސީސީއަށް އަލްހާން ހާޒިރު މިކުރަނީ، މިދިޔަ މަހުގެ ފަހުކޮޅު “އަލްހާން ސްޓްރީޓް ސޮކާ ކަޕް 2019″ގެ ނަމުގައި އޭނާ ވަނީ ފުޓްސަލް މުބާރާތެއް ބާއްވައިފައެވެ.\nހެންވޭރުގައި ހަރަކާތްތެރިވާ ޓީސީ ސްޕޯޓްސް ކްލަބާ ހަވާލުކޮށްގެން ޒުވާނުންނަށް ހާއްސަކޮށްގެން ކުރިއަށް ގެންދިޔަ އެ މުބާރާތުގައި މާލޭގެ އެކި ސަރަހައްދުތަކުން 33 ޓީމު ބައިވެރިވެފައިވެއެވެ.\nއެ މުބާރާތުގައި އެއްވަނަ ޓީމަށް 50،000 ރުފިޔާ އަދި ދެވަނަ ޓީމަށް 25،000 ރުފިޔާ ވަނީ ދީފަ އެވެ.\nއަލްހާންގެ އިތުރުން ވެސް އެކި ދާއިރާތަކަށް ވާދަ ކުރާ އެހެން ގިނަ ކެންޑިޑޭޓުން ގެންދަނީ ފުޓްސެލް މުބާރާތްތަކާއި އެހެނިހެން މުބާރާތްތައް ބާއްވަމުންނެވެ.\nއޭގެ އިތުރުން މަޖިލިސް އިންތިހާބާ ދިމާކޮށް ބައެއް ކެންޑިޑޭޓުން ގެންދަނީ އެކި ޖަމިއްޔާތަކުގެ ނަންނަމުގައި ތަފާތު ބޮޑެތި އެހީތެރިކަން ރަށްރަށަށާއި އަމިއްލަ ފަރުދުންނަށް ވަމުންނެވެ.\nAuthor މުޙައްމަދު އީމާންPosted on March 14, 2019 Categories featured 1Tags ހެންވޭރު ދެކުނު, އަލްހާން ފަހުމީ, އެންޓި ކޮރަޕްޝަން ކޮމިޝަން, މަޖިލިސް އިންތިހާބު 2019Leaveacomment on އަލްހާން އޭސީސީއަށް ހާޒިރުކުރަނީ\nމި ސަރުކާރު ދެމި އޮތްހާ ހިނދަކު އައްޑޫ ރައްޔިތުން ތިބޭނީ ތަނަވަސްކަމާއެކު: ނަޝީދު\nމި ސަރުކާރު ދެމި އޮތްހާ ހިނދަކު އައްޑޫ ރައްޔިތުން އުޅެމުންދާނީ ތަނަވަސްކަމާއެކުގައި ކަމަށް ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nހިތަދޫ މެދު ދާއިރާއަށް އެމްޑީޕީގެ ޓިކެޓްގައި ވާދަކުރައްވާ އަހުމަދު ރަޝީދު (ޗެކްމާކް)ގެ ކެމްޕެއިން ފައްޓަވައިދެއްވުމަށް މިއަދު ބޭއްވި ހަފްލާގައި ނަޝީދު ވަނީ އައްޑޫ އާއި އެ ސިޓީގެ ރައްޔިތުންނަށް ވަރަށް ބޮޑު ތައުރީފު ކުރައްވާ ވާހަކަފުޅު ދައްކަވައިފައެވެ.\nއެގޮތުން އެމްޑީޕީގެ ސިޔާސަތުތައް އެކުލެވިގެން ވަނީ، ތޮބީއީ ގޮތުން އައްޑޫ ސިޓީ ތަރައްގީ ކުރުމަށް ބޭނުންވާ ވަރަށް ގިނަ ކަންތައްތަކާ އެކީގައިކަން ފާހަގަކުރައްވާ ނަޝީދު ވިދާޅުވީ، އެމްޑީޕީގެ ސަރުކާރުން މި ސިޓީ ތަރައްގީ ކުރުމުގެ މަސައްކަތް ހިންގާނެ ކަމަށެވެ. އަދި އެއީ ޝައްކު އުފުދޭނެ ކަމެއް ނޫން ކަމަށް ވިދާޅުވިއެވެ.\n“އައްޑޫ ސިޓީ ތަރައްގީ ކުރުމުގައި އެމްޑީޕީ މަސައްކަތްކުރާނެ. މި ޕާޓީ އުފެދިފައިވަނީ އެތައް ގޮތަކަށް ދެކޭއިރުގައި ސީދާ އެ މަސައްކަތަށް. މިޕާޓީގެ އެންމެ ގިނަ މެންބަރުންނަކީ އައްޑު ސިޓީގެ މެންބަރުން. މިޕާޓީގެ އެންމެ ގިނަ ހަރަކާތް ހިނގަނީ ވެސް މި އައްޑޫގައި. އެމްޑީޕީގެ އުފެދިގެން އައިއިރުގައި އެންމެބޮޑު ބާރުވެރިކަމެއް އެހީތެރިކަމެއް ތާއީދެއް ދިން ބޭފުޅުންނަކީ ވެސް ތިބޭފުޅުން،” ނަޝީދު ވިދާޅުވިއެވެ.\nއެމަނިކުފާނު އިތުރަށް ވިދާޅުވީ، އަމާޒަކީ މާގިނަ މީހުން ތަނަވަސްކަމާއެކީގައި ގަދަރުވެރި ދިރިއުޅުމެއް އުޅޭތަން ދެކުން ކަމަށާއި “އެ މަންޒަރު މި ސަރުކާރު ދެމި އޮތްހާ ހިނދަކު ފެންނަމުން އެނގެމުން އޮޅުންފިލަމުންދާނެ” ކަމަށެވެ.\nAuthor މުޙައްމަދު އީމާންPosted on March 9, 2019 March 11, 2019 Categories featured, ޚަބަރުTags ރައީސް މުހައްމަދު ނަޝީދު, އައްޑޫ ސިޓީ, އެމްޑީޕީ, މަޖިލިސް އިންތިހާބު 2019\nމިއަދު ރާއްޖޭގެ ވެރިކަމުގައި މިތިބީ އެމްޑީޕީން ކަމަށާއި ރައްޔިތުންގެ މެޖޯރިޓީ ލިބިއްޖެނަމަ ތަފާތު ދައްކަވާނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nހިތަދޫ މެދު ދާއިރާއަށް އެމްޑީޕީގެ ޓިކެޓްގައި ވާދަކުރައްވާ އަހުމަދު ރަޝީދު (ޗެކްމާކް)ގެ ކެމްޕެއިން ފައްޓަވައިދެއްވުމަށް މިއަދު ބޭއްވި ހަފްލާގައި ރައީސް ވިދާޅުވީ، މީގެ ކުރިން ވެސް އެމްޑީޕީން ވެރިކަމަށް އައި ނަމަވެސް އެފަހަރު ރައްޔިތުން މަޖިލީހުގެ މެޖޯރިޓީއެއް ނުލިބުނު ކަމަށެވެ.\nއެގޮތުން މިއަދުވެސް ވެރިކަމުގައި މިއޮތީ އެމްޑީޕީ ކަމަށާއި މިފަހަރު ރައްޔިތުން މަޖިލީހުގެ މެޖޯރިޓީ ލިބިއްޖެނަމަ ތަފާތު ދައްކާނެ ކަމަށް ރައީސް ވިދާޅުވިއެވެ.\n“މިއަދު ވެރިކަމުގައި މިތިބީ އަޅުގަނޑުމެން. މި ސިޓީގެ ކައުންސިލް އޮތީ އަޅުގަނޑުމެންނާ އެކީގައި. އަޅެ ގޮތްބަލާލަން މި ސިޓީގެ ހުރިހާ ގޮނޑިއެއް އަޅެ އަޅުގަނޑުމެންނަށް ދެއްވަބައްލަވާށޭ. ރައްޔިތުން މަޖިލީހުގެ މެޖޯރިޓީ މިފަހަރު އަޅެ އަޅުގަނދުމެންނަށް ދެއްވަބަލައްވާށޭ. ތަފާތު އަޅުގަނޑުމެން ދައްކާނަން.،” ރައީސް ވިދާޅުވިއެވެ.\nރައީސް ސޯލިހު އިތުރަށް ވިދާޅުވީ، ރާއްޖޭގެ ރައީސްކަމުގެ މަގާމަށް އެމަނިކުފާނު ހޮއްވަވާފައި ހުރީ އެމްޑީޕީގެ ބޭފުޅެއްގެ ގޮތުގައި ނަމަވެސް އެ މަގާމަށް އާދެވުނީ ގިނަ ބައެއްގެ ތާއީދާއެކުކަން ހަނދާން ނުނެތޭ ކަމަށެވެ.\nއެގޮތުން ޖުމްހޫރީ ޕާޓީ އާއި އަދާލަތު ޕާޓީ އަދި ރައީސް މައުމޫންގެ އެމްއާރުއެމްގެ އިތުރުން އަދިވެސް ގިނަ ބަޔަކު ކުރި މަސައްކަތް އެމަނިކުފާނުގެ ހިތުގައި އަބަދުވެސް އޮންނާނެ ކަމަށް ވިދާޅުވިއެވެ.\nއަދި ވިދާޅުވީ، އެއިން އެއްވެސް ބޭފުޅަކަށް އަދި އެއްބާރުލުން ދެއްވި އެއްވެސް ޕާޓީއަކަށް އެމްޑީޕީން ކުރާ މަސައްކަތުން ދެރަ ގޮތެއް ނުވާނެ ކަމާށާއި ވާނީ ރަނގަޅު ގޮތްތަކެއް ކަމަށެވެ.\nAuthor މުޙައްމަދު އީމާންPosted on March 9, 2019 March 11, 2019 Categories ޚަބަރުTags ރައީސް އިބްރާހިމް މުހައްމަދު ސޯލިހު, އެމްޑީޕީ, މަޖިލިސް އިންތިހާބު 2019\nޑިމޮކްރަސީއަކަށް ރާއްޖެ ފުރޮޅާލިއިރު އުފެދުނު ކުލަތަކަކީ މާ މުގައްދަސް އެއްޗެއްކަން ގަބޫލުކުރާ ކުރުން ބަދަލުކުރަންޖެހޭ ކަމަށް ރައްޔިތުން މަޖިލީހުގެ ހެންވޭރު އުތުރު ދާއިރާއަށް ވާދަކުރައްވާ އަލްހާން ފަހުމީ ވިދާޅުވެއްޖެއެވެ.\nމަޖިލިސް އިންތިހާބުގެ ކެމްޕޭން ލޯންޗުކުރުމަށް ރޭ ބޭއްވި ހަފްލާގައި އަލްހާން ވިދާޅުވީ، ރާއްޖޭގެ ހާލަތު މިއަދު މިއޮތީ ބަދަލުކުރަންޖެހިފައި ކަމަށެވެ. އަދި ބަދަލުކުރަންޖެހިފައި އޮތް ހަގީގަތަކީ ޑިމޮކްރަސީއަކަށް ރާއްޖެ ފުރޮޅާލިއިރު އުފެދުނު ޕާޓީތަކަކީ މާ މުގައްދަސް އެއްޗެއްކަން ގަބޫލުކުރާ ކުރުން ކަމަށް އޭނާ ވިދާޅުވިއެވެ.\n“ދިވެހި ގައުމިއްޔަތުގެ ބަހާތައް އޮތީ ދެމެހެއްޓިފަ. އެއީ އިސްލާމީ ޝަހްޝިއްޔަތު. ފެއްސާއި ރަތާއި ހުދުން އޮންނަ އެއްޗެއް. އެއީ ރީނދުލަކުން ރަތަކުން ފެއްސަކުން އޮންނަ އެއްޗެއް ނޫން. ހިތުގައި އޮންނަންވީ ގައުމީ ލޯބި. މަސައްކަތްކުރަންޖެހޭނީ ގައުމަށްޓަކާ ވަކި މީހަކަށްޓަކާ އަޅުދާސްތުވެގެން ވަކި ޕާޓީއެއްގެ އަޅުންގެ ގޮތުގައި އުޅެގެން ނުވާނެ،” އަލްހާން ވިދާޅުވިއެވެ.\nރޭގެ ހަފްލާގައި އަލްހާން ތަކުރާރުކޮށް ވަނީ، ޕާޓީއަށްވުރެ ގައުމުދެކެ ލޯބިވުމަށާއި މިއީ މިނިވަނުން ކަމުން ލޯބިވާނީ ގައުމު ދެކެ ކަމަށް ހަރުއަޑުން ވިދާޅުވެފައެވެ.\nއަލްހާން ވިދާޅުވީ، ރައްޔިތުން މަޖިލީހަށް އޭނާ ވާދަކުރައްވަނީ ރައްޔިތުންގެ މަޖިލީހުގެ މެންބަރުންގެ މަސްއޫލިއްޔަތުތަކަކީ ކޮބައިކަން ވަރަށް ސާފުކޮށް އެނގިހުރެ ކަމަށެވެ.\nއެގޮތުން ދައުލަތް ހިންގަން ބޭނުންވާ ގާނޫނުތައް ހެދުމާއި ރާއްޖެ ވަކި ގޮތަކަށް އިންތިޒާމް ކުރުމަށް ތަރުތީބު ކުރަންޖެހޭ ގާނޫނީ ކަންކަން އެންމެ މަތިން ނިންމާ ތަނަކީ ރައްޔިތުންގެ މަޖިލިސްކަން އޭނާ ފާހަގަކުރެއްވިއެވެ.\nއަދި ގާނޫނު ހެދުމުގެ މަސްއޫލިއްޔަތުތަކުގެ އިތުރުން އެއިރަކު އޮންނަ ސަރުކާރެއް ޒިންމާދާރު ކުރުވުމަކީ ވެސް ރައްޔިތުންގެ މަޖިލީހަށް މަތިވެފައި އޮންނަ މަސްއޫލިއްޔަތެއް ކަމަށް އަލްހާން ވިދާޅުވިއެވެ.\n“އެއީ ތިންބާރު ވަކިވެފައި އޮންނަ ދައުލަތެއްގައި އެއްބާރުން އަނެއް ބާރަށް ފާރަވެރިވެ ޒިންމާދާރު ވެރިކަމެއް ހިންގުމަށްޓަކާ ރައްޔިތުންގެ މަޖިލީހަށް އޮންނަ މަސްއޫލިއްޔަތެއް. އެހެންވީމަ އަޅުގަނޑު ގަބޫލުކުރަނީ ކޮންމެ ޕާޓީއަކުން ކޮންމެ ކުލައަކުން ހޮވިގެން އައިކަމަށް ވިޔަސް ރައްޔިތުންގެ މަޖިލީހުގެ މެންބަރުން މަސައްކަތްޕުޅު ކުރައްވަން ވާނީ ވަކި ކުލައަކަށް ވަކި ޕާޓީއަކަށް ވަކި ލީޑަރަކަށް ނުބަލާ ސީދާ ރައްޔިތުންގެ ހައްގުކަން،” އަލްހާން ވިދާޅުވިއެވެ.\nAuthor މުޙައްމަދު އީމާންPosted on March 9, 2019 March 10, 2019 Categories ޚަބަރުTags ހެންވޭރު ދެކުނު, އަލްހާން ފަހުމީ, މަޖިލިސް އިންތިހާބު 2019, ޖުމްހޫރީ ޕާޓީ\nސަރުކާރުން ވިޔަސް ރައްޔިތުންނަށް ގެއްލުންވާ ނުވަތަ ރައްޔިތުންގެ މަތީ މަސްލަހަތާ ހިލާފަށް ކުރާ އެއްވެސް ކަމަކަށް އޮންނާނީ ޒީރޯ ޓޮލަރެންސް ކަމަށް ހެންވޭރު ދެކުނު ދާއިރާއަށް ވާދަކުރައްވާ ކެންޑިޑޭޓް އަލްހާން ފަހުމީ ވިދާޅުވެއްޖެއެވެ.\nކުރިއަށް އޮތް ރައްޔިތުން މަޖިލީހުގެ އިންތިހާބުގެ ކެމްޕޭން ރަސްމީކޮށް ފެށުމަށް މިރޭ ބޭއްވި ހަފްލާގައި ވާހަކަފުޅުދައްކަވަމުން އަލްހާން ވިދާޅުވީ، ޖުމްހޫރީ ޕާޓީގެ ލީޑަރު ގާސިމް އިބްރާހިމްއާއެކީގައި ރައްޔިތުންނަށް ހިދުމަތް ކުރަން ފަސްނުޖެހި މިހުރީ ގައުމީ ހިދުމަތުގެ ވަރުގަދަ ރެކޯޑެއް ގާސިމްގެ ފަހަތްޕުޅުގައި ފެންނަން އޮތަތީވެ ކަމަށެވެ.\nއަދި ގާސިމް އިބްރާހީމާއި ޖުމްހޫރީ ޕާޓީއާއެކުގައި ދިވެހި ދައުލަތާއި ސަރުކާރުގެ ހިދުމަތުގައި އަދި ރައްޔިތުންނަށް ހެވާ ލާބައަށްހުރި ކޮންމެ ކަމެއްގައި ދެމިހުންނާނެ ކަމަށާއި އެއީ މިހާތަނަށް ވެސް މަސައްކަތްކުރި ގޮތް ކަމަށް އަލްހާން ވިދާޅުވިއެވެ.\nނަމަވެސް ރައްޔިތުންނަށް ގެއްލުންވާ ގޮތަކަށް ޕާޓީން ވިޔަސް އަދި ސަރުކާރުން ވިޔަސް ކަންކަން ކުރާނަމަ އެކަމަށް ދެވޭނީ ޒީރޯ ޓޮލަރެންސް ކަމަށް އަލްހާން ހަރުއަޑުން ތަކުރާރުކޮށް މިރޭ ވިދާޅުވިއެވެ.\n“ޖޭޕީން ވިޔަސް ސަރުކާރުން ވިޔަސް ކޮންމެ ފަރާތަކުން ވިޔަސް ރައްޔިތުންނަށް ގެއްލުންވާ ދިވެހިރާއްޖޭގެ ރައްޔިތުންގެ މަތީ މަސްލަހަތު ކޮމްޕްރައިމައިޒް ކުރާ އެއްވެސް ކަމަކާ އަޅުގަނޑުމެން އޮންނާނީ ސީދާ ޒީރޯ ޓޮލަރެންސް. އިތުރު ގޮތެއް ނޯންނާނެ. ކޮންމެ ޕާޓީއަކުން ކިތަންމެ ބައިވަރު ވިޕެއް ނެރުނު ކަމުގައި ވިޔަސް އަޅުގަނޑު މަސައްކަތް ކުރާނީ އެގޮތަށް،” ގިނަ އަދަދެއްގެ ރައްޔިތުން ބައިވެރިވެވަޑައިގެން ހަފްލާގައި އަލްހާން ވިދާޅުވިއެވެ.\nފޭދޫ ދާއިރާގެ މެންބަރުކަން ވެސް ކުރެއްވި އަލްހާން އިތުރަށް ވިދާޅުވީ، ރައްޔިތުން މަޖިލީހުގެ މެންބަރުންގެ މަސްއޫލިއްޔަތުތަކާއި ވަކާލާތު ކުރަންޖެހޭ ގޮތާއި ވޯޓު ދޭންޖެހޭ ގޮތް ސިފަކުރަނީ ރައްޔިތުންގެ އެންމެ މަތީ މަސްލަހަތަށް ރިއާޔަތް ކޮށްގެން ކަމަށް ރާއްޖޭގެ ގާނޫނު އަސާސީގައި ސާފުކޮށް ބުނެފައި އެބައޮތް ކަމަށެވެ.\nނަމަވެސް ވަކި ޕާޓީއަކަށް މަޖިލީހުގެ މެޖޯރިޓީ ދޭންޖެހޭނެ ކަމަށް ވިދާޅުވެ ކަންކަން އޮޅުވާލައްވާ ސިޔާސީ ލީޑަރުން އެބަތިއްބެވި ކަމަށާއި އެކަން އެގޮތަށް ވިދާޅުވެގެން ނުވާނެ ކަމަށް އޭނާ ވިދާޅުވިއެވެ.\nއަދި ވިދާޅުވީ، ރައްޔިތުންގެ މަޖިލީހުގެ މެންބަރުން މަސައްކަތްޕުޅު ކުރައްވަންވާނީ ވަކި ކުލައަކަށް ވަކި ޕާޓީއަކަށް ވަކި ލީޑަރަކަށް ނުބަލާ ސީދާ ރައްޔިތުންގެ ހައްގުގައި ކަމަށެވެ.\nAuthor މުޙައްމަދު އީމާންPosted on March 9, 2019 March 10, 2019 Categories ޚަބަރުTags އަލްހާން ފަހުމީ, މަޖިލިސް އިންތިހާބު 2019, ޖުމްހޫރީ ޕާޓީ\nހުޅުމާލޭގައި ދިރިއުޅޭ ވައިކަރަދޫ ދާއިރާގެ ރައްޔިތުންނާ ބައްދަލުކޮށް ހިޔާލު ހޯއްދެއްވުމަށް އެދާއިރާއަށް ވާދަކުރައްވާ ހުސެއިން ސަގީފު ދޮރުން ދޮރަށް ވަޑައިގެންފިއެވެ.\nސަރުކާރު ކޯލިޝަންގައި ހިމެނޭ އަދާލަތު ޕާޓީގެ ފަރާތުން ވާދަކުރައްވާ ސަގީފު ވަނީ އިއްޔެ ހުޅުމާލޭގައި އުޅޭ ވައިކަރަދޫ ދާއިރާގެ ރައްޔިތުން ދިރިއުޅޭ ގޭގެއަސް ޒިޔާރަތްކޮށް ގިނަ ބަޔަކާ ބައްދަލުކުރައްވައިފައެވެ.\nއަދި ވައިކަރަދޫ ދާއިރާއަށް ކުރިމަތިވެފައިވާ މައްސަލަތަކާއި އެކަންކަމަށް ހައްލު ހޯދުމަށް ރައްޔިތުންގެ މަޖިލީހުގެ ތެރެއިން ކުރެވިދާނެ ކަންކަމާ ގުޅޭގޮތުން ހިޔާލު ބައްދަލު ކޮށްފައިވެއެވެ.\n“ތިލަދުންމަތި ފިކުރު” ގެ ސްލޯގަންގައި ކެމްޕޭން ކުރައްވަމުން ގެންދަވާ ސަގީފު އިއްޔެ ހުޅުމާލޭގައި އުޅޭ ވައިކަރަދޫ ދާއިރާގެ ރައްޔިތުންނާ ބައްދަލުކުރެއްވިއިރު، “ފިކުރު ކޮފީ”ގެ ނަމުގައި މިފަހުން ވަނީ ދާއިރާގައި ހިމެނޭ ކުރިނބީ އަދި ނެއްލައިދޫގެ ހިންގުންތެރި ޒުވާނުންނާ ވެސް ބައްދަލުކޮށް އެމީހުންގެ ހިޔާލާ މަޝްވަރާ ވެސް ހޯއްދަވައިފައެވެ.\nއަންނަ މަހުގެ ހަ ވަނަ ދުވަހު ބާއްވާ ރައްޔިތުން މަޖިލީހުގެ އިންތިހާބުގައި ވައިކަރަދޫ ދާއިރާއަށް ސަގީފާއެކު ތިން ބޭފުޅުން ވާދަކުރައްވައެވެ. އެއީ އެމްޑީޕީގެ ޓިކެޓުގައި ވާދަކުރައްވާ ހުސެއިން ޒިޔާދު (ފިއްޓޭ) އާއި ޖުމްހޫރީ ޕާޓީގެ ޓިކެޓުގައި ވާދަކުރައްވާ އަބްދުﷲ ޝަރީފެވެ.\nސަގީފުގެ ކެނޑިޑޭޓް ނަންބަރަކީ2އެކެވެ.\nAuthor މުޙައްމަދު އީމާންPosted on March 9, 2019 March 10, 2019 Categories ޚަބަރުTags ހުސެއިން ސަގީފު, ވައިކަރަދޫ ދާއިރާ, މަޖިލިސް އިންތިހާބު 2019\nޕާޓީތަކެއް އެއްބައިވަގެން ވަކި ގޮތަކަށް ސަރުކާރުން ހިންގަން އައިސް އޮއްވާ މިއީ ހަމައެކަނި އެމްޑީޕީގެ ސަރުކާރެކޭ ވިދާޅުވުމަކީ އިންސާފުވެރި ވާހަކަފުޅެއްތޯ އަލްހާން ފަހުމީ ސުވާލު އުފައްދަވައިފިއެވެ.\nކުރިއަށް އޮތް ރައްޔިތުން މަޖިލީހުގެ އިންތިހާބުގައި ޖުމްހޫރީ ޕާޓީގެ ޓިކެޓުގައި ހެންވޭރު ދެކުނު ދާއިރާއަށް ވާދަކުރައްވާ އަލްހާން އެގޮތަށް ސުވާލު އުފެއްދެވީ އޭނާގެ ކެމްޕޭން ރަސްމީކޮށް ފެށުމަށް ރޭ ބޭއްވި ހަފްލާގައެވެ.\nއެމްޑީޕީގެ އިސް ބޭފުޅެއްގެ ގޮތުގައި ކުރިން ހުންނެވި އަލްހާން ރޭ ވަނީ، ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދު، މިއަދު މިއޮތް ސަރުކާރަކީ އެމްޑީޕީގެ ސަރުކާރެކޭ ވިދާޅުވާތީ ގިނަ ސުވާލުތަކެއް އުފައްދަވައިފައެވެ.\nއެގޮތުން އެހެން ވިދާޅުވާނަމަ އެއީ އިންސާފުވެރި ވާހަކަފުޅެއްތޯއޭ އަލްހާން ރައްޔިތުންގެ ގާތު އެއްސެވިއެވެ.\n“ކޮބައިތޯއޭ ޖުމްހޫރީ ޕާޓީއާއި މި ޕާޓީގެ މެންބަރުން ކުރިހާ މަސައްކަތާއި ރައީސް ޔާމީންގެ ވެރިކަން ބަދަލުކުރުމަށްޓަކާ މި ޕާޓީތަކުން ކުރި މަސައްކަތާ ކުރި ހޭދަ ކޮބައިތޯއެވެ. އޭގެ އަގު ވަޒަން ކުރުމެއް ނެތީތޯއޭ. އެވާހަކަ އަޑުއެހުމެއް ވެސް ނެތީތޯއޭ،” ދާއިރާގެ ގިނަ އަދަދެއްގެ ރައްޔިތުން ބައިވެރިވެވަޑައިގެން ހަފްލާގައި އަލްހާން ވިދާޅުވިއެވެ.\nއޭނާ ވިދާޅުވީ، ޖުމްހޫރީ ޕާޓީގެ ޓިކެޓުގައި ރައްޔިތުންގެ މަޖިލީހަށް ކުރިމަތިލާން ނިންމި އެއް ސަބަބަކީ މިއަދުގެ ސަރުކަރާއި ޖުމްހޫރީ ޕާޓީއަށް މަންފާ ކުރަނިވި ކަންކަމުގައި އެއްބާރުލުން ދިނުން ކަމަށާއި އަދިވެސް މިތިބީ މިއަދުގެ ސަރުކާރާ އެކީގައި ކަމަށެވެ.\nއަދި އެ ސަރުކާރަކީ ޖުމްހޫރީ ޕާޓީ ވެސް އެކުލެވޭ ރައީސް އިބްރާހިމް މުހައްމަދު ސޯލިހުގެ ކޯލިޝަން ސަރުކާރު ކަމަށާއި އެއީ އެމްޑީޕީ ސަރުކާރުގެ ވާހަކައެއް ނޫން ކަމަށް އަލްހާން ވިދާޅުވިއެވެ.\nކުރިން ފޭދޫ ދާއިރާގެ މެންބަރުކަން ކުރެއްވި އަލްހާން އިތުރަށް ވިދާޅުވީ، އޭނާ މަޖިލީހަށް ކުރިމަތިލެއްވީ ރައީސް އިބްރާހިމް މުހައްމަދު ސޯލިހުގެ ފުރިހަމަ ތާއީދާއެކު ކަމަށެވެ.\nއަދި ރައްޔިތުންގެ މަޖިލީހަށް ކުރިމަތިލާން ވެސް ރައީސްއާ މަޝްވަރާ ކުރެއްވި ކަމަށާއި މަޝްވަރާގައި ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ ޓިކެޓް ހޯއްދަވައިގެން ކުރިއަށް ވަޑައިގެންނެވުމަށް ރައީސް ވިދާޅުވި ކަމަށް އަލްހާން ވިދާޅުވިއެވެ.\n“އެހެންވީމަ އަޅުގަނޑު މިހުރީ އެގޮތަށް އައިސް. އެހެން ވެގެން އަޅުގަނޑު މި ބުނަނީ އިބޫ ސަރުކާރު ދަމަހައްޓާނަމޭ. ނަމަވެސް އެދޭ ގޮތަށް ރައީސްގެ ފަރާތްޕުޅުން މި ތާއީދެއް ވެސް ނުލިބޭ. އުއްމީދު ކުރިގޮތަކަށް ނޫން ކޯލިޝަންގެ ކަންކަން ނިމިގެން ދިޔައީކީ،” ޕާޓީތައް ހިމެނޭ ކޯލިޝަންގެ އިހުލާސްތެރިކަން ރައްޔިތުންނަށް ދައްކަންޖެހޭކަން ފާހަގަކުރައްވާ އަލްހާން ވިދާޅުވިއެވެ.


ފަތިސް ނަމާދަށް ހޭލަން ފެށިދާނެ ފަސޭހަ ގޮތެއް! – ދިވެހި ނޫސް\nHome ⁄ ދީން ⁄ ފަތިސް ނަމާދަށް ހޭލަން ފެށިދާނެ ފަސޭހަ ގޮތެއް!\nބައެއް މީހުންނަށް އެންމެ ބޮޑު ކަމަކަށްވެފައި އޮންނަނީ ފަތިސް ނަމާދަށް ހޭލުމެވެ. ބައެއް މީހުން ބުނަނީ ގަދިސޯނާކުރި ނަމަވެސް، ފަތިހު ހޭލަން މަސައްކަތްކުރި ނަމަވެސް ނުހޭލެވޭ ކަމަށެވެ. އަދި ހޭލެވުނު ނަމަވެސް ކަންނެތްވެ ނިދޭގޮތް މެދުވެރިވާކަމަށްވެސް ބުނެއެވެ.\nމިފަދަ މީހުން އެންމެ ކުރަން އެންމެ މުހިންމު ކަމަކީ ނިދުމުގެ ކުރިން ކުރުސި ކިޔެވުމެވެ.3ފަހަރު ކުރުސި ކިޔައިގެން ނިދުމަކީ ހޭލަން ފަސޭހަވެ އަދި ނިދީގެ ކަންނެތްކަންވެސް ފިލައިގެންދާ ކަމެކެވެ. އެހެނީ ޝައިޠޯނާ ކިތަންމެ ބޭނުންވި ނަމަވެސް ކުރުސި ކިޔައިގެން އޮންނަ މީހަކާއި ކައިރިއެއް ނުވެވޭނެއެވެ. ﷲ ތަޢާލާ އެމީހާގެ ހިމާޔަތުގައި މަލާއިކަތުން ބައިތިއްބަވާނެތެވެ! ވީމާ ހޭލެވޭވަގުތު ނިދަން ހިތްވަރުދީ ވަސްވާސްދޭ ޝައިޠޯނާގެ ކިބައިން އެމީހަކަށް ސަލާމަތްކަން ލިބޭނެތެވެ! އިން ޝާ ﷲ\nމީގެ އިތުރުން ބައެއް މީހުންގެ ތަޖުރިބާއަށް ބަލާއިރު ނިދިން ހޭލަން މަސައްކަތްކުރުމުންވެސް ނުހޭލެވޭ މީހާ، ހޭލެވުނުހައި އަވަހަކަށް އެހެން އެއްވެސް ކަމެއް ނުކޮށް ފުރަތަމަ ކަމަކަށް ފެންވަރައި ތާހިރުވެ ވުޟޫކޮށް، ޒީނަތްތެރިވެގެން ފަތިސްނަމާދު ކުރުމަކީ ވެސް ފަތިހު ހޭލެވެން ފަށާ ސަބަބެކެވެ. އެންމެ ރަނގަޅު ގޮތަކީ އިހު ސުންނަތްވެސް ކޮށްގެން ނަމާދު ކުރުމެވެ.\nފަތިސް ނަމާދު ޤަޟާކުރުމުގެކުރިން އިހުސުންނަތުގެ ދެރަޚްޢަތް ކުރުމާއިބެހޭ ގޮތުން ޑރ. މުޙައްމަދު އިޔާޟް ޢަބްދުއްލަޠީފް ވިދާޅުވެފައިވެއެވެ.\n“ރަސޫލް (ޞޢވ) އަމަލުފުޅުކުރައްވަވާފައިވަނީ އެގޮތަށެވެ. ފަތިސް ނަމާދަށް ހޭފުޅު ނުލެއްވެވުނު ރޭގެ ފަތިސް ނަމާދު ޤަޟާ ކުރެއްވެވީ އިހު ސުންނަތް ކުރެއްވެވުމަށްފަހުގައެވެ. ވީމާ އަހަރެމެންވެސް ޢަމަލުކުރަންވީ ހަމައެގޮތަށެވެ. ފަތިސް ނަމާދު އެކަނި ކުރި ނަމަވެސް ފަރުޟު އަދާކުރެވޭނެއެވެ!”


ގާނޫނު އަސާސީގެ ފޮނި މީރުކަން ހޯއްދަވައިދެއްވި ޒައީމަކީ ރައީސް އަލްއުސްތާޛު މައުމޫން އަބްދުއްގައްޔޫމް – Dhuvas Online\nގާނޫނު އަސާސީގެ ފޮނި މީރުކަން ހޯއްދަވައިދެއްވި ޒައީމަކީ ރައީސް އަލްއުސްތާޛު މައުމޫން އަބްދުއްގައްޔޫމް\nއިއްޔެއަކީ މިހާރު އަމަލުކުރަމުންދާ ގާނޫނު އަސާސީ ތަސްދީގު ކުރިތާ 12 އަހަރު ފުރުނު ދުވަހެވެ. އެއީ ހެޔޮވެރިކަމުގެ ފެށުމެވެ. ޑިމޮކްރަޓިކް ރާއްޖެއަކަށް ދިވެހި ގައުމު ބަދަލުވި ތާރީހީ ދުވަހެވެ. ތާރީހީ އެ ދަތުރުގެ ފެށުމަކީ ރައީސް އަލްއުސްތާޛު މައުމޫން އަބްދުލްގައްޔޫމްގެ އިސްނެންގެވުމެވެ.\nރާއްޖޭގައި ސިޔާސީ ޕާޓީތަކަށް ފުރުސަތު ހުޅުވާލުމާއި، ފާރަވެރިވާނެ މުއައްސަސާތައް ގާއިމްކުރުމަކީ ރައީސް މައުމޫންގެ ވިސްނުންފުޅެކެވެ. ރައްޔިތުންނަށް ހައްގުތައް ކަށަވަރުކޮށްދީ، އިންސާފު ގާއިމްކޮށް ދިނުމަކީ އެމަނިކުފާނު ފެއްޓެވި މަސައްކަތްޕުޅެކެވެ. ދައުލަތުގެ ބާރުތައް ވަކިވެ، ފާރުވެރިވާނެ ނިޒާމުތަކެއް ގާއިމް ކުރެއްވުމުގެ ވިސްނުންފުޅު އުފަން ކުރެއްވީވެސް އެމަނިކުފާނެވެ. އެމަނިކުފާނު ވަނީ އެ ބަދަލުތައް ރާއްޖެއަށް ގެންނަވަން ފެއްޓެވުމުގެ ކުރިން ވަޒީރުންގެ މަޖިލީހުގެ މެންބަރުންނާއި އެ މަޝްވަރާތައް ކުރައްވާފައެވެ. ވަޒީރުންގެ މަޖިލީހުގައި އޭރު ތިއްބެވި ބޭފުޅުން އެކަމަށް ހެކިވާނެއެވެ. އެ އިސްލާހުތައް ގެނައުމަށް އެމަނިކުފާނު އިސްނެންގެވިކަމީ ފެންނަން އޮތް ހަގީގަތެވެ.\nމިހާރު އަމަލުކުރަމުންދާ ފެހި ގާނޫނު އަސާސީ ފާސްކުރި ރައްޔިތުންގެ ހާއްސަ މަޖިލީހަށް ބަލާލި ނަމަވެސް، އިސްލާހީ މަސައްކަތުގެ ހަގީގީ ލީޑަރަކީ ރައީސް މައުމޫންކަން ޔަގީން ކުރެވެއެވެ. ގާނޫނު އަސާސީ ފާސްކުރި މަޖިލީހުގައި އޮތީ ރައީސް މައުމޫންގެ މެޖޯރިޓީއެވެ. އެ މަޖިލީހުގައި ތިއްބެވީ އެމަނިކުފާނުގެ ވިސްނުމާ އެއްގޮތަށް މަސައްކަތް ކުރައްވާ މެންބަރުންނެވެ. ގާނޫނު އަސާސީގައި ލިޔެފައިވާ ކޮންމެ އަކުރަކީ އަދި ރައްޔިތުންނަށް ކަށަވަރުކޮށްދިން ކޮންމެ ހައްގަކީ ރައީސް މައުމޫންގެ ސީދާ އިސްނެންގެވުމަށް ގެނެވުނު އިސްލާހުތަކެކެވެ. އިސްލާހީ ބަދަލުތަކާއި ރައީސް މައުމޫން ދެކޮޅު ހެއްދެވިނަމަ އެ ބަދަލުތައް ނުގެނެވުނީހެވެ.\nދިވެހިން މިހާރު ބަލައިގެންފައިވާ ގާނޫނު އަސާސީއަކީ ރައްޔިތުންނަށް ވަރަށް ގިނަ ހައްގުތައް ކަށަވަރުކޮށްދީފައިވާ ގާނޫނު އަސާސީއެކެވެ. ޑިމޮކްރަޓިކް މުއައްސަސާތައް ވުޖޫވެގެންދިޔައީ އެ ގާނޫނު އަސާސީގެ ދަށުންނެވެ. ތިން ބާރު ވަކިކުރެވި ދުނިޔެ ގަބޫލުކުރާ އެންމެ ޒަމާނީ ޑިމޮކްރަސީގެ ސިފަތައް ރާއްޖެއަށް ގެނައީ އެ ގާނޫނު އަސާސީންނެވެ.\nވާދަވެރިން ނުވަތަ ހަސަދަ ވެރިން ބޭނުންވަނީ އެ ހަގީގަތް ފޮރުވާށެވެ. ރާއްޖެއަށް އައި ހަގީގީ ބަދަލު އޮޅުވާލާށެވެ. ރައްޔިތުންނަށް ލިބުނު މިނިވަންކަމާއި ހައްގުތައް އެއީ އެހެން ބަޔަކު ކުރި މަސައްކަތަކުން ލިބުނު އެއްޗެއް ކަމަށް ދައްކާށެވެ. އެއީ އިސްލާހަށްޓަކައި ހަގީގީ މަސައްކަތް ކުރެއްވި ބޭފުޅުންނާއި ލީޑަރު އޮޅުވާލުމުގެ ބޭނުމުގައެވެ. ގާނޫނު އަސާސީއަކީ “ރައީސް މައުމޫނާ ދެކޮޅަށް ލިޔުނު ލިޔުމެއް” ކަމަށް ބައެއް ބޭފުޅުން ވިދާޅުވަނީ އެހެން ވެގެންނެވެ. އަދި އެއީ ރައީސް މައުމޫންގެ ވެރިކަމާއި ދެކޮޅަށް ކުރެވުނު މަސައްކަތެއް ކަމަށް ބުނެ ބުހުތާނު ދޮގު ހަދަނީ އެހެން ވެގެންނެވެ.\nރައްޔިތުންނަށް އޮޅުވާލުމަށް ރޯމާ ދުވާލު އެ ލީޑަރުން އެ ހައްދަވާ ބޮޑެތި ދޮގުތައް ރައްޔިތުންނަށް އެނގެއެވެ. ދިވެހިންނަށް ހައްގުތައް ކަށަވަރުކޮށްދިން ގާނޫނު އަސާސީ ވުޖޫދުވީ ރައީސް މައުމޫންގެ ލީޑާޝިޕްގައެވެ. އެ މަސައްކަތް ކުރުމުގައި މަޖިލީހުގައި އެންމެ އިސް ދައުރެއް އަދާކުރެއްވީ ރައީސް މައުމޫނަށް ތާއީދު ކުރައްވާ މަޖިލީސް މެންބަރުންނެވެ. ގާނޫނު އަސާސީގައި ހައްގުތަކާއި މިނިވަންކަމުގެ މާއްދާތައް ހިމަނުއްވާ، މުހިންމު ހުރިހާ އިސްލާހުތަކެއް ހުށައެޅުއްވީވެސް އެ މެންބަރުންނެވެ. ގާނޫނު އަސާސީ ހާއްސަ މަޖިލީހުން ފާސްކުރެއްވުމަށް މެޖޯރިޓީ ވޯޓް ދެއްވީވެސް ރައީސް މައުމޫނުގެ ފިކުރާއި ވިސްނުމަށް ތާއީދުކުރައްވާ އެމަނިކުފާނަށް ވަފާތެރި މަޖިލީސް މެންބަރުންނެވެ.\nއެހެން ކަމަށްވީއިރު ގާނޫނު އަސާސީއަކީ ރައީސް މައުމޫނާ ދެކޮޅަށް ބަޔަކު ލިޔުނު ލިޔުމެކޭ ބުނާނީ ކިހިނަކުން ހެއްޔެވެ. ހަސަދައިން ފޯވެފައިވާ ދުލަކުން އަދި ރައްޔިތުންނަށް ހަގީގަތް އޮޅުވާލުމަށް ކިތަންމެ ދޮގުތަކެއް ހެދި ނަމަވެސް ހަގީގަތް ބަދަލެއް ނުކުރެވޭނެއެވެ. ރައްޔިތުންނަށް މިއަދު ހުރިހާ ހަގީގަތްތަކެއްވެސް ސާފެވެ. ދިވެހިންނަށް ހައްގުތައް ކަށަވަރުކޮށްދީ، ގާނޫނު އަސާސީގެ ފޮނި މީރުކަން ހޯއްދަވައިދެއްވި ޒައީމަކީ ރައީސް އަލްއުސްތާޛު މައުމޫން އަބްދުއްގައްޔޫމެވެ.\n މިއީ އޮޕް-އެޑް ލިޔުމެކެވެ.


އެކައުންޓިންގ ނުވަތަ ފައިނޭންސްގެ ދާއިރާއިން ފުރަތަމަ ޑިގްރީ ހާސިލުކޮށްފައިވުން ނުވަތަ ޕްރޮފެޝަނަލް އެކައުންޓިންގ ސެޓްފިކްޓެއް (CAT or PCA) ފުރިހަމަކޮށްފައިވުން. ޕްރޮފެޝަނަލް ސެޓްފިކެޓް ފުރިހަމަކޮށްފައިވާ ފަރާތްތަކަށް އިސްކަންދެވޭނެއެވެ.\nމަސައްކަތާ ގުޅުންހުރި ދާއިރާއަކުން މަދުވެގެން 5-4 އަހަރު ދުވަހުގެ ތަޖުރިބާ ލިބިފައިވުން.\nއެކައުންޓިންގ ސޮފްޓްވެއަރ ބޭނުންކުރަން އެގުން.\nމި މިނިސްޓްރީގެ ބެލެނިވެރިކަމުގެ ދަށުން ތަންފީޒުކުރެވެމުންދާ "އެންހޭންސް އިންޓަގްރޭޓެޑް ފްރޭމްވާރކް" ޕްރޮގްރާމް (އީ.އައި.އެފް)ގެ ދަށުން، ތަންފީޒުކުރުމުންދާ ޓިއަރ2ޓްރޭޑް ފެސިލިޓޭޝަން ޕްރޮޖެކްޓަށް، ތިރީގައި މިދަންނަވާ މަޤާމަށް މުވައްޒަފަކު ބޭނުންވެއްޖެއެވެ.\nމަތީގައި އިޢުލާންކުރެވިފައިވާ ވަޒީފާގެ އިތުރު ތަފުސީލު، މަސްއޫލިއްޔަތު އަދި ތަފުސީލު ޓާރމްސް އޮފް ރެފަރެންސް މި މިނިސްޓްރީގެ ވެބްސައިޓް http://www.trade.gov.mv އިން ޑައުންލޯޑުކުރެވޭނެއެވެ. ނުވަތަ [email protected] އަށް އީމެއިލް ކުރެއްވުމުން ލިބިވަޑައި ގަންނަވާނެއެވެ.\nމުސާރަ: ލިބިފައިވާ ތަޖުރިބާއަށް ބެލުމަށްފަހު 20,046.00 - 21,588.00 ދިވެހި ރުފިޔާ އާދެމެދުގެ އަދަދެއް\nވަޒީފާގެ މުއްދަތު: 31 ޖުލައި 2016 ގެ ނިޔަލަށް\nވަޒިފާއަށް ކުރިމަތިލުމުގެ ސުންގަޑި: ވަޒީފާއަށް އެދި ސިޓީ ފޮނުވުމުގެ އެންމެ ފަހުގެ ތާރީޚަކީ 28 ސެޕްޓެންބަރު 2015 ވާ ހޯމަ ދުވަހުގެ 14:00 އެވެ. ވަޒީފާއަށް އެދި ހުށަހަޅާ އެޕްލިކޭޝަން، ސީ.ވީ، ދިވެހިރައްޔިތެއްކަން އަންގައިދޭ ކާރޑުގެ ކޮޕީ، ތަޢުލީމީ ސެޓްފިކެޓްގެ ކޮޕީ އަދި ކުރިން މަސައްކަތްކޮށްފައިވާ ތަންތަނުގެ ރެފަރެންސް ސިޓީ، މި މިނިސްޓްރީގެ ހިއުމަން ރިސޯސް ޔުނިޓަށް އެޑްރެސްކޮށް ހުށަހެޅުއްވުން އެދެމެވެ. އެޕްލިކޭޝަން ހުށަހަޅުއްވާނީ ބަންދުކުރެވިފައިވާ ސިޓީއުރައެއްގައެވެ. އަދި ސިޓީއުރައިގެ ބޭރުގައި "Job Application EIF Tier2– Finance Officer" މިހެން ލޭބަލްކުރެވިފައި އޮންނަންވާނެއެވެ. އިތުރު މަޢުލޫމާތު ހޯއްދެވުމަށް، ރަސްމީ ދުވަސްދުވަހު 08:00 – 15:00 ދެމެދު 3333174 އަށް ގުޅުއްވައި ނުވަތަ [email protected] އަށް އީމެއިލް ކުރެއްވުން އެދެމެވެ.\n13 ސެޕްޓެންބަރު 2015\nނަންބަރު: (IUL) 101-AF/1/2015/134\nސުންގަޑި: 28 ސެޕްޓެންބަރު 2015 1400


Gaumee teamah Dhivehi Coach eh!\nގައުމީ ޓީމު މެޗަކަށް ނުކުތުމުގެ ކުރިން\nވޭތުވެދިޔަ އަހަރުތަކުގައި އެކި ގައުމުތަކަށް ނިސްބަތްވާ ކޯޗުން ރާއްޖޭގެ ގައުމީ ޓީމުގައި މަސައްކަތް ކޮށްފި އެވެ. ފުޓްބޯޅައިގައި އެންމެ ބޮޑަށް ކުރި އަރާފައިވާ ޔޫރަޕާއި ދެކުނު އެމެރިކާގެ އިތުރުން އޭޝިއާގެ ކޯޗުންނެވެ. ދެކުނު އެފްރިކާގައި 2010 ވަނަ އަހަރު ބޭއްވި ވޯލްޑް ކަޕްގައި، މާސެލޯ ލިއްޕީގެ ވަރުގަދަ އިޓަލީއާ އެއްވަރު ކުރި ނިއު ޒިލޭންޑްގެ ކޯޗް ރިކީ ހާބަޓް ވެސް ރާއްޖޭގައި މަސައްކަތް ކުރި އެވެ. އެއީ މިހާތަނަށް ރާއްޖޭގައި މަސައްކަތް ކުރި އެންމެ ހައި ޕްރޮފައިލް ކޯޗެވެ.\nއެހެންނަމަވެސް ދިވެހިންނަކަށް ކަމުދާ މީހަކު ނެތެވެ. އެ ހުންނަ ކޯޗުގެ ކޮންމެވެސް މައްސަލައެއް އޮވެ އެވެ. ކޯޗް ވަކިވެގެން ދަނީ އެ މައްސަލަގަނޑާ ހެދި އެވެ. އެއްވެސް ކޯޗަކަށް އެއްބަސްވުން ފުރިހަމަ ކުރެވޭ ގޮތެއް ނުވެ އެވެ. ކޯޗުންނަށް ވުރެ ދިވެހިން މޮޅީ ކަމެއް ނުވަތަ، އެ ކޯޗުންގެ ފެންވަރު ދަށީ ކަމެއް ނޭނގެ އެވެ. ދިވެހިންނަށް ކަމުދާ ކޯޗަކު ނުވި އެވެ.\nބިދޭސީ ކޯޗުންނާއެކު ކުރި ތަޖުރިބާ ރަނގަޅު ނުވުމުން، ދިވެހި ކޯޗެއްގެ އަތް މައްޗަށް ގައުމީ ޓީމު ހަވާލު ކުރުމުގެ ހިޔާލު އުފަން ވެއްޖެ އެވެ. ޓީސީގެ މިހާރުގެ ކޯޗް ޝާޒްލީ މުހައްމަދު (ޝާޒް) ބުނީ ތަޖުރިބާހުރި މޮޅެތި ކޯޗުން ރާއްޖޭގައި ވެސް އެބަތިބި ކަމަށާއި ދިވެހި ކުޅުންތެރިންގެ މިޒާޖާއި ތޮބީއަތް އެންމެ ރަނގަޅަށް އެނގޭނީ ދިވެހި ކޯޗަކަށް ކަމެވެ. އެހެންވެ ދިވެހި ކޯޗަކާ ގައުމީ ޓީމު ހަވާލު ކުރުމުގެ ހިޔާލަށް ޝާޒް ތާއީދު ކުރެ އެވެ. އެފްއޭއެމްއިން ކޯޗުންނާއެކު ބޭއްވި ބައްދަލުވުމުގައި ވެސް ޝާޒް ވަނީ އެ ހިޔާލު ހުށަހަޅާފަ އެވެ.\nދިވެހި ކޯޗަކާ ސީނިއާ ގައުމީ ޓީމު ހަވާލު ކުރުމުގެ ވިސްނުމަކީ އެފްއޭއެމްގައި ވެސް އޮތް ހިޔާލެކެވެ. އެފްއޭއެމުން އެ ހިޔާލު ތަންފީޒު ކުރަން ވިސްނާފައި އޮތީ ދުރު މުސްތަގުބަލުގެ ޕްލޭނަކުންނެވެ. ރާއްޖޭގައި 2023 ވަނަ އަހަރު ބާއްވާ އިންޑިއަން އޯޝަން އައިލެންޑް ގޭމްސްގައި ދިވެހި ކޯޗަކާ ގައުމީ ޓީމު ހަވާލު ކުރުމުގެ ހިޔާލަކީ އެފްއޭއެމުން އާންމުކޮށް ފާޅު ކުރި ޕްލޭނެކެވެ. ރާއްޖޭގެ 16 އަހަރުން ދަށުގެ ގައުމީ ތީމުގެ ކޯޗްކަން މިދިޔަ އަހަރު، މުހައްމަދު ނިޒާމް އާ ހަވާލު ކުރުމަށް ބޭއްވި ރައްސމިއްޔަތުގައި އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ ނިޒާމްގެ ޓާގެޓަކީ 2023 ގެ ގޭމްސްއަށް ގައުމީ ޓީމެއް ތައްޔާރު ކުރުން ކަމަށެވެ.\nއެއީ ދުރަށް ވިސްނައިގެން ރޭވި ޕްލޭނެކެވެ. ނިޒާމް އާއެކު އެ ޓީމުގެ ކުޅުން ރަނގަޅުވި އެވެ. ގޭމް ރީތިވެ ހަލުވި އޭޓޭކިން ގޭމަކަށް މަޑުމަޑުން ބަދަލު ވަމުން ދިޔަ އެވެ. ބަންގުލަދޭޝްގެ ޕްރިމިއާ ލީގްގެ ކުލަބު ސައިފް ސްޕޯޓިން އިން ލިބުނު ހުށަހެޅުންވީ ނިޒާމް އާއި ރާއްޖޭގެ ފުޓްބޯޅައަށްވެސް ފަހިވި ފުރުސަތަކަށެވެ. އެހެންވެ އެ ފުރުސަތު ބޭނުން ހިފަން ނިޒާމް 16 އަހަރުން ދަށުގެ ގައުމީ ޓީމު މަގާމު ދޫކޮށްލުމުން، އެ މަސައްކަތް ކޮންމެވެސް ވަރަކަށް މަޑު ޖެހުނެވެ.\nބަނގުލަދޭޝްގެ ކުލަބުން އިސްތިއުފާ ދިނުމަށް ފަހު، ނިޒާމް މިހާރު ހުރީ ރާއްޖޭގަ އެވެ. ދިވެހި ކުޅުންތެރިންގެ މިޒާޖު ދަންނަ ކޯޗެކެވެ. ޓީސީއަށް މިދިޔަ ސީޒަންގެ ލީގް ހޯދައިދިނެވެ. ގައުމީ ޓީމުގެ މަގާމަށް ދިވެހި ކޯޗަކަށް ފުރުސަތު ދޭނަމަ މި ވަގުތު އެވޭލަބަލްކޮށް ހުރި އެންމެ ފަސޭހަ އޮޕްޝަނެވެ. ނިޒާމް އެކަންޏެއްވެސް ނޫނެވެ. ކުލަބުތަކުގައިވެސް މޮޅެތި ކޯޗުން އެބަ ތިއްބެވެ. ދިވެހި ކޯޗަކަށް ފުރުސަތު ދޭނަމަ އެއިން ކޮންމެ ނަމަކީވެސް ހަމަ ރަނގަޅު ނަންތަކެކެވެ.\nޓީސީގެ ކުރީގެ ކޯޗް މުހައްމަދު ނިޒާމް ---\nއެހެންނަމަވެސް އުފައްދަން ޖެހޭ ސުވާލަކީ ދިވެހި ކޯޗުން އެކަމަށް ކިހާވަރަކަށް ތައްޔާރުތޯ އެވެ. ފުޓްބޯޅައިގައި ކުރިއެރުމަށް މަސައްކަތް ކުރާ ބައެއް ގައުމުތަކުގައިވެސް އެ ގައުމުތަކުގެ ގައުމީ ޓީމަށް އެ ގައުމުތަކަށް ނިސްބަތްވާ ކޯޗުން އައްޔަން ކޮށްފައި ވެއެވެ. އެހެންނަމަވެސް އެ ގައުމުތަކަކީ ފުޓްބޯޅައިގައި މާބޮޑު ޕްރެޝަރެއް އޮތް ގައުމުތަކެއް ނޫނެވެ. ނަމަވެސް ރާއްޖެ އެއާ ތަފާތެވެ. ރާއްޖޭގެ ގައުމީ ޓީމުގެ ވަޒީފާ އަކީ ޕްރެޝަރު ބޮޑު ވަޒީފާ އެކެވެ. އެންމެ ބޮޑު ޕްރެޝަރެއް އަންނަނީ ގައުމީ ޓީމު ސިލެކްޝަންގަ އެވެ. ކުލަބުތަކުގެ ކޯޗުންނާއި އޮފިޝަލުންގެ ޝަކުވާ އާއި ފާޑު ކިޔުން އެ ހުންނަ ކޯޗަކަށް އޮވެ އެވެ.\nއަނެއް ކަމަކީ، ރާއްޖޭގެ ކޯޗިން އެޑިއުކޭޝަން ހަރުދަނާ ވެފައި ނެތުމެވެ. ލައިސެންސް އޮތް ކޯޗުންވެސް ފުޓްބޯޅައިގެ އާ ޒަމާނީ ބަދަލަށް ހާނުވާނެ ސިސްޓަމެއް ރާއްޖޭގައި ނެތެވެ. ތެދެކެވެ. ކޮންމެ ކޯޗަކުވެސް ކޮންމެ ދުވަހަކުވެސް އަމިއްލައަށް ހޯދައި ނޮލެޖް އިތުރު ކުރުމަށް މަސައްކަތް ކުރާނެ އެވެ. އެހެންނަމަވެސް ލައިސެެންސް ނެގުމަށް ފަހު ކޯޗުންގެ އެޑިއުކޭޝަންގެ އިތުރަށް ތަރައްގީ ކުރާނެ ރަސްމީ މަރުހަލާއެއް ރާއްޖޭގައި ގާއިމު ކޮށްފައެއް ނެތެވެ. ކުރިމަގުގައިވެސް ގައުމީ ޓީމަށް ދިވެހި ކޯޗުން ގެންނަމަ، އެފަދަ ނިޒާމެއް ރާއްޖޭގެ ފުޓްބޯޅައިގެ އެޑިއުކޭޝަން ލެވަލްގައި އޮންނަން ޖެހެ އެވެ.\nކޯޗުން އިތުރަށް ތަޖުރިބާ ހޯދަން އޮންނަ ޕްލެޓްފޯމަކީ، ރާއްޖޭގެ ޑޮމެސްޓިކް ސީޒަނެވެ. އެހެންމަވެސް ޑޮމެސްޓިކް ސީޒަންގައި ވާދަވެރި ކަމެއް ނެތެވެ. ފުޓްބޯޅައިގެ ކޮލިޓީއެއް ޑޮމެސްޓިކް ސީޒަންގެ މެޗުތަކަކުން ނުފެނެ އެވެ. އިންޓެންސިޓީ އާއި ޓެމްޕޯގައިވެސް ހުންނަން ޖެހޭ މިންގަނޑެއް ނުފެނެ އެވެ. ކުލަބުތަކުގެ މުސާރަތައް ހުރީ ޕެންޑިންގަ އެވެ. ގަވާއިދުން ޓީމު ހަމަވެގެން ޕްރެކްޓިސް ނުކުރެވޭ ވާހާކަތައް ބައެއް ޓީމުތަކުގެ ކޯޗުން ބަނޑުންކޮށްލަނީ ކަންބޮޑުވުންތަކާއެކު އެވެ. ކުލަބުތަކުގެ ހާލަތު ރަނގަޅު ނުކޮށް، އަދި ޑޮމެސްޓިކް ސީޒަން ވަރުގަދަ ނުކޮށް ގައުމީ ޓީމެއްވެސް ރަނގަޅެއް ނުކުރެވޭނެ އެވެ.\nދިވެހި ކޯޗުން ތަރައްގީކުރަން އޮތް އަމަލީ މަރުހަލާގެ ފެށުމަކީ މި އެވެ. ވަރުގަދަ އިންޓެންިސިޓީގައި ހައި ޓެމްޕޯގައި ފުޓްބޯޅައެއް ކުޅެވޭވަރަށް ރާއްޖޭގެ ސީޒަން ވަރުގަދަވި ހިސާބުން ދިވެހި ކޯޗުންނާ ގައުމީ ޓީމު ހަވާލު ކުރަންވީ އެވެ. ދެން އަނެއް މަރުހަލާއަކީ އުމުރުފުރާތަކުގެ ގައުމީ ޓީމުން ފަށައި ޕްރަމޯޓް ވަމުން ސީނިއާ ޓީމާ ހަމައަށް ދިއުމެވެ.\nބިދޭސީ ކޯޗުން ގައުމީ ޓީމަށް ގެންނައިރުވެސް، ބައެއް ގައުމުތަކުގައި މިގޮތަށް އަމަލު ކުރެ އެވެ. އޭގެ މިސާލަކީ މިދިޔަ އަހަރުގެ އޭޝިއަން ކަޕް ގަތަރަށް ކާމިޔާބު ކޮށްދިން ސްޕެއިންގެ ފެލިކްސް ސަންޗޭޒް ބަސް އެވެ. ސީނިއާ ގައުމީ ޓީމު ކޯޗަކަށް 2017 ވަނަ އަހަރު އޭނާ ހަމަޖެއްސީ ގަތަރުގެ ފުޓްބޯޅައިގައި ގިނަ މަރުހަލާތަކެއްގައި މަސައްކަތް ކުރުމަށް ފަހު އެވެ. އޭނާ އެންމެ ފުރަތަމަ މަސައްކަތް ކުރަން ފެށީ ގަތަރު ސަރުކާރުން ހިންގާ އެސްޕަޔާ އެކެޑެމީގަ އެވެ. ހަތް އަހަރަށް ފަހު އޭނާ ގަތަރުގެ 19 އަހަރުން ދަށުގެ ޓީމުގެ ކޯޗު ކަމަށް ހަމަޖެއްސި އެވެ. އޭނާގެ ކޯޗު ކަމުގެ ދަށުން، 2014 ވަނަ އަހަރު، 19 އަހަރުންދަށުގެ އޭޝިއަން ޗެމްޕިއަންޝިޕް ގަތަރުން ކާމިޔާބު ކުރި އެވެ. ގަތަރުގެ 19 އަހަރުން ދަށުގެ ޓީމުން 23 އަހަރުން ދަށުގެ ގައުމީ ޓީމަށް އޭނަ ޕްރަމޯޓް ކުރީ 2017 ގައެވެ. މިދިޔަ އަހަރު އޭޝިއަން ކަޕްގެ ޗެމްޕިއަންކަން ގަތަރުން ހޯދިއރު އެ ޓީމުގައި ގިނައީ 2014 ވަނަ އަހަރު 19 އަހަރުން ދަށުގެ އޭޝިއާގެ މުބާރާތުގައި އޭނާ އާއެކު ކުޅެފައިވާ ކުޅުންތެރިނެވެ.\nމިއީ، ލޯކަލް ކޯޗަކު ސީނިއާ ގައުމީ ޓީމަށް ހަމަޖެއްސުމުގައި ފުރިހަމަ ކުރެވިދާނެ މަރުހަލާ ތަކެކެވެ. އެހެންންނަމަވެސް ސީނިއާ ގައުމީ ޓީމެކޭ އެއްފަދައިން އުމުރުފުރާތަކުގެ ގައުމީ ޓީމުގައިވެސް ސްޓޭބަލްއެއް ނުނެވެ. ޒުވާން ގައުމީ ޓީމުތަކުގައިވެސް އަވަސް އަވަހަށް ކޯޗުން ބަދަލު ވެ އެވެ. އެއް ކޯޗަކު ދެ އަހަރު ވަންދެންވެސް އެ ހުންނަ ޓީމެއްގައި މަސައްކަތް ނުކުރެ އެވެ. އެއްހަމައެއްގައި ތަރުތީބުތައް ފުރިހަމަކޮށް އުސޫލެއްގެ ތެރެއިން ދާން ޖެހެ އެވެ. ދިވެހި ކޯޗަކު ސީނިއާ ގައުމީ ޓީމަށް ގެންނަނަމަ މިކަންކަމުގެ އިންތިޒާމު ހަމަޖެއްސުމަށް އެފްއޭއެމުން ސަމާލުކަން ދޭން ޖެހެ އެވެ.


Insaanun Furathama Ahnaunu Laan Feshee 120000 Aharu Kurin - Vaguthu\nއޮމިކްރޮން އިން އަދި ބޮޑު ނުރައްކަލެއް ފާހަގައެއް ނުވޭ - 10 މިނެޓް ކުރިން\nސައިންސްވެރިން ގަބޫލުކުރާ ގޮތުގައި އިންސާނުން ފުރަތަމަ ދުނިޔޭގައި އުޅެން ފެށިއިރު އެމީހުން އުނުއޮރިޔާން ނިވައެއް ނުކުރެއެވެ. ދިރިއުޅެމުން އައީ ހެއްދެވި ހާލައިގެންނެވެ. އައުރަ ނިވާކުރަން އެއްވެސް ހެދުމެއް، ނުވަތަ އަންނައުނެއް ބޭނުން ކުރަމުންނެއް ނުދެއެވެ. ނަމަވެސް މިވާހަކަ އާއި އެއްބަސް ނުވާ ސައިންސްވެރިން ވެސް އުޅެއެވެ.\nއިންސާނުން ދުނިޔޭގައި އުޅެމުން އަންނަތާ މިހާރު ހަމިލިއަން އަހަރު ވެދާނެ ކަމަށް ދިރާސާތަކުން ދައްކައެވެ. މޮރޮކޯގެ ހޮހޮޅައަކުން ދާދިފަހުން ފެނުނު ހެކިތަކެއްގެ މައްޗަށް ބިނާކޮށް، އެހެކިތައް ހޯދި ސައިންސްވެރިން ބުނާ ގޮތުގައި އިންސާނުން އަންނައުނު ލާން ފަށާފައި ވަނީ މީގެ 98000 އަހަރާއި 120000 އަހަރާއި ދެމެދުގެ މުއްދަތެއް ކުރިންނެވެ.\nއައިސަންސްގައި އާއްމުކޮށްފައިވާ ދިރާސާ ރިޕޯޓްގައި ބުނެފައި ވަނީ އިންސާނުން އަންނައުނުގެ ގޮތުގައި ބޭނުން ކުރަން ޖަނަވާރުތަކެއްގެ ކަށިތަކަށް ބަދަލުތަކެއް ގެނެސްފައިވާކަން މޮރޮކޯގެ ހޮހޮޅައަކުން ފެނުނު ތަކެތިން ސާބިތުވެއެވެ. އެކަށިތައް ހުރީ އާއްމުކޮށް ހުންނަ ކަށިތަކަށްވުރެ ހިމަކޮށެވެ. ބެލެވޭ ގޮތުގައި ކަށިތައް ވަނީ ވަކި ޑިޒައިނަކަށް ގެނައުމަށް ކޮންމެސް ގޮތަކުން ގާނާފައެވެ.\n"ވަރަށް ގިނަ ކަށިތަކެއް އަހަރެމެންނަށް ފެނުނު. ފެނުނު ކަށިތަކުގެ އަދަދު ގާތްގަނޑަކަށް 12000 އަށް އަރާނެ. އަހަރެމެންނަށް ފާހަގަ ކުރެވުނި ކަށިތައް ހުރީ ގުދުރަތީ ގޮތުން އެކަށިތައް ހުންނަ ސިފައަށް ނޫންކަން. އެކަށިތަކަށް ވަނީ ވަރަށް ބޮޑެތި ބަދަލުތަކެއް ގެނެސްފައި." ދިރާސާ ރިޕޯޓްގައި ބުނެފައި ވެއެވެ.\nމިދިރާސާ ކުރި ސައިންސްވެރިން ބުރަވަނީ އިންސާނުން އަންނައުނު ލާން ފެށީ 120000 އަހަރު ކުރިން ކަމަށް ވީނަމަވެސް މީގެ ކުރިން ކޮށްފައިވާ ބައެއް ދިރާސާތަކުގައި މީގެ 170000 އަހަރު ކުރިން ފެށިގެންް އިންސާނުން އަންނައުނު ލަމުން އަންނަ ކަމަށް ބުނެފައި ވެއެވެ. އިންސާނުން އަންނައުނު ލައި އައުރަ ނިވާކުރަން ފުރަތަމަ ފެށި ތާރީޚަކާއި މެދު ދިރާސާކުރާ ފަރާތްތަކުގެ މެދުގައި ވަރަށް ބޮޑަށް ހިޔާލު ތަފާތެވެ.\nސެޕްޓެމްބަރު 17, 2021 10:30\nލިޔުނު ފަރާތުން އިތުރު ދިރާސާތަކެއް ކޮށް އިތުރު މައުލޫމާތު ހޯދާލަން ފެނޭ.\nސެޕްޓެމްބަރު 17, 2021 11:15\nއައުރަނިވާނުކޮށް އިޅޭ މީހުންނަށް ހީވާނީ އިންސާނުން އުލުނީ އައުރަ ނިވާނުކޮށޭ!\nސެޕްޓެމްބަރު 17, 2021 11:27\nމަ ގަބޫލު ކުރަނީ ﷲ އެއީ އެންމެ މޮޅަށް ދެނެވޮޑިގެންވާ ހަކީމްވަންތަ ފަރާތް ކަމަށް...އާދަމްގެ ފާނާއި ހަމައިންވެސް އައުރަ ނިވާ ކޮށްގެން އުޅުނުކަން ސާބިތުވާނެ ހެކިތައް ހުންނާނެ...ހޯދާ ބަލާ...ސައެންސް ވެރިން ނަށް ވުރެ އަހަރެމެން ދީނީ ސައްހަ މައުލޫމާތައް ޔަގީން ކަން ބޮޑުވީމަ މުސްލިމުންނޭ ކިޔާނީ...އަންނައުނުލާމެ ގޮތާއި އެ އުފައްދާނެ ގޮތް އެއީ އިންސާނަކު އަމިއްލައަށް ހޯދި ހޯދުމެއް ނޫން...އެކަންވެސް އެބަޖެހޭ ރިޕޯޓް ލިޔުމުގެ ކުރިން ހޯދާބަލާލަން...\nސެޕްޓެމްބަރު 17, 2021 14:53\nއިންސާނުން އައުރަނިވާކުރަން ފުރަތަމަ ބޭނުންކުރީ ކޯޗެއްކަންވެސް އިނގޭތޯ ދިރާސާކޮށްލިނަމަ، ބައެއްމީހުން ބުނާކަމަށްވޭ ޖަނަވާރުގެ ހަން ބޭނުންކުރިކަމަށް އަދި ބައެއްމީހުން ބުނާގޮތުގައި އެއްމެ ފުރަތަމައަށް ބޭނުންކުރިކަމަށްވަނީ ގަސްތަކުގެ ފަތެވެ.\nސެޕްޓެމްބަރު 17, 2021 15:47\nއާދަމްގެ ފާނުން ހިސާބުއްސުރެ އިންސާނުން އަންނައުނު ލާ. ތިހިރީ ތާރީޚު އެނގިފަ. އެހެންތާވާނީ އިންސާނުން އުފެދުނީ މަކުނުންނޭ ގަބޫލުކުރާބަޔަކުވެސް ތިބޭވިއްޔާ.


މާތްﷲ އަށްޓަކާ ނޫންގޮތަކަށް ކުރާ ކަންކަމަކީ ދެމި އޮންނާނެ ކަންކަމެއް ނޫން! – Haftha\nމާތްﷲ އަށްޓަކާ ނޫންގޮތަކަށް ކުރާ ކަންކަމަކީ ދެމި އޮންނާނެ ކަންކަމެއް ނޫން!\nމާތްﷲ އަށްޓަކާ ނޫންގޮތަކަށް ދުނިޔޭގެ އަރާމާއި، އުފަލަށްޓަކާ ކުރާ ކަންތައްތަކަކީ ދެމި އޮންނާނެ ކަންތައްތަކެއް ނޫނެވެ. އެހެނީ އެއިން ފައިދާއެއް ވެސް ނުކުރާނެއެވެ. ﷲއަށްޓަކާ ނޫން ގޮތަކަށް ކުރެވޭ ކަންކަމަކީ ފަނާވެ ނެތި ހިނގައިދާނެ ކަންކަމެވެ. އަދި ﷲގެ ހަޒްރަތުގައި މަގްބޫލު ކަމަކަށް ވެސް ނުވާނެ ކަންކަމެވެ.\nރައުދު ސޫރަތުގެ ސަތާރަވަނަ އާޔަތުގައި މާތް ﷲ ވަހީ ކުރައްވާފައިވާ ބަސްފުޅެއްގެ މާނައިގައިވެއެވެ.\n“ފަހެ، މައްޗަށްއަރާ ފޮނު ދަންނާށެވެ! ބޭނުންނެތް ގޮތުގައި، އެ އުކައިލެވި ގެއްލިދަނީއެވެ. އަދި މީސްތަކުންނަށް ފައިދާހުރި ކަންތައް ދަންނާށެވެ! ފަހެ، ބިމުގައި އެ، ހަރުލައި ހުންނާނެތެވެ. އެފަދައިން ﷲ މިސާލު ޖައްސަވަތެވެ.”\nއެހެންކަމުން މާތް ﷲގެ ރުއްސެވުމާއި ފުއްސެފުން ލިބިގަތުމަށް ބޭނުންވާނަމަ، ކުރާ ކަންކަމުގައި ދުނިޔޭގެ އެދުންތަކާއި ދެއްކުންތެރިކަމުން ދުރުހެލިވުމަކީ ވާޖިބެކެވެ. އެކަން ބަޔާން ކުރައްވާ ޝޫރާ ސޫރަތުގެ ވިހިވަނަ އާޔަތުގައި މާތްﷲ ވަހީ ކުރައްވާފައިވާ ބަސްފުޅެއްގެ މާނައިގައިވެއެވެ.\n“އާހިރަތުގެ ސަވާބަށް އެދި މަސައްކަތްކުރާ މީހާއަށް އޭނާގެ ސަވާބު، ތިމަންރަސްކަލާނގެ އިތުރުކުރައްވާ ހުށީމެވެ. އަދި ދުނިޔޭގެ މަންފާތަކަށް އެދޭ މީހާއަށް، ތިމަންރަސްކަލާނގެ އެއިން ދެއްވާހުށީމެވެ. އަދި އާހިރަތުގައި އޭނާއަށް (ސަވާބުގެ) އެއްވެސް ނަސީބެއްނެތެވެ،”\nދުންޔަވީ ހަޔާތުގައި މުސްލިމުން ކުރާ ކޮންމެ ކަމެއްވެސް ކުރަންވާނީ އިހުލާސްތެރިކަމާއި ތެދުވެރިކަމައި އަމާނާތްތެރިކަމާއެކު ﷲ އަށްޓަކައެވެ. އެއިރުން އެކަމުގެ ފައިދާ ދުނިޔެއާއި އާހިރަތުގައި ފެންނާނެއެވެ. އަދި އެކަމެއް ދެމި އޮންނާނެ ކަންވެސް ކަށަވަރެވެ. ކުރާ ކޮންމެ ކަމެއްގައި ނިޔަތް ހާލިސް ކުރުމަކީ އީމާންކަން ފުރިހަމަވެފައިވާ ކަމުގެ އަލާމާތެކެވެ.\nކީރިތި ރަސޫލާ صلى الله عليه وسلم ހަދީޘް ކުރައްވާފައިވާ ބަސްފުޅެއްގެ މާނައިގައިވެއެވެ.\n“ﷲ އަށްޓަކާ ލޯބިކޮށް، ﷲއަށްޓަކާ ރުޅިވެ، ﷲއަށްޓަކާ ހޭދަކޮށް، އަދި ﷲއަށްޓަކާ ހޭދަނުކޮށް މަނަވެގަންނަ މީހާގެ އީމާންކަން ފުރިހަމަ ވެއްޖެކަން ކަށަވަރެވެ،”


Inter Milan in league feshee molhakun\nއިންޓާ މިލާން އާއި ޖެނޯއާ ބައްދަލު ކުރި މެޗުގެ ތެރެއިން: ގޯލު ޖެހުމަށް ފަހު އިންޓާ ކުޅުންތެރިން އުފާ ފާޅުކުރަނީ\nއިޓާލިއަން ލީގުގެ ފުރަތަމަ މެޗުން މޮޅުވެ އެންމެ ފަހުގެ ޗެމްޕިއަން އިންޓާ މިލާނުން މުބާރާތުގެ ފެށުން ރަނގަޅު ކޮށްފި އެވެ.\nއިންޓަ މިލާނުގެ ދަނޑުގައި ހޮނިހިރު ދުވަހުގެރޭ ޖެނޯއާ އާއި ބައްދަލު ކުރި މެޗުން އިންޓަ މޮޅުވީ 4-0 ގެ ތަފާތު ބޮޑު ނަތީޖާ އަކުންނެވެ. މިއީ އާ ކޯޗު ސިމޯން އިންޒާގީއާއެކު އެ ޓީމުން ލީގުގައި ކުޅުނު ފުރަތަމަ މެޗެވެ. މިދިޔަ އަހަރު ޓީމަށް ޗެމްޕިއަންކަން ހޯދައި ދިނީ އެންޓޯނިއޯ ކޮންޓޭ އެވެ. ނަމަވެސް ޓީމުގެ ހަރަދުތައް ކުޑަ ކުރުމަށް މުހިންމު ކުޅުންތެރިންތަކެއް ވިއްކާލަން މެނޭޖުމެންޓުން ނިންމުމުން އޭނަ ވަނީ ޓީމުން ވަކިވެފަ އެވެ.\nމެޗުގެ ހަވަނަ މިނެޓުގައި އިންޓައިން ލީޑު ނެގީ ހަކަން ޗަލަނޮގްލޫ ނަގައިދިން ކޯނަރެއް ބޮލުން ޖަހައި ގޯލުގެ ދުރު ކަނަށް ފޮނުވާލައިގެން މިލާން ސްކްރީނާ އެވެ. އޭގެ އިރުކޮޅެއް ފަހުން ޗަލަނޮގްލޫ ވަނީ އޭރިއާ ބޭރުން ގޯލުގެ ތިރީ ކަނަށް ބާރު ބޯޅައެއް ވައްދާލައިގެން ލީޑު ފުޅާ ކޮށްފަ އެވެ. ފުރަތަމަ ހާފު ނިމުނީ 2-0 އިން އިންޓާ ކުރީގައި އޮވެގެނެވެ.\nދެވަނަ ހާފުގައި އިންޓާގެ ތިންވަނަ ލަނޑު އާތޫރޯ ވިޑާލް ކާމިޔާބު ކުރީ ކުޑަ އޭރިއާ ކައިރިން ބަރޭލާ ދިން ވަރަށް ރީތި ޕާހަކުންނެވެ. އިންޓާގެ ފަހު ގޯލު، މެޗު ނިމެން ތިން މިނެޓަށް ވެފައި ވަނިކޮށް ކާމިޔާބު ކޮށްދިނީ އެޑިން ޒެކޯ އެވެ. މި ގޯލު ޖެހުމަށް އެހީތެރިވީ ތިން ވަނަ ގޯލު ކާމިޔާބު ކުރި ވިޑާލް އެވެ.\nއިޓާލިއަން ލީގުގައި ރޭ ކުޅުނު އެހެން މެޗު ތަކަށް ބަލާއިރު، ވެރޯނާ އާއި ސަސޫލޯ ކުޅުނު މެޗުން ވެރޯނާ ބަލިވީ 3-2 އިންނެވެ. އަދި އެމްޕޯލިއޯ އާއި ލާޒިއޯ ބައްދަލު ކުރި މެޗުން 3-1 އިން ލާޒިއޯ މޮޅުވި އިރު، ޓޮރީނޯގެ މައްޗަށް އެޓެލާންޓާ ކުރި ހޯދީ 2-1 ގެ ނަތީޖާ އަކުންނެވެ.


އަތްފޯރާ އަގުގައި ބޯހިޔާވަހިކަން ފޯރުކޮށްދިނުމަށް ސަރުކާރުން އަކުލަވާލި ޕްރޮގްރާމް ގަޑުބަޑުކުރުމުގެ ފުރިހަމަ ޒިންމާ 2012 ވަަނަ އަހަރުން ފެށިގެން ހައުސިން މިނިސްޓަރުގެ މަޤާމުގައި ހުންނެވި ޑރ. މުހައްމަދު މުއިއްޒު ނަންގަވަން ޖެހޭ – Maldivian Democratic Party\n30 ޑިސެމްބަރު 2016\nއަތްފޯރާ އަގުގައި ބޯހިޔާވަހިކަން ފޯރުކޮށްދިނުމަށް ސަރުކާރުން އަކުލަވާލި ޕްރޮގްރާމް ގަޑުބަޑުކުރުމުގެ ފުރިހަމަ ޒިންމާ 2012 ވަަނަ އަހަރުން ފެށިގެން ހައުސިން މިނިސްޓަރުގެ މަޤާމުގައި ހުންނެވި ޑރ. މުހައްމަދު މުއިއްޒު ނަންގަވަން ޖެހޭ\n2008 އަހަރުގެ ރިޔާސީ އިންތިޚާބުގައއަތްފޯރާ އަގުގައި ރައްޔިތުންނަށް ބޯހިޔާވަހިކަން ފޯރުކޮށްދިނުމަށް އެކުލަވާލެވުނު ޕްރޮގްރާމްގެ ދަށުން މާލެއާއި އަތޮޅުތަކުގައި 10،000 ހައުސިންގ ޔުނިޓްތަކުގެ ތެރެއިން މިހާރު ނިމިފައިވާ ހައުސިން ޔުނިޓްތަކުގެ ފެންވަރު ދަށްވުމާއި އެނޫންވެސް މައްސަލަތައް ފެންމަތިވުމާ ގުޅިގެން އެކަމުގެ ޒިންމާ އުފުއްލަވަން ޖެހޭނީ 2012 ވަނަ އަހަރުން ފެށިގެން ހައުސިން މިނިސްޓަރުގެ މަޤާމުގައި ހުންނެވި ޑރ. މުހައްމަދު މުއިއްޒު ކަމުގައިވާތީ އެކަންކަމާ ގުޅިގެން ހައުސިން މިނިސްޓަރު މިހާރު ދައްކަވާ ވާހަކަަފުޅުތައް ކުށްވެރިކުރަމެވެ.\nއަތްފޯރާ އަގުގައި ބޯހިޔާވަހިކަން ފޯރުކޮށްދިނުމުގެ ޕްރޮގްރާމްގެ ދަށުން 2011 ވަނަ އަހަރު ބިންގާ އެޅުނު މަޝްރޫޢުގެ މަސައްކަތްތައް ފެށުނު ކަމުގައިވީނަމަވެސް 2012 ވަނަ އަހަރު ސަރުކާރު ވައްޓާލުމާ ގުޅިގެން އެ މަޝްރޫޢުގެ އެންމެހައި މަަސައްކަތްތަކެއް ކުރިއަށް ގެންގޮސްފައިވަނީ ސީދާ މިނިސްޓަރު މުއިއްޒުގެ ބެއްލެވުމުގެ ދަށުން ކަމުގައިވާތީ ފްލެޓްތަކުގެ ފެންވަރު ދަށްވެ، ރައްޔިތުންގެ ހިތްހަމަނުޖެހުން އެތައް ގުނައަކުން އިތުރުވެފައިވާ މިވަގުތުގެ އެކަމުގެ ޒިންމާއިން ރެކިވަޑައިގަންނަވަން ކުރައްވާ މަސައްކަތް ކުރެއްވުމަކީ ލަދުވެތިކަމެކެވެ. މީގެ5އަހަރު ކުރިން ސަރުކާރު ހިންގުމުގައި ތިއްބެވި ބައެއްގެ ބޮލުގައި އެޒިންމާ އެޅުއްވުމުން މިސަރުކާރަކީ ތައްސަރަފު ފުދިފައިނުވާ ގޮނޑިކޮއްކޮ ސަރުކާރެއްކަން ހާމަވެއެވެ. މިއީ 2012 ވަނަ އަހަރުން ފެށިގެން މިއަދާ ހަމައަށްވެސް ފްލްޓްތަކުގެ މަސައްކަތް ކުރިއަށްދާގޮތް ބައްލަވާނުލައްވާ ކަމުގެ ހެއްކެއްވެސްމެއެވެ. ސަރުކާރުގެ އެއްވެސް ސިޔާސަތެއްގެ ފައިދާ ރައްޔިތުންނަށް ނުލިބި، ސިޔާސަތެއް ނެތި، ހިތުހުރި ގޮތްތަކަށް ސަރުކާރު ހިންގުމާ ގުޅިގެން މުޅި ސަރުކާރު މިއަދު ވަނީ ފެއިލްވެފައެވެ. މިއީ ސަރުކާރު ޝާމިލްވެގެން ހިންގާ ވައްކަމާއި، ކޮރަޕްޝަންގެ ހިތި ނަތީޖާއެވެ.\nރައްޔިތުންނަށް އަތްފޯރާ އަގުގައި ބޯހިޔާވަހިކަން ފޯރުކޮށްދިނުމަށް ސަރުކާރުން އެކުލަވާލެވުނު ޕްރޮގްރާމްގެ ދަށުން ތަރައްޤީކުރި ފްލެޓުތަކުގެ އަގު އެތައް ގުނައަކުން ބޮޑުކުރުމަކީ ޒިންމާދާރު ކުޑަ އަދި ބަލައިގަނެވޭނެ ކަމެއް ނޫނެވެ. ސޯޝަލް ހައުސިން ކެޓަގަރީގެ ދަށުން ތަރައްޤީކުރެވުނު ފްލެޓުތައް ވިއްކުމަށް ސަރުކާރުން މިއަދު ނިންމާފައިވާ އަގަކީ އާންމު ރައްޔިތުންނަށް އެކަށީގެންވާ އަގުތަކެއް ނޫނެވެ. އަދި މި އަގުތަކުގެ ސަބަބުން ދިވެހިރައްޔިތުންނަށް، ޙާއްސަކޮށް މާލެއަށް ކުރިމަތިވެފައިވާ ބޯހިޔާވަހިކަމުގެ މައްސަލަ މިހާރަށްވުރެ ބޮޑުވެގެންދާނެއެވެ. ހުރިހާ ގޮތަކުން ބަލާއިރުވެސް މިއަދުގެ ސަރުކާރުގެ ޢަމަލުތަކަކީ ޒިންމާދާރުކަން ކުޑަ، އާންމު ރައްޔިތުންނަށް އެކަމުގެ ސަބަބުން ފައިދާ ލިބިގެންދާނެ ކަންކަމެއްނޫނެވެ. އަދި ފޯރުންތެރި މީހުންނާއި އާމްދަނީ މަދުން ލިބޭ މީހުންގެ ފަރަގު އިތުރުވެ، ސޯޝީއޯއިކޮނޮމިކް މައްސަލަތައް އިތުރުވެގެންދާނެ ކަންކަމެވެ.\nހައުސިން މަޝްރޫއާ ގުޅިގެން އެމް.ޑީ.ޕީން ނެރެފައިވާ ތަފްޞީލީ ރިޕޯޓު –


West in Maldives ge Raajjeyge furathama Resort hukurudhuvahu hulhuvanee West in Maldives ge Raajjeyge furathama Resort hukurudhuvahu hulhuvanee\nވެސްޓްއިންމޯލްޑިވްސްގެ ރާއްޖޭގެ ފުރަތަމަ ރިސޯޓް ހުކުރުދުވަހު ހުޅުވަނީ\nވެސްޓިން މޯލްޑިވްސް މިރިއަންދޫ ރިސޯޓް ފޮޓޯ ޕީއެސްއެމް ނިއުސް\nފަތުރުވެރިން ޝައުގުވެރިވާ ކަނޑުގެ ދިރުންތައް މިސާލަކަށް ބަލައިގެން ފަރުމާކޮށްފައިވާ ވެސްޓިން މޯލްޑިވްސް މިރިއަންދޫ ރިސޯޓް މިހަފްތާގެ ހުކުރު ދުވަހު ރަސްމީކޮށްހުޅުވަން ނިންމައިފިއެވެ. ތަފާތު ގޮތަކަށް ފަރުމާކޮށްފައިވާ މި ރިސޯޓްއަކީ ބ.އަތޮޅުގައި ހުޅުވާ 16 ވަނަ ރިސޯޓެވެ.\nވެސްޓިން މޯލްޑިވްސް އިން ރާޖޭގައި ހުޅުވާ ފުރަތަމަ ރިސޯޓް ހުޅުވަން ތައްޔާރު ވެފައިވާއިރު މިހާރު ކުރިއައްދަނީ ފޮޅާ ސާފުކުރުމެ މަސައްކަތާއި ރެސްޓޯރަންޓްތަކަށް ބޭނުންވާ ހިފާއިގެންގުޅޭ ސާމާނު ތަރުތީބު ކުރުމުގެ މަސައްކަތާއި ދޮންވެލިގަނޑާ ރަށުތެރެ ސާފުކުރުމުގެ މަސައްކަތެވެ. ޕީއެސްއެމް ނިއުސްއާ ވަހަކަދައްކަވަމުން އެރިސޯޓްގެ ޖެނެރަލް މެނޭޖަރު ވިދާޅުވީ ހުކުރު ދުވަހު ރިސޯޓް ހުޅުވަން ތައްޔާރުވަމުން ދާއިރު ޖުމްލަކޮށް ބަލާނަމަ ބޮޑެތި ހުރިހައި މަސައްކަތްތަކެއް މިހާރު ނިމިފައި ވާކަމަށެވެ.\nމި ރިސޯޓަކީ މަތީފަންތީގެ ލަގްޒަރީ ރިސޯޓެއްގެގޮތުގައި ތަރައްޤީކޮށްފައިވާ ރިސޯޓެކެވެ. ފަތުވެރިންގެމެދުގައި ހިތްގައިމު މަންޒިލަކަށް ހެދުމަށް އަމާޒުކޮށްގެން އެރިސޯޓުން މިހާރުވެސް ވަނީ މަސައްކަތްތަކެއް ފަށާފައެވެ. މި ރިސޯޓުގައި ހިމެނެނީ 70 ކޮޓަރިއެވެ.\nމީގެ އިތުރުން ފަތުރުވެރިމަުގެ ވުޒާރާއިން ބަލަންޖެހޭ ބެލުންތަކާ، އެމްއެންޑީއެފް އިން ބަލަންޖެހޭ ބެލުންތައްވެސް މިހަފްތާގައިވަނީ ބަލާ ނިންމާފައިކަމަށް އެދެވުޒާއިން މައުލޫމާތުދޭ. މި ރިސޯޓުގެ ހުރިހާ ޑިޕާޓްމަންޓްއަކަށް މިހާރު މުވައްޒަފުންވެސް ހަމަވެފައިވާކަން ފާހަގަކުރައްވަމުން ޖެނެރަލް މެނޭޖަރ ވިދާޅުވީ، ވެސްޓިން މޯލްޑިވްސްއިން ބ.އަތޮޅުގައި ރިސޯޓެއް ހަދައި ހިންގަން ފެށުމަކީ އެކުންފުންޏަށް ލިބޭ ވަރަށް ބޮޑު އުފަލެއްކަމަށެވެ. ސަބަބަކީ ބ.އަތޮޅަކީ ޔުނެސްކޯ ބަޔޯސްފިއަރ ރިސަވް އަތޮޅަކަށް ވުމުންކަން އޭނާ ފާހަގަކުރެއްވިއެވެ.\nމިރިސޯޓް ހުޅުވުމުން ބ.އަތޮޅުގައި ހިންގަމުންދާ ރިސޯޓްގެ ޢަދަދަކީ މިހާރު 16އެވެ. މިރިސޯޓު ތަރައްގީ ކޮށްފައިވަނީ ޖަޕާނުގެ ބެލޫނާ ކޯ ކުންފުންޏާއި ސްރީ ލަންކާގެ އޭޝިއާ ކެޕިޓަލް ގުޅިގެންނެވެ. މިރިޔަންދޫ މޯލްޑިވްސް ބްރޭންޑް ކުރާ މެރިއޮޓް އިންޓަނޭޝަނަލް ކުންފުނިން މީ ރާއްޖޭގައި ހުޅުވާ ހަތަރުވަނަ ރިސޯޓެވެ. ވެސްޓްއިން މޯލްޑިވްސް މިރިއަންދޫ ރިސޯޓު ފަރުމާކޮށްފައިވަނީ އިޓަލީގެ މަޝްހޫރު ކުންފުންޏެއްކަމަށްވާ ޕީއީއައިއޭ އެސޯސިއޭޓީން އިންކަމަށް އެރިސޯޓްއިން މައުލޫމާތުދެއެވެ.\nއިތުރު ލިޔުންތައް އަތޮޅުތައް ރިޕޯޓް\n"ވޯކްޝޮޕް އޮން ކްލައިމެޓް ޑިޕްލޮމެސީ އެންޑް ޖިއޯ ޕޮލިޓިކްސް" ނިންމާލައިފި\nސިފައިންގެ 64ވަނަ އަސާސީ ތަމްރީނު ކޯސް ނިންމާލައިފި\nސިފައިން ކުރައްވާ ހުވާގެމަތީގައި ސާބިތުވެ ތިއްބެވުމަށް ޑިފެންސް މިނިސްޓަރ ގޮވާލައްވައިފި


ބޫޓާން - ވިކިޕީޑިއާ\nކިންގްޑަމް އޮފް ބޫޓާން ނުވަތަ ބޫޓާން އަކީ ސީނު ކަރައާއި ހިންދުސްތާނާއި ދެމެދު އޮންނަ ދެކުނު އޭޝިޔާގެ ގައުމެކެވެ. ޖުމްލަ ގޮތެއްގައި ބަލާއިރު ބޫޓާނަކީ ފަރުބަދަ މަތީ ގައުމެކެވެ. ހިމާލިޔާ ފަރުބަދަ ތަކުގެ ހިސާބުގެ އުސްމިން ގާތްގަނޑަކަށް 23 ހާސް ފޫޓަށް ވާޞިލް ވެއެވެ. ބޫޓާންގެ އިގްތިޞާދު މައިގަނޑު ގޮތެއްގައި ބިނާވެފައި އޮންނަނީ ފޮރެސްޓްރީ، އެނިމަލް ހަޒްބެންޑްރީ އަދި ދަނޑުވެރިކަމުގެ މައްޗަށެވެ. އޭޕްރީލް 2006ގެ ބޯހިމެނުމުގެ ތަފާސް ހިސާބު ދައްކާގޮތުން ބޫޓާންގެ އާބާދީ އަކީ 672425 އެވެ. ބޫޓާންގެ ވެރި ރަށަކީ ތިމްޕޫ އެވެ. ބޫޓާން އަކީ ދުނިޔޭގެ އެންމެ އެކަހެރި އެއްގައުމުގެ ގޮތުގައި ބެލެވޭ ގައުމެވެ. ފަތުރުވެރިކަމާއި ބޭރުގެ އެހީ ކޮންޓްރޯލް ކުރަނީ ސަރުކާރުގެ ފަރާތުންނެވެ. އެއީ އެމީހުންގެ ތެރޭގައި އޮތް ޒަމާންވީ ޓިބެޓިއަން ބުދު ދީންގެ ސަގާފަތު ހިމާޔަތްކޮށް ރައްކާތެރި ކުރުމަށްޓަކައެވެ. ބޫޓާންގެ ރަސްމީ ބަހަކީ ޖޮންކާ އެވެ.\nAnthem: Druk tsendhen (The Thunder Dragon Kingdom)\nDemocracy, Constitutional Monarchy\n- Prime Minster Kinzang Dorji\n- Prime Minster-\ndesignate Jigme Thinley (DPT)\n- Water (%) Not available yet\n- Density 45/km2 (154th)\n- Total $4.39 billion (160th)\n- Per capita $5,477 (117th)\nHDI (2007) 0.579\nError: Invalid HDI value · 133th\nNgultrum, Indian rupee (BTN, INR)\n1. The population of Bhutan had been estimated based on the reported figure of about 1 million in the 1970s when the country had joined the United Nations and precise statistics were lacking. Thus using the annual increase rate of 2-3%, the most population estimates were around2million in the year 2000. A national census was carried out in 2005 and it turned out that the population was 672,425. Consequently, United Nations Population Division had down-estimated the country's population in the 2006 revision for the whole period from 1950 to 2050.\n3 އަސްކަރިއްޔާ އަދި ބޭރުގެ ގުޅުން\n10 އަދި އިތުރަށް ބައްލަވާލައްވާ\nބޫޓާން މިބަސް ނެގިފައިވަނީ ސާންސްކްރިތު ބަހެއް ކަމުގައިވާ ބޫ-އުއްޓާން އިން ކަމަށްވެސް ވެދާނެއެވެ. މިބުނި ބަހުގެ މާނައަކީ އުސް ބިން އެވެ. ސާންސްކްރިތު އެހެން ބަހެއް ކަމުގައިވާ ބޮޓްސް-އޭންޓް މިބަހުގެ މާނައަކީ ޓިބެޓްގެ ނިމުން ނުވަތަ ދެކުނު ޓިބެޓް އެވެ. ބޫޓާންގެ ބައެއް މީހުން އެގައުމަށް ޑުރުކް ޔަލް އޭ ކިޔައެވެ. މާނައަކީ ލޭންޑް އޮފް ތަންޑަރ ޑްރެގަން މިއެވެ.\nމާޒީގެ ތާރީޚްގައި ބޫޓާން އަށް ތަފާތު ނަންތައް ކިޔާފައި ވެއެވެ. އޭގެ ތެރޭގައި ލޯ މޮން ( ސަދަން ލޭންޑް އޮފް ޑާރކްނެސް ) ، ލޯ ސެންޑެންޖޮންގ ( ސަދަން ލޭންޑް އޮފް ސަންޑަލްވޫޑް ) ، ލޯމެން ކަޒްހީ ( ސަދަން ލޭންޑް އޮފް އެޕްރޯޗްސް ) އަދި ލޯމެން ޖޮންގ ( ސަދަން ލޭންޑް އޮފް މެޑިސިނަލް ހާރބްސް ) ފަދަ ނަންތައް ހިމެނެއެވެ.\nގަލާއި ހިލައިގެ އާލަތްތައް، ހަތިޔާރުތައް، އެތްތައް، އަދި ބޮޑެތި ގަލުން ހަދާފައިވާ އިމާރާތްތަކުގެ އޮނިގަނޑުތަކުން ބޫޓާން އަކީ ޢީސާގެ ފާނުގެ 2000 އަހަރު ކުރިން މީހުން އުޅުނު ގައުމެއްކަން ހެކިދެއެވެ. ޢީސާގެ ފާނުގެ 500 އަހަރު ކުރިންނާއި، އަދި މީލާދީގެ 600 ވަނަ އަހަރާއި ދެމެދު ބޫޓާންގެ އަސްލު އަހުލުވެރިން ދުނިޔޭގައި އުޅެދާނެ ކަމަށް ތާރީޚީ އިލްމުވެރިން ނަޒަރިއްޔާތައް ބުނެއެވެ.\nމީލާދީން 1827 ވަނަ އަހަރު ބޫޓާންގެ ކުރީގެ ވެރިރަށް ޕުނާޚާގައި ހިނގި އަލިފާނުގެ ހާދިސާއެއްގައި އެތަކެއް ބޭނުންތެރި ރިކޯޑްތައް އަދައި ހަލާކުވެ ދިއުމާއި ގުޅިގެން ބޫޓާންގެ ކުރީގެ ހަގީގީ ތާރީޅް ނުވަތަ ބޫޓާން އުފެދިގެން އައިއައުން އަދިވެސް ވަނީ ރަގަޅަށް ސާފު ނުވެއެވެ.\nއިގިރޭސިން ދެކުނު އޭޝިޔާގެ ސަރަޙައްދު ދޫކޮށް ދިޔަފަހުން 8 އޮގަސްޓް 1949 ގައި އިންޑިޔާއާއި ބޫޓާނާއި ދެމެދު ރަހުމަތްތެރިކަމުގެ އެއްބަސްވުމުގައި ސޮއި ކުރެވުނެވެ. 1951ގައި ޗައިނީޒް ލިބަރޭޝަން އާމީ ޓިބެޓަށް ވަނުމުން ބޫޓާން އިން އިންޑިޔާއާއި އެއްބަސްވުމަކަށް އައިއެވެ. އެއީ ސީނުކަރައިން ކުރިމަތިވެދާނެ ނުރައްކަލުގެ ޙާލަތުގައި އިންޑިޔާގެ އެހީ ހޯދުމަށްޓަކައެވެ. 1953 ގައި އޭރުގެ ރަސްގެފާނު ޖިގްމޭ ޑޮރުޖީ ވަންޗުކު 130 މެންބަރުންގެ މައްޗަށް އެކުލެވޭ ނޭޝަނަލް އެސެމްބްލީ އެކުލަވާ ލެއްވި އެވެ. އެއީ ވެރިކަން ހިންގުމުގެ ޑިމޮކްރެޓިކް ގޮތްތައް އިތުރު ކުރުމަށްޓަކައެވެ. 1965 ގައި ޝާހީ ލަފާދޭ ކޮމިޓީ އެކުލަވާލައި އަދި 1968 ގައި ކެބިނެޓް އެކުލަވާ ލެއްވި އެވެ.\n1971 ގައި ބޫޓާން އިން އެކުވެރި ދައުލަތްތައް ނުވަތަ އދ.ގެ މެންބަރަކަށް ވިއެވެ. 1972 ގައި އުމުރުން 16 އަހަރުގައި ޖިގްމޭ ސިންޔޭ ވަންޗުކް ބޫޓާންގެ ރަސްކަމުގެ ތަޚްތަށް އިސްކުރެވުނެވެ. އެއީ ބައްޕާފުޅު ރަސްކަލުން ޖިގްމޭ ޑޮރްޖީ ވަންޗުކު އަވަހާރަވެ ވަޑައިގަތުމުންނެވެ.\n1998 ވަނަ ބޫޓާންގެ ރަސްގެފާނު ސިޔާސީ އިޞްލާޙުތަކެއް އިޢުލާންކޮށް ތަޢާރަފް ކުރެއްވި އެވެ. އެގޮތުން ރަސްގެފާނަށް ލިބިގެންވާ ވަރަށް ގިނަ ބާރުތަކެއް ބޮޑު ވަޒީރުގެ އަތްމައްޗަށް ދޫކޮށް ލެއްވި އެވެ. 2003 ވަނަ އަހަރުގެ ފަހުކޮޅު ބޫޓާން ސިފައިން ވަނީ ބޫޓާންގެ ދެކުނުގައި ހަރަކާތްތެރިވި ގެރިއްލާއިންނާއި ހަގުރާމަކޮށް އެެމީހުން ބަލިކޮށްފައެވެ. 1999 ވަނަ އަހަރު ބޫޓާންގެ ރަސްގެފާނު ބޫޓާންގައި ޓީވީ އާއި އިންޓަނެޓް ބޭނުންކުރުން މަނާކޮށްފައި އޮތްއޮތުން އުވާލައްވައި އެކަންކަން ބޭނުންކުރުމުގެ ހުއްދަ ދެއްވި އެވެ. އަދި ނުރަގަޅު ގޮތުގައި ޓީވީ ބޭނުންކޮށްފިނަމަ ބޫޓާންގެ ޒަމާންވީ ޢާދަތައް ގެއްލިގެން ހިގައިދާނެ ކަމުގެ އިންޒާރު ރައްޔިތުންނަށް ދެއްވި އެވެ.\nބޫޓާންގެ ރަސްކަލަކަށް ދުވަސްތަކެއް ވަންދެން ހުރި ޖިގްމޭ ސިންޔޭ ވަންޗުކް ވަނީ ޑިސެމްބަރު 2005 ގައި ގާނޫނީ ސަރުކާރެއް އެކުލަވާލާނެ ކަން އިޢުލާން ކޮށްފައެވެ. 14 ޑިސެމްބަރު 2006 ގައި ޖިގްމޭ ސިންޔޭ ވަންޗުކު ރަސްކަމުން އަޒުލުވެ ވަޑައިގެން އޭނާގެ ދަރިކަލުން ޖިގްމޭ ކޭސަރު ނަމްޔަލް ވަންޗުކު އޭނާގެ ބަދަލުގައި ތަޚްތަށް އިސްވާނެ ކަން އިޢުލާން ކުރިއެވެ. 22 އޭޕްރީލް 2007 ގައި ޖެހިގެން އޮތް 2008 ވަނަ އަހަރު ބޫޓާންގެ ތާރީކްގައި އޮންނަ ފުރަތަމަ ބަރުލަމާނީ އިންތިޚާބު އޮންނާނެ ކަން އިއުލާން ކޮށްފައި ވެއެވެ.\nމަޝްހޫރު ޓްރޮންގސާ ޑްޒޮންގ.\n1949 ވަނަ އަހަރު ވެފައިވާ އިންޑިޔާ-ބޫޓާން ރަހުމަތްތެރި ކަމުގެ އެއްބަސްވުން 8 ފެބްރުއަރީ 2007 ގައި މުރާޖަޢާ ކުރެވިފައި ވެއެވެ. މިއެއްބަސްވުމުގައި ވާގޮތުން އިންޑިޔާ އަށް ބޫޓާންގެ ދާޚިލީ މައްސަލަތަކުގެ ތެރެއަށް ވަނުމުގެ ޙައްގެއް ނޯންނާނެ އެވެ. އަދި ހަމަމިހެން ބޭރުގެ ގުޅުންތަކުގައި ބޫޓާން އިން އިންޑިޔާގެ އިރުޝާދު ގަބޫލުކޮށް އެއަށް ޢަމަލު ކުރަން އެއްބަސްވެފައި ވެއެވެ.\nއަސްކަރިއްޔާ އަދި ބޭރުގެ ގުޅުންEdit\nބޫޓާންގެ އަސްކަރީ ޚިދުމަތް ބިނާވެގެންވަނީ ބޫޓާން ރޯޔަލް އާރމީގެ މައްޗަށެވެ. ބޫޓާން ރޯޔަލް އާރމީގައި ހިމެނެނީ ރޯޔަލް ބޮޑީގާރޑް، އަދި ރޯޔަލް ބޫޓާން ޕޮލިސް އެވެ. އުމުރުން 18 އަހަރު ވެފައިވާ ކޮންމެ މީހަކަށްމެ ބޫޓާންގެ އަސްކަރީ ޚިދުމަތުގެ ތެރެއަށް ވަދެވިދާނެއެވެ. އިންޑިޔަން އާރމީންގެ ފަރާތުން ތަމްރީނު ކޮށްފައިވާ ސްޓޭންޑިންގ އާރމީންގެ ޢަދަދަކީ 6000 އެވެ.\nތަފާތު 22 ގައުމަކާއި ބޫޓާންވަނީ ޑިޕްލޮމެޓިކް ގުޅުން ގާއިމްކޮށްފައެވެ. އޭގެ ތެރޭގައި ޔޫރަޕުގެ އިއްތިޙާދު، ބަންގާޅު، ތައިލޭންޑް އަދި ކުވައިތު ހިމެނެއެވެ. އެމެރިކާ އަދި ޖެނީވާގައި ބޫޓާންގެ އދ. މިޝަންތައް ހުރެއެވެ. ބަންގާޅު، ހިންދުސްތާން، ގެ ސަފާރާ ތައް ބޫޓާން ގައި ހުރެއެވެ. ތައިލޭންޑްގެ ކޮންސުލޭޓް އެއް ބޫޓާންގައި ހުރެއެވެ. ބޫޓާން އާއި އިންޑިޔާ އާއި ދެމެދުގައި ވެފައިވާ އެއްބަސްވުމުގެ ދަށުން އެއްގައުމުގެ ރައްޔިތުންނަށް އަނެއް ގައުމަށް ޕާސް ޕޯޓް އަދި ވިސާއާއި ނުލައި ހަމައެކަނި އެމީހެއްގެ އައިޑެންޓިޓީ ކާޑް ހިފައިގެން ދަތުރު ކުރެވެއެވެ. ބޫޓާންގެ އުތުރަށް އޮތް ސީނު ކަރަ އާއި ބޫޓާން އާއި ދެމެދު ޑިޕްލޮމެޓިކް ގުޅުމެއް ނެތް ނަމަވެސް ފާއިތުވި އަހަރުތަކުގެ ތެރޭގައި ދެގައުމުގެ ދެމެދުގައި ދަތުރުކުރާ އެގައުމުތަކުގެ ރައްޔިތުންގެ އަދަދު އަންނަނީ އިތުރުވަމުންނެވެ.\nބޫޓާން އާއި ސީނު ކަރައާއި ދެމެދު ފުރަތަމަ އެއްބަސްވުމެއްގައި ސޮއިކުރެވުނީ 1998 ވަނަ އަހަރު އެވެ. ދާދި ފަހުން ބޫޓާއިން ވަނީ މަކާއޯ އަދި ހޮންގޮންގ އަށް ބޫޓާން ސަރުކާރުގެ ކޮންސުލޭޓުން ކަނޑައަޅާފައެވެ. ބޫޓާން އާއި އެމެރިކާ އާއި ދެމެދު ރަސްމީ ގުޅުމެއް އަދި ނޯވެއެވެ. ނަމަވެސް ނުރަސްމީ ވާހަކަތައް އިންޑިޔާގައި ހުންނަ އެމެރިކާ ސަފާރާ މެދުވެރިކޮށް ބޭއްވެއެވެ.\n1999 ވަނަ އަހަރު ބޫޓާންގެ ހަތަރުވަނަ ރަސްގެފާނު 10 މެންބަރުންގެ މައްޗަށް އެކުލެވޭ މިނިސްޓަރުންގެ ކައުންސިލް އުފެއްދެވިއެވެ. ބޫޓާންގެ ހެޑް އޮފް ސްޓޭޓް އަކީ އެގައުމުގެ ރަސްގެފާނެވެ. އެގްޒެކްޓިވް ޕަވަރ ލިބިގެންވަނީ މިނިސްޓަރުންގެ ކައުންސިލް އަށެވެ. އަދި ލެގިސްލޭޓިވް ޕަވަރ އޮންނަނީ ސަރުކާރާއި ގައުމީ މަޖުލިސްގެ އަތްމަތީގައެވެ. މިހާރު ބޫޓާން ތައްޔާރު ވަމުންދަނީ 2008ގައި ބަރުލަމާނީ ނިޒާމް ހިމެނޭ ޑިމޮކްރަސީ ބޫޓާން އަށް ތަޢާރަފްކުރުމަށެވެ.\nބޫޓާންގެ އުތުރުގެ ހިސާބުތައް އެކުލެވިގެންވަނީ އުސް ފަރުބަދަތަކާއި، އުސް ބިނާތަކުގެ މައްޗަށެވެ. މިހިސާބު ގަނޑުގައި އާއްމު ގޮތެއްގައި ބިމުގެ ސަތަހައަށްވުރެ 2300 ފޫޓް މައްޗަށް އުސްމިން ހުންނަ ކަމަށްވެއެވެ. އެންމެ އުސްހިސާބުގައި 24835 ފޫޓް ހުންނަ ކަމަށްވެއެވެ. މިއީ އާދަޔާ ޚިލާފަށް ފިނި ހިސާބެކެވެ. މިހިސާބަށް އާއްމުކޮށް ސްނޯ ފައިބާ ކަމަށް ވެއެވެ.\nބޫޓާންގެ މެދުތެރޭގައިވާ ކަޅު ފަރުބަދަ އަކީ ބޫޓާންގައިވާ މައިގަނޑު ދެކޯރުގެ ނިޒާމް އާދެ! ދެކޯރު މޯޗޫ އަދި ޑްރެންމެޗޫ ވަކިކޮށްދޭ ތަނެވެ. ކަޅު ފަރުބަދަ ބިމުގެ ސަތަހައަށްވުރެ 8-4 ހާސް ފޫޓާއި ދެމެދުގެ މިންވަރަކަށް އުސްކަމަށް ބުނެވެއެވެ. ބޫޓާންގައިވާ މައި ކޯރު ތަކަކީ ތޮރްސާ، ރައިޑަކް، ސަންކޯސް، އަދި މަނަސް އެވެ. ބޫޓާންގެ އާބާދީގެ އެންމެ ބޮޑު ބަޔެއް ދިރި އުޅެމުންދަނީ ބޫޓާންގެ މެދުތެރޭ ހިސާބު ގައެވެ. ބޫޓާން އަށް ތަފާތު5މޫސުމެއް އަހަރުގެ ތެރޭގައި ކުރިމަތި ވެއެވެ. އެއީ ހޫނު، ރަބީއު، ޚަރީފް، ފިނި އަދި މޮންސޫން އެވެ.\nބައެއް މީހުންނަށް ހީވެފައި އޮންނަ ގޮތުން ބޫޓާންގެ އިގްތިޞާދަކީ އެންމެ ހީނަރު އިގްތިޞާދެވެ. ނަމަވެސް މިހީ އާއި ޚިލާފަށް ފާއިތުވި ދެތިން އަހަރުގެ ތެރޭގައި ބޫޓާންގެ އިގްތިޞާދީ ޙާލަތު ވަނީ ރަގަޅުވަމުން އައިސްފައެވެ. އިގްތިޞާދީ ކުރިއެރުމުގެ ނިސްބަތް 2005ގައި 8 އިންސައްތައިގައި އުޅޭއިރު، 2006ގައި މިނިސްބަތް އުޅެނީ 14 އިންސައްތައިގައެވެ. އާބާދީގެ ނިސްބަތުން ބޮލަކަށް ޖެހޭ ޢާއްމުދަނީ ގެ ނިސްބަތް ބޫޓާންގައި އުޅެނީ މީހަކަށް 1321 އެމެރިކާ ޑޮލަރެވެ.\nބޫޓާންގެ އިގްތިޞާދު ބިނާވެފައިވަނީ ދަނޑުވެރިކަމާއި، ފޮރެސްޓްރީ އަދި ހައިޑްރޯއިލެކްޓްރިކް ޕަވަރ އިންޑިޔާ އަށް ވިއްކުމުގެ މައްޗަށެވެ. ގާތްގަނޑަކަށް އާބާދީގެ 80 އިންސައްތައިގެ ޢާއްމު ދަނީ ބިނާވެފައިވަނީ ދަނޑުވެރިކަމުގެ މައްޗަށެވެ. ތަފާތު ބާވަތް ބާވަތުގެ އަތްތެރި މަސައްކަތްތައް ވެސް ބައެއް މީހުން ކޮށްއުޅެއެވެ.\nބޫޓާންގައި އަދި ރެއިލްވޭގެ ނިޒާމެއް ގާއިމް ކުރެވިފައެއް ނުވެއެވެ. އިންޑިޔާއިން ޓިބެޓަށް ބޫޓާންގެ އުތުރުގެ އުސްބިންތައް ހުރަސްކޮށް ގެންގޮސްފައިވާ ރޭލު ދަތުރުކުރާ މަގު 1959ން ފެށިގެންވަނީ ބަންދުކުރެވިފައެވެ. މިމަގު ބޭނުންކުރެވުނީ ވިޔަފާރީގެ ދާއިރާތަކުގައި މުދާ އުފުލައި ހެދުމަށެވެ.\nބޫޓާންގެ ދަނޑުވެރިން އުފައްދާ ބާވަތްތަކުގެ ތެރޭގައި ހަނޑޫ، ހިމަގޮދަން، މިރުސް، އާފަލް، އޮރެންޖް، ބަކްވީޓް، އަދި ޒުވާރި ފަދަ ބާވަތްތައް ހިމެނެއެވެ. އިންޑަސްޓްރީގައި އުފައްދާ ބާވަތްތަކުގެ ތެރޭގައި ލަކުޑި، ސިމެންތި، ދަނޅުގައި ބަންދުކުރާ ކާނާގެ ބާވަތްތައް، އަދި ދަޅުގައި ބަންދުކުރާ ބުއިންތައް، އަދި ކެލްސިއަމް ކާރބައިޑް ހިމެނެއެވެ.\nބޫޓާންގެ ފައިސާ އަކީ ގަލްޓްރަމް އެވެ. ނަމަވެސް އިންޑިޔާގެ ފައިސާ ރުޕީ ވެސް ބޫޓާންގައި ލީގަލް ޓެންޑަރެއްގެ ގޮތުން ގަބޫލު ކުރެއެވެ. ބޫޓާންގެ އިންފްލޭޝަން ރޭޓް 2003 ގައި3އިންސައްތައިގައެވެ. ބޫޓާންގެ މުދާ އެންމެ ގިނައިން ބޭރުކުރަނީ ހިންދުސްތާން، ބަންގާޅު އަދި ފިލިޕީންސް އަށެވެ. ބޫޓާން އަށް އެންމެ ގިނައިން މުދާ އެތެރެކުރަނީ އިންޑިޔާ، ޖަޕާން އަދި އޮސްޓްރިއާ އިންނެވެ. ޓިބެޓާއި ބޫޓާން އާއި ދެމެދު އޮތް ބޯޑަރު ބަންދުކުރުމާއި ވިދިގެން ބޫޓާނާއި ސީނު ކަރަ އާއި ދެމެދު މުދާ އެތެރެކޮށް ބޭރުކުރުމުގެ މަސައްކަތެއް މިހާރު ނުހިންގައެވެ.\nއިދާރީ ގޮތުން ބެހިފައިވާ ބައިތައްEdit\nއިދާރީ ބައިތައް އިދާރީ ގޮތުން ބޫޓާން ބަހާލެވިފައިވަނީ މައިގަނޑު4ބަޔަކަށެވެ. އަދި މިއިން ކޮންމެ ބަޔެއް ވަނީ5ސަރަހައްދަކަށް ބަހާލެވިފައެވެ. އެހެން ކަމުން ތަފާތު 20 ހިސާބެއް ނުވަތަ ސަރަހައްދެއް ބޫޓާންގެ މައި ސަރަހައްދު ތަކުގެ ގޮތުގައި އޮވެއެވެ. މިގޮތުން ބޫޓާން ބަހާލެވިފައިވާ 20 ބައި ތިރީގައި މިވަނީ އެވެ.\nވަންގޑީ ފޮޑްރަންގ (Wangdi Phodrang)\nޖޫން 2005ގެ ބޯހިމެނުމުގެ ނަތީޖާ ދައްކާ ގޮތުން ބޫޓާންގެ އާބާދީ އަކީ 672425 އެވެ. އާބާދީގެ 20 އިންސައްތަ މީހުން ދިރިއުޅެނީ ރަށްފުށު ހިސާބުގައެވެ. ބިމުގެ ކޮންމެ އަކަ ކިލޯ މީޓަރަކަށް ބޫޓާންގައި ޖެހެނީ 45 މީހުންނެވެ. އެހެން ކަމުން ބޫޓާން ސިފަކުރެވެނީ އޭޝިޔާގެ ބިމުގެ ނިސްބަތުން އެންމެ އާބާދީ ކުޑަ ގައުމުގެ ގޮތުގައެވެ. އެންމެ މީހުން ގިނައިން ދިރިއުޅެނީ ބޫޓާންގެ ވެރިރަށް ތިމްޕޫ ގައެވެ. އެރަށުގައި 50 ހާސް މީހުން ދިރިއުޅެއެވެ.\nބޫޓާން މީހުންގެ އިތުރުން އެހެން ބައެއް ނަސްލު ދީންތަކުގެމީހުން ވެސް ބޫޓާން ގައި ދިރިއުޅެއެވެ. ދެވަނަ އަށް އެންމެ ގިނައީ ބޫޓާންގެ ހުޅަގު ހިސާބުތަކުގައި އުޅޭ ގަލޮޕްސް ދަރިކޮޅު ގެ މީހުންނެވެ. ބުދު ދީނަށް ތަބާވާ މިދަރިކޮޅު މީހުންގެ ސަގާފަތާއި ދިރިއުޅުން ޓިބެޓްގެ މީހުންގެ ދިރިއުޅުމާއި ވަރަށް އެއްގޮތެވެ. ހަމަމިހެން އިރުމަތީ ހިސާބުތަކުގައި އުޅޭ ސާކޮޕްސް ދަރިކޮޅުގެ މީހުންނަކީ ވެސް މިފަދަ ބައެކެވެ. 15 އިންސައްތަ ނޭޕާލް ދަރިކޮޅުގެ މީހުން އުޅެއެވެ. އެމީހުންނަކީ ހިންދީ ދީނަށް ތަބާވާ މީހުންނެވެ.\nބޫޓާންގެ ގައުމީ ބަހަކީ ޖޮންކާ އެވެ. މިއީ ޓިބެޓްގައި ވާހަކަ ދައްކާ ބަހުރުވައިގެ ޢާއިލާގައި ހިމެނޭ 53 ބަހުގެ ތެރެއިން ބަހެކެވެ. ލިޔަން ބޭނުންކުރާ ސްކްރިޕްޓަށް ކިޔަނީ ޗޮކޭ އެވެ. މިއީ ޓިބެޓްގެ ސްކްރިޕްޓާއި ވަރަށް އެއްގޮތް ގާތްކުރާ ސްކްރިޕްޓެކެވެ. ޓިބެޓްގައި ވާހަކަ ދައްކާ ތަފާތު 19 ބަހެއް އެއީ ބޫޓާންގައި ވާހަކަ ދައްކާ ޖޮންކާ ބަހުގެ ބަހުރުވަތަކެއްގެ ގޮތުގައި ވަނީ ކަނޑައަޅާފައެވެ. އެގޮތުން ބޫޓާންގެ ހުޅަގުގައި ލެޕްޗާ އޭކިޔޭ ބަހުރުވައަކުން ވާހަކަ ދައްކާއިރު އިރުމަތީ ހިސާބުގައި ވާހަކަ ދައްކަނީ ޝަންގަލާ އޭ ކިޔޭ ބަހުރުވަ އަކުންނެވެ. ދެކުނުގައި ޢާއްމުކޮށް ވާހަކަ ދައްކަނީ ނޭޕާލް ބަހުންނެވެ. ތަފާތު 24 ބަހަކުން ބޫޓާންގައި ވާހަކަ ދައްކައި އުޅޭކަން ހޯދިފައި ވެއެވެ.\nބޫޓާންގެ މަދަރުސާ ތަކުގައި ކިޔަވައިދެނީ އިގިރޭސި މީޑިއަމަށެވެ. ޖޮންކާ ކިޔަވާދެނީ މަޖުބޫރު ބަހެއް ނުވަތަ މާއްދާއެއްގެ ގޮތުގައެވެ. ބޫޓާންގެ ލިޔަންކިޔަން ދަންނަ މީހުންގެ ނިސްބަތަކީ 42.2 އިންސައްތަ އެވެ. ބޫޓާން މީހުންގެ ދިރިހުންނަ ކަމާ ލަފާ ކުރެވޭ މުއްދަތު އުޅެނީ 62.2 އަހަރުގައެވެ.\nބޫޓާން އަށް ޒިޔާރަތް ކުރުން އޮންނަނީ ވަކި މިންގަޑެއްގެ ތެރޭގައި ހިފެހެއްޓިފައެވެ. ފަތުރުވެރިންނަށް ދޫކުރެވޭ ވިސާވެސް ދޫކުރެވެނީ އަހަރަކު ވަކި މިންވަރަކަށެވެ. ބޫޓާންގެ ރަސްމީ ހެދުމަކީ ކަލުލާއި ހަމައަށް އިންނަ ގޯ އޭ ކިޔޭ ހެދުމެކެވެ. އަންހެނުން އަޅާ ރަސްމީ ނުވަތަ ގައުމީ ހެދުމަށް ކިޔަނީ ކީރާ އެވެ. ވަރަށް ގިނަ އަންހެނުން ކަންފަތުގައި މުދި ލާފައި ހުންނަ ތަން ފެނެއެވެ.\nބޫޓާންގެ ޢާއްމު ކެއުމުގެ ތެރޭގައި ހަނޑުލާއި ޒުވާރި ބޭނުން ކުރެއެވެ. އަދި އުސް ހިސާބު ތަކުގައި އުޅޭ މީހުން ގެރި ބަކަރި، ކުކުޅު ފަދަ ތަކެތީގެ މަސް ކެއުމަށް ބޭނުންކުރާކަމަށް ފާހަގަވެފައި ވެއެވެ. ފިނި މޫސުމްގައި އެންމެ މަޝްހޫރު ކެއުމަކީ މިރުހާއި އެއްކޮށްގެން ހަދާފައި ހުންނަ އެއްގަމު މަހާ، ހަނޑޫ އަދި ތަރުކާރީގެ ސުރުވާ އެވެ. ބަޓަރާއި ޗީޒް އަކީ ވެސް ކެއުމުގައި ވަރަށް ގިނައިން ބޭނުންކުރެވޭ ދެބާވަތެވެ. މީގެ އިތުރުން ބަޓަރު ސައި، އަދި އާދައިގެ ސަޔަކީ ވެސް ވަރަށް ޢާންމު ބުއިންތަކެވެ. ބޫޓާން އަކީ ދުންފަތުގެ އިސްތިޢުމާލު ކޮށް ވިއްކުން މަނާކޮށްފައިވާ ހަމައެކަނި ގައުމެވެ.\nބޫޓާންގެ ސަގާފަތް ދައްކައިދޭ ކުރެހުމެއް\nބޫޓާން ގެ ގައުމީ ކުޅިވަރަކީ އާޗެރީ އެވެ. ޑާޓަކީ ވެސް ވަރަށް މަޝްހޫރު ކުޅިވަރެކެވެ. ބޫޓާންގައި ކުޅޭ މަޝްހޫރު ސަގާފީ އެއް ކުޅިވަރަކީ ޑިގޯރ އެވެ. ފުޓްބޯޅަ ކުޅޭ މީހުންނާއި ފުޓްބޯޅައިގެ މަގުބޫލުކަން ބޫޓާންގައި އަންނަނީ ދުވަހެއް ދުވަހަކަށް އިތުރު ވަމުންނެވެ. ރިގްސަރ އަކީ ބޫޓާން ގައި މަޝްހޫރު ވަމުންނަ އަންނަ މިއުޒިކްގެ ވައްތަރެކެވެ. ވަރަށް ގިނަ ބަންދު ދުވަސްތައް ބޫޓާންގައި ފާހަގަ ކުރެއެވެ. އޭގެ ތެރޭގައި ގައުމީ ދުވަސް ، އަދި ތަފާތު މޫސުންތައް ފެށޭ ދުވަސްތައް ހިމެނެއެވެ.\nމީޑިއާ އޮފް ބޫޓާން\nބުދިޒަމް އިން ބޫޓާން\nކޮމިޔުނިކޭޝަން އިން ބޫޓާން\nފޮރެއިން ރިލޭޝަންޝިޕް އިން ބޫޓާން\nބޫޓާން އާއި ގުޅޭ އެހެން މަޒްމޫނުތައް\nބޫޓާންގެ އަސްކަރީ ބާރު\nމިޔުޒިކް އިން ބޫޓާން\nބޫޓާނުގައި ދަތުރުފަތުރު ކޮށް އުޅޭގޮތް\nބޫޓާނުގެ ރަސްކަމާއި، ފަތުރުވެރިކަމާއި ބެހޭ ސައިޓެއް\nދަ ލާސްޓް ޝަންގރިއްލާ\nބޫޓާން ކަންޓްރީ ޕްރޮފައިލް\nބޫޓާންގެ އެންޓި ކޮރަޕްޝަން ކޮމިސަން\nބޫޓާން ލައިވް ކޮމިޔުނިޓީ\nއަ ގައިޑް ޓު ބޫޓާން - 100 ޔަރސް އޮފް މޮނާކީ ސެލެބްރޭޝަން\nLast edited on 15 އޮކްޓޫބަރު 2021, at 14:44\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 15 އޮކްޓޫބަރު 2021، 14:44 ގައެވެ.


BREAKING NEWS: Italy In Covid-19 Jehigen Ithuru 11 Maru, 335 Positive - Vaguthu\nކޮވިޑް-19: އިޓަލީން އިތުރު 11 މަރު، 335 ޕޮޒިޓިވް\n12 މަސް ކުރިން ( މާޗް 2, 2020 )\nކޮވިޑް-19 ޖެހިގެން އިޓަލީވިލާތުން އަނެއްކާވެސް އިތުރު 11 މީހަކު މަރުވެ، 335 މީހަކު އަލަށް ބައްޔަށް ޕޮޒިޓިވް ވެއްޖެއެވެ.\nދެންމެ އިޓަލީވިލާތުގެ ސިއްހަތާއި ބެހޭ މިނިސްޓްރީން އާއްމު ކުރި ތަފާސް ހިސާބުތައް ދައްކާ ގޮތުގައި އިޓަލީވިލާތުން މިހާތަނަށް ކޮވިޑް-19 ޖެހިގެން 52 މީހުން މަރުވެއްޖެއެވެ. އަދި ބަލި ޖެހުނު މީހުންގެ ޖުމްލަ އަދަދު މިހާރު ވަނީ 2036 އަށް އަރާފައެވެ. މީގެ ތެރެއިން 166 މީހެއްގެ ހާލު ސީރިއަސް އެވެ.\nމިއަދަކީ އިޓަލީވިލާތުން އެއް ދުވަހެއްގެ ތެރޭގައި ކޮވިޑް-19 ޖެހިގެން އެންމެ ގިނަ މީހުން މަރުވި ދުވަހެވެ.\nއިޓަލީވިލާތުގެ އޮފިޝަލުން ވިދާޅުވާ ގޮތުގައި އެގައުމުން ބަލި ޖެހުނު މީހުންގެ ތެރެއިން 149 މީހަކު މިހާރު ވަނީ ބަލިން އެއްކޮށް ރަނގަޅު ވެފައެވެ.\nޗައިނާ އިން މިހާރު ކޮވިޑް-19 ކޮންޓްރޯލް ކުރެވެމުންދާ ކަމުގެ ނިޝާންތައް ފެންނަމުން ދިޔަ ނަމަވެސް އިޓަލީވިލާތް، ދެކުނު ކޮރެއާ، އީރާން އަދި ޖަޕާންގައި ހާލަތު އިތުރަށް ގޯސްވަމުންދާ ކަމުގެ ނިޝާންތައް ދަނީ ފެންނަމުންނެވެ.\nޔޫރަޕްގެ ގިނަ ގައުމުތަކަށް އިޓަލީވިލާތް މެދުވެރިވެގެން މިހާރު ވަނީ ވައިރަސް ފެތުރިފައެވެ. އިޓަލީވިލާތުން މިހާތަނަށް 23300 އަށް ވުރެ ގިނަ މީހުން ވަނީ ކޮވިޑް-19 އަށް ޓެސްޓް ކޮށްފައެވެ. އެގައުމުގެ 11 އަވަށެއް ވަނީ ބަލި ފެތުރެމުން ދާތީ ކަރަންޓީން ކޮށްފައެވެ. އެއިން އަވަށަކުން މީހަކު އެހެން ސަރަހައްދަކަށް ދަތުރު ކުރުމާއި، އެހެން ސަރަހައްދެއްގެ މީހަކު އެއިން އަވަށަކަށް ދަތުރު ކުރުން ވެސް ވަނީ މަނާކޮށްފައެވެ.\nއިޓަލީވިލާތުގައި ފަތުރުވެރިންގެ މެދުގައި މަގުބޫލް ގިނަ ތަންތަނަށް ވަނީ ކޮވިޑް-19 އާއި ގުޅިގެން ބަންދުކޮށްފައެވެ. ނަމަވެސް މިއަދުން ފެށިގެން ބައެއް ތަންތަން ވަނީ ހުޅުވާލަން ނިންމާފައެވެ. ފަތުރުވެރިންނަށް މިއަދު އަލުން ހުޅުވާލި ތަންތަނުގެ ތެރޭގައި މިލާންގައި ހުންނަ ގިނަ ބައެއްގެ މެދުގައި މަގުބޫލް ޑުއޮމޯ ޗާޗް ވެސް ހިމެނެއެވެ.\nފަތުރުވެރިންނަށް ތަންތަން ހުޅުވާލި ނަމަވެސް ގުނަ މީހުން އެއްވެ އުޅޭ ތަންތަނަށް ނުދިއުމަށް އިޓަލީވިލާތުގެ ސަރުކާރުން ވަނީ އެގައުމުގެ އާއްމު ރައްޔިތުންގެ ކިބައިން އެދިފައެވެ.\nމާލޭގެ ސްކޫލްތައް ގްރޭޑް އަށެކާއި ހަމައަށް ބަންދު ކޮށްފި\nއައްޑޫސިޓީ މީދޫއިން އިތުރު މީހަކު ފައްސިވެއްޖެ\nމަބްރޫކް ވެކްސިން ޖަހައިފި


Sri Lanka ge match FIFA in cancal kohfi\nލަންކާގެ މެޗު ފީފާއިން ކެންސަލް ކޮށްފި\nވޯލްޑް ކަޕު ކޮލިފިކޭޝަންގެ ޕްރިލިމިނަރީ ބުރުގައި، އަވަށްޓެރި ޝުރީލަންކާ އާއި މަކޯއޯ މިއަދު ކުޅެން ހަމަޖެހިފައިވާ މެޗު ފީފާއިން ކެންސަލް ކޮށްފި އެވެ.\nފީފާއިން މެޗު ކެންސަލް ކުރީ، މިދިޔަ އޭޕްރީލް މަހު ލަންކާއަށް ދިން ޓެރަރިސްޓް ހަމަލާއާ ގުޅިގެން އެ ގައުމުގެ ގެ ހާލަތާ މެދު ޔަގީން ކަން ނެތް ކަމަށް ބުނެ ލަންކާއަށް ދަތުރު ކުރެވެން ނެތް ކަމަށް މަކޯއޯ އިން ފީފާއަށް އެންގުމުންނެވެ.\nކުރިން މަކޯއޯ އިން ވަނީ، މިއަދު ކުޅެން ހަމަޖެހިފައިވާ ދެ ވަނަ ލެގް މެޗު އެހެން ގައުމެއްގައި ކުޅެން ހުށަހަޅާފަ އެވެ. އެހެންނަމަވެސް، ލަންކާގެ ފުޓްބޯލް ފެޑްރޭޝަނުން ބުނެފައި ވަނީ، ލަންކާގެ ހާތަލަތު އާދައިގެ ލެވަލަކަށް އަތުވެއްޖެ ކަމަށާއި މެޗު ލަންކާގައި ކުޅެވޭނެ ކަމުގެ ޔަގީންކަން އަރުވާ ކަމަށެވެ.\nލަންކާގެ ފެޑްރޭޝަނުން ބުނީ، މެޗާ ގުޅިގެން ސަލާމަތީ ހާއްސަ ފިޔަވަޅުތަކެއް އަޅާނެ ކަމަށެވެ.\n"އަހަރެމެން ބޭނުންވޭ ލަންކާގެ ހާލަތު އާދައިގެ މިންވަރަކަށް އަތުވެއްޖެ ކަން ހާމަކޮށްދޭން،" ލަންކާގެ ފުޓްބޯލް ފެޑްރޭޝަނުން ބުނެފައި ވެއެވެ. "ބައިނަލްއަގްވާމީ ކޮންމެ އިވެންޓެއްވެސް ބޭއްވުމުގައި ލަންކާގެ ހުރިހާ ކޮމިޔުނިޓީއެއް ތިބީ އެކުއެކީގައި."\nމަކާއޯގައި ކުޅުނު ފުރަތަމަ ލެގް މެޗު މަކޯއިން ކާމިޔާބު ކުރީ، 1-0 ންނެވެ. ލަންކާގެ މެޗު އަލުން ކުޅޭނެ ތާރީހެއް ފީފާއިން އިއުލާން ކޮށްފައެއް ނުވެ އެވެ.\nމިއަދު ކުޅޭ މެޗުތަކަށް ފަހު، ކޮލިފިކޭޝަން ބުރުގައި ވާދަ ކުރާ ޓީމުތައް އެނގިގެން ދާނެ އެވެ.\nލަންކާގެ އަމިއްލަ ބާރު ނެތް، ރާއްޖެއަށް އިތުރު އިންތިޒާރެއް\nގައުމީ ޓީމުގެ މެޗު ޓީވީއެމްއިން ވަގުތުން ދައްކާނެ\nރާއްޖޭގެ އެޓޭކިން ފޯސްއަށް ބޮޑު އިތުބާރެއް!


Kandumathin | Vaahaka ކަނޑުމަތިން – Vaahaka\n1k 1 0\tAugust 5, 2021\nކަނޑިމަތި އެޅުމުގެ ހާދިސާތަކަކީ ހިނގާ ކަންކަމެވެ. އަޅުގަނޑުމެންގެ ކާބަފައިންގެ ޒަމާނުސުރެ މިއަދާ ހަމަޔަށްވެސް މިފަދަ ހާދިސާތައް އަންނަނީ ހިނގަމުންނެވެ. މިފަދަ ކަމަކުން ސަލާމަތްވެތިބުމަށް އޮތީ އީމާންތެރިކަން ވަރުގަދަކުރުމެވެ.\nއަލިބެއްޔާއަކީ މަސްވެރިޔެކެވެ. އޭނާއާއެކު އޭނާގެ އެކުވެރި ތައްޙާން ބެއްޔާ އަބަދުވެސް މަސްވެރިކަމުގާ ބައިވެރިވެއެވެ. ތައްޙާން ބެއްޔާ އަބަދުވެސް އަލިބެއްޔާއާ ސަމާސާކުރެއެވެ. މަސްބާނަމުންދާއިރު ބައެއްފަހަރު ޖެއްސުންކޮށްލުމުގެ ގޮތުން ފައިންޖަހާ ކަނޑަށްވެސް ވައްޓާލައެވެ. ނަމަވެސް އަލިބެއްޔާއަކީ މަޑުމައިތިރި މީހެއްކަމުން ތައްޙާން ބެއްޔާގެ އެ ސަމާސާ އަބަދުވެސް ހިތުއަޑިން ގަބޫލްކޮށް މައާފްކުރެއެވެ.\nދުވަސްތައް ފާއިތުވެގެންގޮސް ރަށުގެ މަސްދޯނި އެހެލާފިޔެވެ. ރަށަށް މަސްލިބުންވެސް ދަތިވެއްޖެއެވެ. ރަށު ރައްޔިތުން ގޮނޑުދޮށްތަކަށް ނުކުމެ ފަރުމަސް ބާނަން މަޖުބޫރުވިޔެވެ. އަލިބެއްޔާއާ ތައްޙާން ބެއްޔާ އެއްބަސް ކިޔާން މެދު މިނުގެ ކުޑަ ދޯންޏެއް ބަނުމުގެ މަސައްކަތްފެށިއްޖެއެވެ. ބަރާބަރު ތިންމަސްތެރޭގާ ދޯނި ނިންމާލާފިޔެވެ. ދެމީހަކަށް ދަތުރުކުރެވޭ އެ ދޯންޏަށް ރިޔަލަކާ އެއްޗެހި ހަދިޔާކުރީ އަލިބެއްޔާގެ ޅިޔަނެއްކަމުގާވާ ބަކުރެވެ. މޫސުމަށް ބެލުމަށްފަހު ދޯނި ބާލާގެން ފުރުތަމަ ދަތުރު އަލިބެއްޔާއާ ތައްހާން ބެއްޔާ ކުރަންފެށިޔެވެ. ކައިރީގާ ވާ ފަޅުރަށްތައް ކައިރިން ވަދު އަޅާލަން ދުވާލުމުން ލައްޓި އަދި ކުރުމަސްގެ އިތުރުން ތޮޅިފަދަ ސާމާނު ކާމިޔާބުކަމާއެކު ބޭނުނެވެ. މަސްކޮޅު ވާވަރަށް ބޭނުމުން އަނބުރާ ރަށަށް އައިސް ރައްޔިތުންނަށް ހުރިހާ އެއްޗެއް ބަހާލިޔެވެ. އެއަށްފަހު ޖެހިގެން އައި ދުވަހުވެސް ހަމަ އެގޮތައް ދިޔައެވެ. ވަރަށް ކާމިޔާބެވެ. މިގޮތައް އެތައް ދަތުރެއް ކުރުމަށްފަހު ތައްޙާން ބެއްޔާ އަލިބެއްޔާއަށް ރޭގަނޑު މަހަށް ދިޔުމަށް ލަފާދިނެވެ. މިކަމާ އަލިބެއްޔާ އެއްބަސްވެ ދެމީހުން ހަވީރު ފުރާފިޔެވެ. ފަޅުރަށްތައް ކައިރީ ދުއްވާލުމަށްފަހު ފަރު ކައިރިޔަށް ނަގިލި ވައްޓާލުމަށްފަހު ދެމީހުން މަސްވެރިކަމާގެން ކުރިޔަށްދިޔައެވެ. އިރުކޮޅަކުން ކައިރިން ފެންނަން އޮތް ފަޅުރަށް މަތިން އަލިގުޅަޔެއް ދަތުރުކުރިތަން ފެނިގެންދިޔައެވެ. ތައްޙާން ބެއްޔާ އެވާހަކަ އަލިބެއްޔާ ގާތު ބުނުމުން އެކަމާ އަޅާ ނުލުމަށް އަލިބެއްޔާ ބުނެލިޔެވެ.\nވަރުގަދަޔަށް މަސްގަންނަ ގަޑި ޖެހިއްޖެއެވެ. ރަތް މަހާ އެކި ޒާތުގެ ބޮޑެތި މަސް ފޯރިޔާއެކު ދެމީހުން ދިޔައީ ބާނަމުންނެވެ. ވަގުތު ދިޔަގޮތްވެސް ނޭނގި މެންދަމު އަތަށް އަޅާފިޔެވެ. ކުއްލިޔަކަށް ފެނުނީ ކައިރީ އޮތް ފަރުމަތީ ރެދަންލާ ދިއްލާލިތަނެވެ. އެޔާއެކު ފަރުހަކި ވަސްގަނޑު ވަރަށް ގަދަވެގެންދިޔައެވެ. ފަރުމަތިން އަލިގަނޑެއްވެސް އަރާފިޔެވެ. ދެން ފެނިގެން ދިޔައީ ރަން ކުލައިން ދިއްލިފާވާ އެއްޗެއް ފަރުމަތީ ހިނގަމުންދިޔަތަނެވެ. އަލިގަދަ ކަމުން އެއް އެއްޗެއްގެ ސިފަ ރަނގަޅަށް ނުވެސް އެނގެއެވެ. ފަރުގެ އެއްކޮޅު އަނެއްކޮޅަށް އެ އެއްޗެއް ދިޔައީ މަޑު ދުވެލީގައެވެ. އޭތީގެ މާނޭވާ ލާ އަޑު ރީއްޗަށް އަލިބެއްޔާއާ ތައްހާން ބެއްޔާއަށް އިވެއެވެ. މިއީ ގޯހެއްކަން އެނގި ދެމީހުން އަވަހަށް މަސްބޭނުން ހުއްޓާލުމަށްފަހު އަވަހަށް ނަގިލި ނަގާ ރިޔާ ނަގާން ދަތުރު ރަށާ ދިމާލަށް ފަށާގަތެވެ. ފަޅުރަށްތައް ކައިރިން ދިޔައިރު އިވެމުންދިޔައީ ކުޑަކުދިން ރޯއަޑާ ބިރުވެރި ނާމަން އަޑުތަކެވެ. ތައްހާން ބެއްޔާއާ އަލިބެއްޔާ ދެފަރާތަށް ބަލަ ބަލާ ތިއްބާ ފާހަގަވީ ދޯނި ކުރިޔަށް ނުދާކަމެވެ. ދޯނީގެ ތިރިވަނީ ރަންކުލައިން ދިއްލިފައެވެ. ފަރުވަސް ވަރަށްވެސް ގަދަވެއްޖެއެވެ. ދޯނީ ފަހަތުގާ އިން ތައްޙާން ބެއްޔާ ސިއްސާން ދިޔައީ އޭނާގެ އަތުގާ އެއްޗެއް ހިފުމުންނެވެ. އެ ހިފި އެއްޗެއްގެ އަތުގާވަނީ ރަންކުލައެވެ. ތޫނު ވަކިތައްހުރީ ނުކުމެފައެވެ. އެހާމެ ހަންގަނޑު ލޮންޖެވެ. ތައްޙާން ބެއްޔާ ބަލަން ނުއިންދެ ކައިރީ އޮތް ވަޅި ނަގާ އެ އަތަށް ހަރާލިޔެވެ. އެޔާއެކު ބާރު އަޑުފައްގަނޑަކާއެކު އެއް އެއްޗެއް ހަޅޭއްލަވާގަނެ ތައްހާން ބެއްޔާ އަތުން ދޫކޮށްލުމަށްފަހު ކަނޑުތެރެޔަށް ގެއްލުނެވެ. އިސާހިތަކު ދޯނިވެސް ކުރިޔަށް ދާންފެށިޔެވެ. ރަށާ ހަމަޔަށް ދެވުންއިރު ފަތިސްވާން ކައިރިވެއްޖެއެވެ. ރަށު ރައްޔިތުން ތިބީ ކަންބޮޑުވެގެން ނުކުމެއެވެ. އަލިބެއްޔާމެން ދޯނި އައިސް ލެފުމުން އެންމެންގެ ޝަކުވާތައް ބަންޑުންކޮށްލިޔެވެ. އިރުކޮޅަކު އިނދެލުމަށްފަހު އަލިބެއްޔާ ހުރިހާ އެއްޗެއް ކިޔާދިނެވެ. ރައްޔިތުން އެވާހަކަ އަޑުއަހާފާ ވަރަށް ބިރުވެސްގަތެވެ. އަދި ރޭގަނޑު މަހަށް ނުދިޔުމަށް އަލިބެއްޔާއަށް އާދޭސްކުރިޔެވެ.\nދުވަސްގަނޑަކަށްފަހު ތައްޙާން ބެއްޔާ ކުއްލިގޮތަކަށް ބޮޑު ބައްޔެއް ވެއްޖެއެވެ. ހަކީމަކަށް ދެއްކުމަށް ދަތުރުކުރުމަށް ރަށުގެ މަސްދޯނިވެސް ބަލާފިޔެވެ. އޭގެން ތައްޙާން ބެއްޔާ ގޮވާގެން ދަތުރު ފެށުނީ ހަވީރުއެވެ. ދަތުރު ކުރަމުން ގޮސް އިރުއޮއްސި އަނދިރިވެއްޖެއެވެ. ހަކީމްވެރިޔާގެ ރަށް ފެންނަ ހިސާބަށް އާދެވުނުތަނާ ތައްހާން ބެއްޔާ ކުއްލިޔަކަށް ހާލުބޮޑުވެ ނޭވާ ހާސްވެގެންގޮސް މަރުވެއްޖެއެވެ. ކުރިޔަށް ދިޔުން ނޫން އިތުރު ގޮތެއް ނެތި ދޯނި މިސްރާބް ބެހެއްޓި ހަކީމްވެރިޔާގެ ރަށަށްށެވެ. ކުއްލިޔަކަށް ވާރޭވެސް ވެހެންފެށިޔެވެ. ކަނޑުމަތި ގަދަވާންފެށިޔެވެ. އަދި ކުރިން ނުފެންނަ އެތައް ފަރުތަކެއް ދިއްލިފާ ހުންނަތަން ފެންނަންފެށިޔެވެ. ދުއްވަން ހުރި އަލިބެއްޔާއަށް މިއީ ގޯހެއްކަން އެނގި ވެހެމުންދިޔަ ވާރޭގެ ރަހަ ބަލާލިޔެވެ. ވާރޭގާ ލޮނުރަހަށް ހުރުމުން އަލިބެއްޔާ ވަރަށް ހައިރާންވިޔެވެ. އިރުގަނޑަކަށްފަހު ކަނޑު މަޑުވެއްޖެއެވެ. ރަށް އޮތީ ހަމަ އޮތް ހިސާބުގާ ފެންނާށެވެ. ދޯނި ކުރިޔަށް ދާހެނެއް ހިޔެއްނުވެއެވެ. މިހެއް ތިއްބާ ކަނޑު އަޑިން ކަފުންކޮށްފާވާ ގަބުރުތައް ފެނުމައްޗަށް އަރަންފެށިޔެވެ. ނާމާން އަޑުތައް އިވެންފެށިޔެވެ. މަރުވެފާވާ ތައްހާން ބެއްޔާގެ ހަށިގަނޑު ކުޑަކޮށް ގުޑާލިހެން ހީވެގެން ހަށިގަނޑު ކައިރީ ތިބި އެންމެން ފަހަށް ޖެހިގަތެވެ. ތައްހާން ބެއްޔާގެ ދެލޯ މަޑުމަޑުން ހުޅުވުނެވެ. ދެލޮލުގެ ކުލަވަނީ ރަންކުލައިން ދިއްލިފައެވެ. މަޑު މަޑުން ކޮޅަށް ތެދުވެ ދެފަރާތަށް ކަނދުރާ އަނބުރާލިޔެވެ. ތައްހާން ބެއްޔާގެ އަތުގެ އިނގިލިތަކުން ތޫނު ވަކިތަކެއް ނުކުތްތަން އެންމެންނަށް ފެނިގެންދިޔައެވެ. ކުއްލިޔަކަށް އައިސް އެންމެ ކައިރިން އަތުޖެހެން ހުރި މީހާ އަތުކޮށް އޭނާ ކަރުގާ ވަކިއަޅާ މަރާލުމަށްފަހު މޫދަށް އެއްލާލިޔެވެ. އެއަށްފަހު ދެން ތިބި އެންމެންނާ ދިމާކުރުމުގެ ކުރިން އަލިބެއްޔާ އަޑުގެ ނެތްކޮޅަށް ބަންގި ގޮވަން ފެށިޔެވެ. އިސާހިތަކު ތައްޙާން ބެއްޔާ ބިރުވެރި އަޑަކުން ހަޅެއްލަވާގަތުމަށްފަހު ކަނޑަށް ފުންމާލާގެންގޮސް ގެއްލުނެވެ. އިސާހިތަކު ދޯނިވެސް ކުރިޔަށް ދާންފެށިޔެވެ. ހަކީމްވެރިޔާގެ ރަށަށް ލެފުމާއެކު މީހުންގަނޑު ރޮއެ ހޭރެން ފެށުމުން ރައްޔިތުން އައިސް ކީއްތޯވީ ބަލާ ސުވާލުކުރަން ފެށުމުން ހާދިސާ ހިނގިގޮތް ކިޔާދިނެވެ. އެހިސާބުން އެރަށުގާ މަސްދުވަސް ވަންދެން ދޯނި މަޑުކުރަން އެންގިޔެވެ. ކިޔެވެލި ކިޔަވާ މީހުން ކިޔެވެލި ކިޔެވުމަށްފަހު އިތުރަށް އެއްމަހު މަޑުކުރުވާފާ ދޯނި ފުރުވާލިޔެވެ. ސަލާމަތުން އަލިބެއްޔާމެން ރަށަށް އާދެވުމުން ހުރިހާ އެއްޗެއް ރަށު ރައްޔިތުންނަށް ކިޔާދިނެވެ. އެހިސާބުން ރަށު މީހުންގެ އިމާންތެރިކަން ވަރުގަދަ ކުރުމަށް ގަދައަޅާ މަސައްކަތްތައް ފެށުނެވެ. ލިބު ކޮންމެ ދީނީ ތައުލީމެއް އެރަށު މީހުން ދިޔައީ ހާސިލްކޮށް އެޅުނު ރައްކާތެރި ފިޔަވަޅެއް އަޅަމުންނެވެ.\nހާދިސާ ހިނގިތާ ފަސް އަހަރުފަހުން އަލިބެއްޔާއާ އޭނާގެ ޅިޔަނެއް ރޭގަނޑު މަސްވެރިކަމަށް ނުކުތެވެ. ފަރު ކައިރީ މަސްބާނާލަން ތިއްބާ ޅިޔަނަށް ފަރުމަތިން މީހަކު ފެންނަ ވާހަކަ އަލިބެއްޔާ ކައިރީ ބުންޏެވެ. އަލިބެއްޔާ ބަލާލިއިރު ފަރުމަތީގާ އެއްކޮޅުން އަނެއްކޮޅަށް ހިނގަމުންދާތަން ފެނުނީ ތައްޙާން ބެއްޔާއެވެ. ނަމަވެސް އެއީ ތައްޙާން ބެއްޔާއެއް ނޫންކަން އަލިބެއްޔާއަށް އެނގި ޅިޔަނު ކައިރީ ކިޔުނު ހެޔޮ އެއްޗެއް ކިޔަން އަންގާ ދޯނި އޮތް ތަނުން ނަގާން ރަށާ ދިމާލަށް މިސްރާބުޖެހިޔެވެ.\nނޯޓް : މިއީ ހަގީގީ ހާދިސާއަކަށް ބިނާކޮށް އިތުރު ބައިތައް ލައިގެން ލިޔެވިފާވާ ވާހަކައެކެވެ.\nވަރަށް އިބުރަތްތެރި ވަރަށް ރީތި. މާޝާﷲ. ❤


Neydhemey Vakivumeh Haadhahaa Loabivey - 11 | Vaahaka\nމަރިޔަމް ހުސައިން November 7, 2017\t6 Comments\nViews: 8927\t117\n"ކާކަށް ކުދިން ނުލިބެނީ..." ސަރުމީލާ ތުރުތުރު އަޅައެވެ. ސަރުމީލާއަށް ހީވަނީ ބިރެއް ފެނިގެން އުޅޭހެންނެވެ. ދާތިކިތައް މޫނުމަތިން ވިދަންފެށީ ބަސްބުނެލާހާ އަވަހަށެވެ.\n"ނަވީނަށޭ..." ސަރުމީލާގެ މޫނުމަތިން ފެންނަން ހުރި އަސަރުތައް ޖޫލީއަށް ނަގައިގަންނާކަށް ފަސޭހައެއް ނުވިއެވެ. އިސްޖަހާލައިގެން އިނދެ ޖޫލީ ބޯހަލުވާލީ އާއެކޭ ބުނުމަށެވެ. އޭރުވެސް ދެލޮލުން ހިފެހެއްޓުމެއް ނެތި ކަރުނަ ފައިބަމުން ދިޔައެވެ.\n"ނަސީބެއްނު ދަރިފުޅު ރަނގަޅުކަން..." ސަރުމީލާ ވަރަށް ހަމަޖެހިލާފައި އެހެން ބުނިނަމަވެސް ޖޫލީއަށް ލިބުނީ ހައިރާންކަމެވެ.\n"ދަރިފުޅު ދެން ކިހިނެތް ހަދަން ތިވިސްނަނީ..." ދޭނެ ޖަވާބެއް ނޭގި ގޮތް ހުސްވެފައިވާ މީހަކު ފަދައިން ޖޫލީ އިނީ ރޯލަރޯލައެވެ.\n"ވަކި ގޮތެއް ހަދަން އަހަރެން ނުވިސްނަން...." ޖޫލީ ނަވީނާއި ވަކިވާކަށް ބޭނުމެއް ނޫނެވެ.\n"ނަވީނަށް ކުދިން ނުލިބޭއިރު ނަވީނާއި އެކު ދިރިއުޅުމުގެ ބޭނުމެއް ކޮބާ؟ ދަރިފުޅަށް އެހެން މީހަކާ އެކު މާއުފާވެރި ދިރިއުޅުމެއް އުޅެވިދާނެ..." ހޫނުކޮއްފައި އޮތް ދޮންދަގަނޑަކުން ހީވީ ޖޫލީގެ ހިތަށް އަމާޒު ކޮށްލިހެންނެވެ.\n"ނޫން ނުވާނެ ތިކަމެއް މަންމާ! ނަވީނާއި ވަކިވާކަށް އަހަރެން ނޭދެން....ނަވީނާއި ނުލާ އަހަރެންގެ ދިރިއުޅުން އުފާވެރިއެއް ނުވާނެ...." ޖޫލީގެ އަޑުގަދައެވެ. އިތުރަށް ގަދަ ހެދުމެއްނެތި ސަރުމީލާ ހިމޭންކަން އިސްކުރިއެވެ. މިވަގުތު ޖޫލީއަށް ވިސްނައިދޭން އުޅި އެކަން ކާމިޔާބު ވާނެހެން ހީނުވާތީއެވެ. ދެން ސަރުމީލާއަށް ޖެހޭނީ އެހެން ގޮތަކަށް ވިސްނާއިގެން ނަވީންގެ ދިރިއުޅުމުން ޖޫލީ ދުރުކުރާށެވެ.\n"މަންމާ...މީހުންވެދާނެ އެކަމަކު އަހަރެން ދެކެ އިންތިހާއަށް ލޯބިވާ އަހަރެންވެސް ލޯބިވާ މީހަކު ނުލިބޭނެ"\nލިބުނު ހިތްހަމަ ނުޖެހުމުގައި ޖޫލީ އެގެއިން ނިކުމެގެން ދިޔައީ ސަޖާ ނިކުންނަދެން މަޑުވެސް ކޮއްލުމެއްނެތިއެވެ. ޖޫލީ ފަހަރެއްގައިވެސް އޭނާގެ މަންމަ ނަވީނާއި ދުރަށްދާން ބުނެފާނެއެކޭ ހިތަށްވެސް ނާރައެވެ. ނުސީދާކޮން ބުނިނަމަވެސް ސަރުމީލާ ދެން ނަވީނާއި ޖޫލީ އެކުގައި އުޅެން ނުރުހޭނޭކަން ޖޫލީއަށް ވިސްނުނެވެ. ޖޫލީ ނަވީންގެ ނަންބުނީ މަންމަގެ ފަރާތުން ހިތްވަރާއި މަދަދު ލިބޭނެކަމަށް ހީކޮށެވެ. އެހެން ނޫންނަމަ ޖޫލީ އެކަން ސިއްރެއްގެ ގޮތުގައި ހިތުގައި ރައްކާކޮށް މުޅި އުމުރަށް ބޭއްވީހެވެ.\nގޭތެރޭ މީހުން މަދު ގަޑިއެއް ބަލާފައި އައްފާން އެދުނީ ޒީނިޔާ ބޭރު ދޮރާއި ހަމައަށް ނިކުމެލުމަށެވެ. ޒިނިޔާވެސް ދެކޮޅު ހެދުމެއްނެތި އެކަމަށް އެއްބަސްވެލީ ދެކިލާ ހިތްވާލެއް ބޮޑުކަމުންނެވެ. ޒިނިޔާ ބޭރަށް ނިކުތްއިރު އައްފާން ގަސްތައް ކައިރީ ހުއްޓިލައިގެން ހުއްޓެވެ.\n"ބިއުޓިފުލް ކިހިނެތްތަ ހާލުކޮޅު" އައްފާންގެ ތޫނު ނަޒަރުން ޒީނިޔާ ފުރަތަމަވެސް ލަދުން އިސްޖަހާލަން މަޖްބޫރުވިއެވެ.\n"ދެން ރަނގަޅު" ޒީނިޔާގެ ޖަވާބުކުރެވެ.\n"ހާދަ ގޮތަކަށް......ގެޓްވެލް ސޫން...." މަލުގެ ގުލްދަސްތާ އަކާއި ބަންދުކޮށްފައި އޮތް ކޮތަޅެއް ދިސްކޮއްލަމުން އައްފާން ބުނެލިއެވެ. ޒީނިޔާއަށް އައްފާންގެ އެހަދިޔާ ހިފަންވީ ކަމެއް ނޭގިހުރެވުނީއެވެ. މީގެ ކުރިން ފިރިހެނެއްގެ ފަރާތުން އެފަދަ ހަދިޔާއައް ލިބިފައިވެސް ނެތީމައެވެ.\n"ދެން ހިފާބަލަ...." އައްފާން ގެ އަޑުގައިވީ އާދޭހެވެ. ލަދުން ހުރެ މާބޮނޑިޔާއި ކޮތަޅުގައި ހިފަން އުޅުމުގެ ތެރޭގައި އައްފާން ޒީނިޔާގެ އަތުގައި ހިފާލިއެވެ. އެފަދަ ކަމެއް ކޮއްފާނެކަމަށް ޒީނިޔާ ހުރީ ވިސްނައިގެންނެއް ނޫނެވެ. ހީވީ ކަރަންޓުގައި ޖެހުނު ހެނެވެ. ޒީނިޔާ އައްފާންގެ އަތް ފޮޅުވާލިއެވެ.\n"ސޮރީ...." އައްފާން ޒީނިޔާގެ އަތުގައި ހިފުނީ އަމިއްލަ އިޙްތިޔާރަކު ނޫނެވެ. ޒީނިޔާވެސް ނުރުހުންތެރިކަމެއް ނުދައްކައެވެ. އައްފާން މާފަށް އެދުމުން ހިނިތުންވެލީ އެއީ މާބޮޑުކަމެއް ނޫނޭ ބުނާފަދައިން އައްފާންގެ މޫނަށް ބަލާލަމުންނެވެ.\n"ފުރަން މިއުޅެނީ...." ތަނަށްވެރިވެފައިވާ ހިމޭންކަން ފޫއަޅުވާލީ އައްފާނުއެވެ.\n"ރާއްޖެތެރެއަށް މިދަނީ.....ހަފްތާއެއް ވަރު ވާނެ" ޒީނިޔާ ބަލަހައްޓައިގެން ހުރުމުން އައްފާނު އިތުރަށް އޮޅުން ފިލުވައިދިނެވެ.\n"ކީއްކުރަން ތިދަނީ....." ޒީނިޔާގެ އަޑު މަޑުވެ. ޒީނިޔާގެ ދެލޮލަށް ބަލާލުމުން ހީވަނީ ނުދާށޭ ބުނާހެންނެވެ.\n" މެރީ ކުރާނެ އަންހެންކުއްޖަކު ހޯދާށޭ ބުނިއްޔާ ގަބޫލުކުރާނަންތަ؟" ޒީނިޔާ ބިރުން ހިތްތެޅިލިއެވެ. އެމޫނުން ކަންބޮޑުވުމުގެ އަސަރުތައް ފާޅުވިއެވެ. ޒީނިޔާއަށް އައި ކުއްލިބަދަލު އައްފާނަށް ކިތަންމެ ރަނގަޅަކަށްވެސް ފާހަގަވިއެވެ.\n"ކަންބޮޑުވީތަ؟ އެމަޖާ....ނަވީން އެކު ކުޑަކަމެއްގަ މިދަނީ...." ޒީނިޔާ ދެރަވިކަން އެނގުމުން އައްފާނަށް އިތުރަށް ދެރަކޮއްލާކަށް ނުކެރުނެވެ.\n"ބިޒްނަސްކަމެއްގަ...." ދަތުރުގެ އަސްލު ބޭނުން އެއްވެސް މީހަކާ ހިއްސާކުރާކަށް އައްފާން ބޭނުމެއް ނޫނެވެ. އަދި ޒީނިޔާ އަކީ ވެސް އޭނާގެ ގުޅުމަށް އާއެކޭ ބުނިއްޔެއްވެސް ނޫނެވެ.\n"ދަނީ އިނގޭ....އަހަރެން ގުޅާނަން ފޯނު ނަގައްޗޭ...." އެއްލޯ މަރާލަމުން އައްފާން ހިނިތުންވެލިއެވެ. ވައިސޫރިއެއްހެން ނިކުމެގެން ދިޔައީ ގޭމީހަކަށް އެތަނުގައި ތިއްބާ ފެނިދާނެތީއެވެ. ޒީނިޔާ އެކޭ އެއްވަރަށް އައްފާންވެސް އެކަމާ ކަންބޮޑުވެއެވެ. އައްފާން ކަންބޮޑު ވަނީ ޒީނިޔާ އާބަސް ނުބުނަނީސް ދެމީހުންގެ ގުޅުމެއް އޮތޭ ކިޔާ އަޑު ފެތުރިދާނެތީއެވެ.\nއައްފާން ދިއުމުން ޒީނިޔާ ގޮސް ކޮޓަރިއަށް ވަނެވެ. އަދި ރީތި ވާމޭޒުމަތީ ހުރި މާޖަހާ ވަށިގަނޑަކަށް މާތައްޖަހަން ފެށިއެވެ. އޭރު އެމޫނުމަތީގައި ނުފިލާ ހިނިތުންވުމެއް ހުއްޓެވެ.\nކޮޓަރީގެ ބޮކި އަލިމަޑުކޮށްލައިގެން ނަވީން އޮތެވެ. ނިތްކުރިމަތީ އަތް ބާއްވައިގެން އޮތް އިރު ނަޒަރު ހުއްޓިފައިވަނީ ސީލިންގުގައި ހަރުކޮށްފައިވާ އެކިކުލަކުލާއިގެ ވިންޑް ޗައިމްސްތަކާއި ދިމާއަށެވެ. އޭނާގެ ވިސްނުމާއި ހިޔާލު ގުޅިފައިވަނީ މީގެ ހަފްތާއެއްހާ ދުވަސްކުރިން އައްފާނާއި ދެމީހުން ދެކެވުނު ވާހަކަޔަށެވެ. އައްފާނު ބާރުދިނީ ނަވީން އިތުރު ކައިވެންޏެއް ކުރުމަށެވެ. އެނިންމުމާއި އެއްބަސްވުމަކީ ނަވީނަށް ފަސޭހަކަމެއް ނޫނެވެ. ނަވީންގެ ހިތުގައި ޖޫލީއަށް ނޫން މީހަކަށް ޖާގައެއް ދެވިފައި ނެތެވެ. މާދަމާ ފުރަން އައްފާން ހުރިހާ ކަމެއް ތައްޔާރު ކަމަށް ބުނުމުންވެސް ނަވީންގެ ހަރަކާތްތަކުގައި މާބޮޑު ދިރުމެއްނެތެވެ.\n"އޭ އަދިވެސް ނިދަނީތަ؟ ދަތުރަށް ތައްޔާރު ވެއްޖެތަ؟" ޖޫލީ އާއެކު ކޮޓަރިތެރެއަށް ވަދެގެން އައި އައްފާނަށް ނަވީން އޮތްގޮތުން އަހާލެވުނެވެ. ނަވީން ތެދުވެ އެނދު ހެޑްބޯޑުގައި ބުރަކަށި ޖައްސާލިއެވެ.\n"ކޮންތާކަށް ފުރަން ތިއުޅެނީ...." އެއްފަހަރު އައްފާނަށް އަނެއްފަހަރު ނަވީންގެ މޫނަށް ބަލާލަމުން ޖޫލީ ވާހަކަ ދެއްކިއެވެ. ޖޫލީ އެހެން ބުނުމުން ނަވީން އެދަތުރުގެ ވާހަކަ ނުދައްކާކަން އައްފާނަށް އެނގުނެވެ.\n"އާނ މީ.....އަނެއް.....މީ..." ނަވީންގެ ދުލާހަމައަށް ދޭނެ ޖަވާބެއްނައެވެ.\n" ރާއްޖެތެރެއަށް ދާން މިއުޅެނީ ބިޒްނަސްކަމެއްގަ ދޯ...." އައްފާން އަވަސް އަވަހަށް ނަވީނަށް ދޯ ދެމުން ބުނެލިއެވެ.\n"އަޅޭ އަހަރެންވެސް ވަރަށް ދާހިތްވޭ...." ޖޫލީ އެހެން ބުނުމުން އައްފާނެކޭ އެއްވަރަށް ނަވީންވެސް ކަންބޮޑުވިއެވެ.\n"އެކަމަކު ކިހިނެތް ދާނީ ޒީނިޔާވެސް އަތް ކަފާލައިގެން ވިއްޔާ އެއުޅެނީ....." ޖޫލީ ނުދޭނެކަން އެނގުމުން ދެމީހުނަށްވެސް ހިތްހަމަޖެހުން ލިބުނެވެ.\n"އާނ އެހެންވީމަ މާދަން ހަވީރަށް ތައްޔާރުވޭ ބޯޓުފުރާނީ ފަހެއް ޖަހާއިރު " އައްފާން ދާން އެނބުރިފައި ބުނެލިއެވެ.\n"ކަނޑުމަގުންތަ ދަނީ..." ނަވީން ހައިރާންވެފައި އެހިއެވެ.\n"ހޫން ކިޔެއްތަ؟ ހީކޮށްލާ މީ މުޅިންވެސް އާ ތަޖްރިބާއެއް ކުރަން ދާ ދަތުރެއް ކަމަށް...." އައްފާން އެބުނީ ކިހާ ބަރުދަނެއް ހުރި ވާހަކައެއްކަން ނަވީނަށް އިޙްސާސްކުރެވުނެވެ. އެހެނަސް ޖޫލީ ހިނތުންވެލައިގެން ހުރީ ނަވީން ކަނޑުދަތުރުކުރަން ޖެހިލުންވާވަރު ހިތަށް އަރާފައެވެ. އެހެނަސް ޖޫލީއަށް ނޭގެނީ ނަވީން އެދަނީ ކިހާ ދުރަށްކަމެވެ. އަދި އެދަތުރުގެ އަސަރު އެދެމީހުންގެ ދިރުއުޅުމަށް ކުރާނެ މިންވަރެވެ.\nއައްފާން ނިކުމެގެން ދިއުމުން ޖޫލީ އަވަސްވީ ދަތުރަށް ތައްޔާރުކޮށްދޭށެވެ. ނަވީންވެސް ތުވާލި ހިފައިގެން ފާހާނާއަށް ވަނީ ޖޫލީ އޮޅިގެންވެސް ދަތުރުގެ ބޭނުމާއި މެދު ވާހަކަދައްކަން ނަވީން ބޭނުންނުވާތީއެވެ.\nސަރުމީލާ ވިސްނަމުން ދަނީ ޖޫލީ ނަވީންގެ ހަޔާތުން ދުރުކުރާނެ ގޮތަކާއި މެދުއެވެ. ޖަލީލް ފެންވަރައިގެން ނިކުތްއިރުވެސް އޭނާހުރީ ދެކޮޅަށް ހިނގާލަ ހިނގާލައެވެ.\n"ސަރޫ....ސަރޫ...ނިދާކަށް ނުވޭތަ ދެކޮޅަށް ތި ހިނގަނީޔޯ...." ސަރުމީލާ ޖަލީލަށް ބަލާލާފައި އައިސް އެނދުގެ މިޔަދަށުގައި އިށިއިނެވެ.\n"އަހަރެން ބުނީ ނިދާކަށް ނުވޭހޭ...." ޖަލީލް ނިކަން އޯގާތެރިކަމާއި އެކު އަހާލިއެވެ. ޖަލީލް ހުރީ އޮށޯވެލަން ބޭނުންވެފައެވެ. އޭނާ އަކީ ދުވާލުދާ ހަތަރުދަމު ނިކަން ބުރަކޮށް އުޅޭ މީހެކެވެ. ނިދަން ވިޔަސް އަރާމް ކުރަން ވިޔަސް އޭނާއަށް ލިބެނީ ހަގަޑީރެވެ. އެހަގަޑީރުން އެންމެ ސިކުންތެއްވެސް އޭނާ ބޭކާރުކޮށްލާކަށް ބޭނުމެއް ނޫނެވެ.\n"މިއަދު ސަޖާޔާ ޖޫލީ އައިދޯ...ވަރަށް ސަކަރާތް ގަނެފަދޯ އެދެބެން ދިޔައީ...." ޖަލީލް މެންދުރުކާން އައުމުން ސަރުމީލާ ވަނީ އެކުދިން ހަވީރު އަންނަ ވާހަކަ ބުނެފައެވެ. ޖަލީލް އެވާހަކަ އަހާލީ ކުއްލިއަކަށް ހަނދާންވެގެންނެވެ. އެނދުގައި ޖަލީލް އޮށުވެތެވެ. ދެންވެސް ސަރުމީލާއަނގައިންވެސް ބުނެނުލިއެވެ.\n"އޭ...ކިހިނެތްވެފައި ތިއިނީ....އަނގައިން ނުބުނަން ހުވާކޮށްގެންތަ ތިއިނީ....." ސަރުމީލާ ކޮނޑުގައި އަތްޖައްސާލާފައި ޖަލީލް އެހިއެވެ. ސަރުމީލާއަކީ ޖަލީލް ގެއަށް އައުމުން އަބަދުވެސް ހިނިތުންވެފައިވާ މޫނަކާއިގެން އޭނާޔާ ބައްދަލުކުރާ މީހެކެވެ. ސަރުމީލާގެ އަމަލުތައް ތަފާތެވެ.\n"ޖަލީލަށް އެނގޭތަ؟....ޖޫލީ މިއަދު ..................." ހަވީރު ޖޫލީގެ ފަރާތުން އެނގުނު ކަންތައްތައް ސަރުމީލާ ޖަލީލަށް ކިޔާދިނެވެ. ސަރުމީލާގެ ބޭނުމަކީ ޖަލީލްވެސް ސަރުމީލާ އެވިސްނާ ގޮތާއި މެދު ވިސްނުމެވެ.\n"ތީގަދެން އަހަރެމެން ކީއްކުރާނީ...." ޖަލީލްގެ އަޑުގައި ހާސްވުމާއި ކަންބޮޑުވުމުގެ އެއްވެސް ކަމެއްނެތެވެ.\n"ކީންހޭ ކުރާނީ.....އެދެމީހުން ވަކިވާންވީ.....ކޮބާ ޖޫލީއަށް ދިރިއުޅުމެއް ނަވީން އެކީ އުޅިގެން...." ސަރިމީލާގެ ވިސްނުން ހުރި ގޮތް އެނގި ޖަލީލް ހިތުގައި ޖެހުނެވެ. ސަރުމީލާ އެ ދައްކަނީ ނުލާހިކު ލޯބިން އުޅޭ ދެމަފިރިއެއް ކައިވެނީގެ މާތް ގުޅުން ކަނޑާލަންވީ ވާހަކައެވެ.\n"ސަރޫ....ނިކަން ވިސްނާލަބަލަ އަހަރެމެން ނުވާނެދޯ އެކުދިންގެ ދިރިއުޅުމުގެ ތެރެއަށް ވަދެ ގޮތް ކިޔާކަށް ....." ޖަލީލް ތެދުވެ އެނދުމަތީ ހިންދެމިލިއެވެ.\n" އެދެކުދިން އެކީ އުޅެން ތިބިއްޔާ ހަމަ އުޅެންވީ .....އެއީ އެކުދިންގެ ކަމެއް....." ޖަލީލް އެއީ މާބޮޑުކަމަކަށް ނުހަދައެވެ. ނަވީނާއި ޖޫލީއަށް އެއީ މައްސަލައަކަށް ނުވަންޏާ ޖަލީލަށް މައްސަލައަކަށް ވާންވީ ވަކިން ކީއްވެގެން ހެއްޔެވެ؟ ޖަލީލްގެ ވާހަކަ އިވިފައި ސަރުމީލާ ލޭކެކިގަތެވެ.\nސަރުމީލާއަކީ އެއްއިރެއްގައިވެސް ޖަލީލާ އަރާރުން ވާމީހަކަށް ނުވާތީ އައިސްހުރި ރުޅީގައި ފާހާނާއަށް ވަދެ ދޮރުލެއްޕީ ނިކަން ބާރަށެވެ. ހަމަ އެކަނި ސަރުމީލާގެ ބޭނުމަކީ އޭނާ ހިތްހަމަ ނުޖެހިފައި ހުރިވަރު ޖަލީލަށް އަންގާލުމެވެ.\nމާލެއިން ފުރައިގެން ކުރަމުން ގެންދާ ދަތުރު ނިމުމަކާއި ދާދިވަނީ ގާތްވެފައެވެ. ދުރުން ރަށުގެ ބޮކިތަކުގަ އަލި ފެނެއެވެ. އައްފާން އިނީ ކޮފީ ބޯން ބޭރަށް ނިކުމެއެވެ. ޖެހެމުން ދިޔަ ފަތިހުގެ ނަލަނަލަ ރޯޅިތައް އޭނާގެ ހިތަށް ބަޔާންކުރަން ނޭގޭ އުފަލެއް ލިބެމުން ދިޔައެވެ. އައްފާން ކޮފީބޯން ގޮވީމައިވެސް ނަވީން އޮތީ ނިދާށެވެ. މޫނާއި އެކީ ރަޖާއަޅާއިގެން އޮތީ ކޮންމެހެން ނިދަން ބޭނުން ވެގެނެއް ނޫނެވެ. މިހާދުރަށް ކަނޑުމަގުން ދަތުރެއް ކުރުންވީ ނަވީންގެ ހަޔާތުގައި މުޅިން އާ ތަޖްރިބާއަކަށެވެ. ތަޖްރިބާއަކަށް ވުރެން އޭނާއަށް އެކަންވީ ތަކްލީފަކަށެވެ. ވޭނަކަށެވެ. ބޯހިތްލާލެވޭ ވަގުތުކޮޅެއް އޭނާއަކަށް ނުވެއެވެ. ބޯޓަށް އެރީންސުރެން އެފަކީރު އޮންނަނީ އޮށުވެއެވެ.\n"އޭދެން ތެދުވަން އުޅޭ...ނަވީނެކޭ އަންހެންކުއްޖެކޭ އެއްވަރެއްނު....ބޯ ނުނެގެންޏާ..." އައްފާން ނަވީންގެ މޫނުމަތީ އަޅާފައި އޮތް ރަޖާގަނޑު ނަގަމުން ނަވީނާއި ދިމާކޮއްލިއެވެ. ދެންވެސް ތެދުވާ ހިޔާލެއް ނަވީން ނުކުރެއެވެ. ދެލޯ ކުޑަކޮށްލާފައި އައްފާނަށް ފުރަގަސްދިނެވެ.\n"ސާބަހޭ....އަދިވެސް އޮތީތަ......މިހާރުދެން ނިދިފަ ހުންނާނީ ބޯޓަށް އެރިފަހުން ދެލޯ ނުހުޅުވަންޏާ...." އައްފާން ނަވީންގެ ބުރަކަށީ ކޮއްޓަމުން ވާހަކަދެއްކިއެވެ.\n"ހޫން މިތެދުވަނީޔޭ....މަމީ އަފޫއެއް ނޫނޭ....އަފޫ ބޯޓަށް އެރިފަހުން އަންހެންކުދިންނަށް ހޮޑު ބާލީދީ އުފުލާށޭނުން ހޭލާ ތިހުންނަނީ...." އައްފާން ޖަހާލީ ހިނިގަނޑެކެވެ.\n"އޭ ތެދުވާށޭ....މިހާރު މިއޮށް ކައިރި ކުރަނީއޭ...." އައްފާން ކުރުނުކުރުމުން ނަވީން ތެދުވިއިރުވެސް އެމޫނުގައި ނިދީގެ އަސަރު ނުފިލައެވެ. އޭރު އަންހެންވެރިން ފާހާނާއަށް ވަނުމާއި ބޯޓުން ފައިބަންވާއިރަށް ރީތިވާން އުޅެއެވެ. ބޯޓުތެރެ ހަލަބޮލިވެފައިވަނީ އެކިފަރާތް ފަރާތަށް މީހުން ދުވަން ފެށުމުންނެވެ. ނަވީނަށްވެސް ފާހާނާ ލިބުނީ ކިއުގައި އިރުކޮޅަކު ހުރިފަހުންނެވެ. ނަވީނާއި އައްފާން ބޯޓުން ފޭބީ މީހުން ތަންކޮޅެއް މަދުވެލުމުން ހަމަޖެހިލައިގެންނެވެ. އޭރު އެއްބަޔަކު ޓެކްސީތަކަށް އަރާއިގެން އެމީހުންގެ މަންޒިލަށް ދަތުރު ފަށާފިއެވެ. ޓެކްސީ ޑުރައިވަރުންވެސް ހީވަނީ ދަތުރުވެރިންގެ އިންތިޒާރުގައި ތިބިހެނެވެ. މެހްމާންދާރީ އަދާކުރަނީ ހިނިތުންވެ ހުރެ ރައްޓެއްސެއް ބީރައްޓެއްސެއް ބެލުމެއްނެތިއެވެ.\n"މިރަށުން ގެސްޓުހައުސް ރޫމެއް ލިބޭނެތަ " އައްފާން އެސުވާލުކުރީ ޓެކްސީ ޑުރައިވަރަކާއެވެ. މާލޭގައި ކުއްޔަށް ތަންތަން ހޯދުމަކީ ގިނަފަހަރަށް އުނދަގޫކަމެކެވެ. އެހެންވެ އައްފާން ހީކުރީ އެރަށުން ކުއްޔަށް ތަނެއް ހޯދުންވެސް އުނދަގޫވާނެ ކަމަށެވެ.\n"އާނ އަވަހަށް އަރާ....ރޫމް ލިބޭނެ" ޑުރައިވަރުގެ ކިބައިން ފެނުނީ ހީނުކުރާހާ ގާތްކަމެވެ. ނަވީނާއި އައްފާންގެ ފޮށި ޑިކީއަށް ލުމުން ޑުރައިވަރގެ ފަހަތުން ގޮސް އެދެމީހުންވެސް ކާރަށް އެރިއެވެ. ކާރު ދުއްވާލުމުން ނަވީން އިނީ ބިއްލޫރިގަނޑުން ބޭރުބަލާށެވެ.\n"ބޯޅަކުޅެންތަ ތިއައީ......" ޑުރައިވަރު އޭނާގެ އާދައިގެ މަތިން ދަތުރުވެރިންނާއި އަނގަތަޅާލައި ހަދައެވެ. ބޭނުމަކީ ދަތުރު ކުރުކޮށްލައި މީސްމީހުންނާއި ގުޅުން ބަދަހިކޮށްލުމެވެ.\n"ނޫނޭ....އަހަރެމެން މިވިސްނަނީ މިރަށުގަ ސްޕަރ މާކެޓެއް ހުޅުވަން....އެހެންވެ ބަލާލަން މިއައީ ...." ޖަވާބު ދިނީ އައްފާނެވެ. ނަވީން އެއިން ގޮތަށް އިނީއެވެ. ނަވީންގެ ކިބައިން ފެންނަނީ ވަރުބަލިކަމެވެ.\n"އެހެންތަ؟ ތީ މިރަށަށް ވަރަށް މުހިއްމު ކަމެއް...." ޑުރައިވަރުވެސް އެކަމާ ހިތްހަމަޖެހުނު ވަރު އޭނާގެ އަޑުންވެސް ހެކިދެއެވެ.\nދެފަންގިފިލާއަށް ހަދާފައިވާ އިމާރާތެއްގެ ކުރިމައްޗަށް ޓެކްސީ މަޑުކޮށްލުމުން ޑުރައިރަށް ފައިސާ ދައްކާފައި ދެމީހުންވެސް ހިނގައިގަތީ އެތެރެއަށް ވަންނާށެވެ.\n"އަހާން....އާޝާ...." ޝާ ހުރީ ހުދުކުލައިގެ އަތްދިގު ގަމީހަކާއި ކަކުލުން މައްޗަށް ހުރި ކަޅުކުލައިގެ ޕެންސިލް ސްކާޓެއްގައެވެ. އާދައިގެ މޭކަޕެއްކޮށްފައިވާއިރު އަރާއިގެންހުރި ހައިހީލާއި އަތްދަބަސްވެސް ހުދުކުލައެވެ.\n" ޝޮޕިންގ ކޮއްލަނީ...." ވަށައިގެން އާޝާ ބަލާލީ ޖޫލީ އެކީ ނަވީން ހުންނާނެ ކަމަށް ހީކޮށެވެ.\nނަވީން ޑޯންޓް ޑޫދިސް … ޖޫލީ އެހެން ހެދިނަމަ ނަވީން ވާނެ ދެރަ އިހުސާސް ކޮއްބަލަ\nވާހަކަ ވަރަށް ރީތި.. ކީޕް ގޮއިން.. ❤\nމީ ހަމަ މަގޭ ހާލު. ޢަސްލުވެސް ކުދިންނުލިބުމަކީ ހާދަ ބޮޑު ހިތްދަތިކަމެކޭ!!! ޢެތައް ބޭހެއް ކޮށްވެސް ކުއްޖެއް ނުލިބުނު ނުވިތާކަށް މަގުމައްޗައް ނުކުމެލާއިރަށް ކަންފަތުގަ އަބަދުވެސް ޖެހެނީ ފިރިމީހާ އެހެންއަންހެނަކާއި ކޮންމެވެސް ކަމެއްކުރި ވާހަކަ. މިހާރު ފިރިމީހާ ކައިރީބުނެފިން އެހެން މީހަކާއިންނާށޭ!!\nމިހާ ހިސާބުން މިވާހަކަ ނިމުނީތަ އަޅެ .. ކޮބާތަ އަނެއް ބައި ..\nއަޅޭ ކޮބާތަ އަނެއްބައި؟؟\nއަނެއްބައި އަޕް ކޮށްދެނީ ކޮންއިރަކުން؟؟؟


އަޅުގަނޑުމެންގެ ސަރުކާރެއްގެ ވެރިކަމުގައި އޭގެ މަައްޗަށް ސާބިތުވެ ތިބޭނެ އެންމެ ވަރުގަދަ ބިންގަލަކީ އިސްލާމްދީނުގެ މަތިވެރި ބިންގާ – މަޖީލީހުގެ ރައީސް އަބްދުﷲ ޝާޙިދު – Maldivian Democratic Party\nއަޅުގަނޑުމެންގެ ސަރުކާރެއްގެ ވެރިކަމުގައި އޭގެ މަައްޗަށް ސާބިތުވެ ތިބޭނެ އެންމެ ވަރުގަދަ ބިންގަލަކީ އިސްލާމްދީނުގެ މަތިވެރި ބިންގާ – މަޖީލީހުގެ ރައީސް އަބްދުﷲ ޝާޙިދު\nއަޅުގަނޑުމެންގެ ސަރުކާރެއްގެ ވެރިކަމުގައި، އަޅުގަނޑުމެން އެންމެ އިސްކަމެއްދޭ، އަޅުގަނޑުމެން އޭގެ މައްޗަށް ސާބިތުވެ ތިބޭނެ އެންމެ ވަރުގަދަ ބިންގަލަކީ އިސްލާމްދީނުގެ މަތިވެރި ބިންގާކަމަށް މަޖިލީހުގެ ރައީސް އަދި ދިވެހި ރައްޔިތުންގެ ޑިމޮކްރެޓިކް ޕާޓީގެ ޕާލިމެންޓްރީ ގްރޫމޕުގެ މެމްބަރު އަބްދުﷲ ޝާހިދް ވިދާޅުވެއްޖެއެވެ.\nފުނަދޫގައި 10 އޮަގަސްޓް ވަނަ ރޭ، ކުލަ ޔެލޯ ޖަގަހަ ހޮޅުވުމަށް ބޭއްވި ޖަލްސާގައި ވާހަކަފުޅު ދައްކަވަމުން އެމަނިކުފާން ވިދާޅުވިގޮތުގައި، ދިވެހި ރައްޔިތުންގެ ޑިމޮކްރެޓިކް ޕާޓީގެ (އެމް.ޑީ.ޕީ) ހުރިހާ ސިޔާސަތުތަކެއްވެސް ބީނާވެގެންވާނެ އެންމެ އަސާސީ ބިނާޔަކީ އިސްލާމް ދީނެވެ. އަދި އިސްލާމް ދީނަށް އެންމެ އިސްކަން ދޭނެ ޕާޓީ އަކީވެސް އެމް.ޑީ.ޕީ ކަން ވަނީ ފާހަގަ ކުރައްވައިފައެވެ.\nހަމަ އެރޭ، ފުނަދޫ ކުރިގަމް، އަޒުމް ޖަގަހަ ހޮޅުވުމުގެ ރަސްމިއްޔާތުގަިވެސް އެމަނިކުފާނު ވަނީ ޕާޓިގެ ގިނަ ސިޔާސަތުތަކަކަށް އަލި އަޅުއްވައިލައްވަމުން ވާހަކަފުޅު ދައްކަވާފައެވެ. އެމަނިކުފާން ވިދާޅުވިގޮތުގައި ދިވެހި ރައްޔިތުންގެ ޑިމޮކްރެޓިކް ޕާޓީ އިން ގެނައި ހަދިޔާ އަކީ ފައިސާ ދަބަހެއް ނޫން ކަމަށާއި އެހެނަސް އެ ދަބަހުގައި ވަނީ ރައްޔިތުންގެ ޖީބަށް ޑޮލަރުން އާމްދާނީ ވަންނާނެ ފަދަ ސިޔާސަތު ތަކެއް ކަަމަށެވެ. އެގޮތުން ރަށުގެ ހުރިހާ ދިމާލެއްގައި ގެސްޓް ކޮޓަރިތައް ގާއިމްކުރެވުމުން ވަޒީފާ ނެތް ކުދީންނަށް ވަޒީފާ ލިބޭނޭ އެތަކެއް މަގުތަކެއް ހޮޅުވި ރަށް ތިޔާވިގެންދާނެކަމަށް ވިދާޅުވިއެވެ. ހަމައެހެންމެ، އެ ކޮޓަރިތައް ތަރައްގީ ކުރާނީ ސަރުކާރުން އެކަމަށް ދޫކުރާ ލޯނު ތަކުގެ އެހީގައި ކަމަށްވެސް ވަނީ ހާމަކުރައްވައިފައެވެ. އަދި މި ސިޔާސަަތަކީ ޓުއަރިޒަމް އިންޑަސްޓްރީގެ ފައިދާ ސީދާ ރައްޔިތުންނަށް ފޯރުކޮށްދޭ، އެ އިންޑަސްޓްރީއަށް އިންގިލާބެއް ގެނުވާނެ ފަދަ ސިޔާސަތެއްކަންވެސް ވަނީ ފާހަގަކުރައްވައިފައެވެ.\nލ.އަތޮޅަކީ ބިން ބޮޑު، ފަޅު ބޮޑު އަތޮޅެއްކަން ފާހަަކަކުރައްވަމުން އެމަނިކުފާން ވިދާޅުވި ގޮތުގައި އެމް.ޑީ.ޕީ އިން ހުށައަޅަނީ މިބިމުގެ ބޭނުން ހެޔޮގޮތުގައި ބޭނުންކުރާނެ ގޮތްތަކެވެ. އެގޮތުން އެގްރިވިޔަފާރީގެ ސިޔާސަތުގެ ދަށުން، ދަނޑުވެރިކަން ކުރުމަށް ދަސްކޮށްދީ ހައްދާ ކޮންމެ އެއްޗެއް ގަނެ ވަގުދުން ފައިސާ ދޭނެކަމުގެ ޔާގީންކަން ވަނީ އަރުވާފައެވެ. އަދި އެ އެއްޗެހި ގަނެގެން އެހެން އަތޮޅުތަކަށް ވިއްކައިގެން ނޫނީ އެގްރިކަލްޗާގެ ވިޔަފާރި ނުހިންގޭނެ ކަމަށް ވަނީ ފާހަގަ ކުރައްވައިފައެވެ.\nފަރުތަކުގެ ދިރުންތަކަށް އިޝާރާތް ކުރައްވަމުން، އެ މަނިކުފާނު ވިދާޅުވިގޮތުގައި އެ ދިރުންތައް ހުސްވާކަމަށް ބުންޏަސް، އެ ހުސް އެވަނީ އެހެން ބުނާ މީހާގެ ސިކުނޑީގައި ކަމަށާއި، ޓެކްނޮލީޖީގެ އެހީގައި އެ ދިރުންތައް އާލާކޮށް އެކަމަކީ ބޮޑު ވިޔަފާރިއެއްގެ ގޮތުގައި ކުރެވިދާނެ ފަދަ ކަމެކެވެ. ހަމައެހެންމެ އެމް.ޑީ.ޕީގެ ސަރުކާރުގައި އާސަންދަ ތައާރަފް ކުރި ކަމަށާއި، އާސަންދަ ވަނީ މިހާރު ބާސަންދަޔަކަށް ވެފައި ކަން ވަނީ ފާހަގަ ކުރައްވައިފައެވެ. އެހެނަސް، ދެން އަންނަ އެމް.ޑީ.ޕީ ސަރުކާރެއްގައި ބަލި މީހާ ޑޮކްޓަރަށް ދެއްކުމަށް ފަހު ނިކުންނާނީ ސިޓީއާއެކު ބޭސްވެސް ހިފައިގެން ކަމުގެ ޔަގީންކަން އެމަނިކުފާން ވަނީ ދެއްވަވާފައެވެ.\nވާހަކަފުޅު ނިންމަވާލައްވަމުން އެމަނިކުފާނު ވިދާޅުވި ގޮތުގައި މިއީ ހައްތަހާވެސް ކުރެވިދާނެ ކަންތައްތައްކަމަށާއި މި ޕާޓީއަކީ މިކަންކަން ކުރުމުގެ ޤާބިލްކަން ހުރި އެކަމުގައި ދެމިތިބޭނެ ޕާޓީއެކެވެ.


Defender Lily Maziya ah, Irey team gai madukohfi\nމިދިޔަ ދެ ސީޒަންގައި، ނިއު ރޭޑިއަންޓަށް ކުޅުނު އަހްމަދު އަބްދުﷲ 'ލިލީ' މާޒިޔާއަށް ސޮއި ކޮށްފި އެވެ.\nމީގެއިތުރުން، މާޒިޔާގެ މިޑްފީލްޑަރު މުހައްމަދު އިރުފާން 'އިރޭ' ވެސް ވަނީ، ކުރިއަށްއޮތް ތިން ސީޒަނަށްވެސް މާޒިޔާގައި މަޑުކުރަން ނިންމައި އެ ޓީމުގެ ކޮންޓްރެކްޓްގައި ސޮއި ކޮށްފަ އެވެ.\nމިދިޔަ ދެ އަހަރު ނިއު ރޭޑިއަންޓަށް ކުޅުނު. ލިލީއަކީ ސެންޓްރަލް ޑިފެންސްގެ އިތުރުން ވާތު ބެކަށްވެސް ކުޅުމުގެ ހުނަރު ހުރި ކުޅުންތެރިޔެކެވެ. ނިއު ރޭޑިއަންޓްގައިވެސް އޭނާ މައިގަނޑު ޕޮޒިޝަންނަކީ،ވެސް ވާތު ބެކެވެ.\nލިލީ ވަނީ، 2016 ވަނަ އަހަރު ޓީސީއަށްވެސް ކުޅެފަ އެވެ. ތަޖުރިބާކާރު ޑިފެންޑަރަށް ވަނީ އޭނާގެ އުފަން ރަށް، ޅ. ހިންނަވަރުގައި ލިލީ ފުޓްބޯލް އެކެޑެމީގެ ނަމުގައި އޭނާގެ އަމިއްލަ އެކެޑެމީއެއް ހުޅުވާފަ އެވެ.\nމާޒިޔާގައި މަޑުކުރަން ނިންމި، އިރޭ އަކީ މާޒިޔާއިން އުފެއްދި އެޓީމުގެ ކުޅުންތެރިޔެކެވެ. މާޒިޔާ ފުރަތަމަ ޑިވިޝަންގައި ވާދަ ކުރަން ފެށީންސުރެ އެ ޓީމަށް އިރޭގެ ހިދުމަތް ލިބެ އެވެ. ތ. ތިމަރަފުއްޓަން އުފަން ކުޅުންތެރިޔާގެ މައިގަނޑު ޕޮޒިޝަނަކީ، ޑިފެންސިވް މިޑްފީލްޑެވެ. އެހެންނަމަވެސް ސެންޓްރަލް މިޑްފީލްޑަށްވެސް އޭނާ ކުޅެ އެވެ.\nގައުމީ ޓީމުގައިވެސް ޑިފެންސިވް މިޑްފީލްޑްގެ މައިގަނޑު ރޯލް އަދާ ކުރަނީ އޭނާ އެވެ. މާޒިޔާއަށް ކުޅުނު ބައެއް ކުޅުންތެރިންގެ ކޮންޓްރެކްޓް ހަމަވުމުން އެ ކުޅުންތެރިން ވަނީ ޓީމު ދޫކޮށްލާފައެވެ. އެއީ، އެޓޭކިން މިޑްފީލްޑާ އިސްމާއީލް އީސާ 'މެސީ' އާއި ވިންގާ އަހްމަދު އިމާޒު 'އާއްކޮ' މިޑްފީލްޑަރު ޔަޝްފާދު ހަބީބު 'މުލަކޭ' ގެ އިތުރުން ޑިފެންޑަރު ގާސިމް ޝަމާމް 'ޝަންމޭ' އެވެ.\nއީސަ ވަނީ ޓީސީއަށް ސޮއި ކޮށްފަ އެވެ. ޝަންމޭ ބަދަލުވީ ގްރީން ސްޓްރީޓަށެވެ. އާއްކޮ ވަނީ ދަ ގޭރޭންޑޭ އަށް ސޮއި ކޮށްފަ އެވެ. އަންނަ ސީޒަނަށް ތައްޔާރުވުމަށް ޓްރާންސްފާ މާކެޓްގައި އެންމެ ހަރަކާތްތެރިކޮށް މިހާރު ފެންނަނީ މާޒިޔާ އެވެ.\nމިދިޔަ އަހަރު ޓީސީއަށް ކުޅުނު އިބްރާހިމް ވަހީދު ހަސަން 'ފެލެއިނީ އިއްބެ' އާއި ނިއު ރޭޑިއަންޓަށް ކުޅުނު ހަމްޒާ މުހައްމަދު 'ހަމްޕް' އަދި ވިކްޓަރީގެ ހުސައިން ނިހާން 'ނިހާޓް' ވެސް މީގެ ކުރިން ވަނީ މާޒިޔާއަށް ސޮއި ކޮށްފަ އެވެ.\nނިއުރޭޑިއަންޓް މާޒިޔާ ޓްރާންސްފާ މާކެޓް


Nasheed, EC ah: " Insaafveri inthibaaeh baavvaidhee" | Jazeera\t"އިންސާފުވެރި އިންތިހާބެއް ބާއްވައިދީ" - Jazeera\nނަޝީދު، އީސީއަށް: "އިންސާފުވެރި އިންތިހާބެއް ބާއްވައިދީ"\nއުމްނާ އިސްމާޢިލް April 7, 2021 42 views0\nހޮނިހިރު ދުވަހު ބާއްވާ ލޯކަލް ކައުންސިލް އިންތިހާބުގެ ކަންކަން އިންސާފުވެރިކަމާއި ހަމަހަމަކަމާއި އެކު ކުރިއަށް ގެންދިއުމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު، އިލެކްޝަންސް ކޮމިޝަނަށް (އީސީ) މިއަދު އިލްތިމާސް ކުރައްވައިފިއެވެ.\nމިއަދުގެ ޖަލްސާއަކީ ލޯކަލް ކައުންސިލް އިންތިހާބުގެ ކުރިން ބާއްވާ އެންމެ ފަހު ޖަލްސާއެވެ. މިކަން ފާހަގަކުރައްވާ ނަޝީދު ވަނީ އީސީއާއި އެ ކޮމިޝަންގައި މަސައްކަތް ކުރާ މުވައްޒަފުންނަށް އިލްތިމާސެއް ކުރައްވާފައެވެ. އެއީ މި އިންތިހާބަކީ އިންސާފުވެރިކަމާއި ހަމަހަމަ ކަމާއިއެކު ބޭއްވޭ އިންތިހާބެއްކަން ކަށަވަރުކުރުމެވެ.\nމީގެއިތުރުން އެމަނިކުފާނު ވިދާޅުވީ އިންތިހާބުގެ ކަންކަން ކުރިއަށްދާނީ އެ މަގުން ކަމުގެ ޔަގީންކަން އެބައޮތް ކަމަށާއި އަދި އެކަމާއިމެދު ޝައްކުވެސް ނުކުރައްވާ ކަމަށެވެ.\nއެއީ ވޯޓުލުމުގެ މަސައްކަތް ވެސް، އަދި ވޯޓު އިއުލާނު ކުރުމުގެ މަސައްކަތް ވެސް. މި އެންމެހާ ކަމަކީ ދެ ފުށް ފެންނަ ސީދާ، ގާނޫނާއި ގަވާއިދުގައިވާގޮތުގެ މަތިން ހިނގާ މަސައްކަތްތަކަކަށް ވާންޖެހޭނެ. އަދި އަޅުގަނޑު އެކަމަކާ ޝައްކެއްވެސް ނުކުރަން.\nމި އިންތިހާބުގައި 273،128 މީހަކަށް ވޯޓު ލުމުގެ ހައްގު ލިބިގެންވާ ކަމަށް އީސީން ވަނީ ބުނެފައެވެ. އޭގެތެރެއިން 5134 ފަރާތަކީ އަލަށް 18 އަހަރު ފުރޭ މީހުންނެވެ. އެހެންނަމަވެސް، އިންތިހާބުގައި ވޯޓުލާނެ މީހުން މަދުވާނެ ކަމަށް ބެލެވެއެވެ.\n"އިންސާފުވެރި އިންތިހާބެއް ބާއްވައިދީ"


Sports Commissioner Ge Magaamun Ali Umar Vakikoffi - Vaguthu\nސްޕޯޓްސް ކޮމިޝަނަރުގެ މަގާމުން އަލީ އުމަރު ވަކިކޮށްފި\nއަލީ އުމަރު --- ފޮޓޯ/ މިހާރު\nސްޕޯޓްސް ކޮމިޝަނަރުގެ މަގާމުގައި ހުންނެވި، މަޝްހޫރު ފުޓުބޯޅަ ކުޅުންތެރިޔާ އަލީ އުމަރު، އެ މަގާމުން ވަކިކޮށްފިއެވެ.\nއެކަން މިއަދު އިއުލާން ކުރީ ސަސްޕެންޝަނުގައި ހުންނެވި، ޔޫތު މިނިސްޓަރު އަހުމަދު މަހުލޫފްގެ ޓްވިޓާއިންނެވެ. މަހުލޫފް ސަސްޕެންޝަނުގައި ހުންނެވީ، އެމްއެމްޕީއާރްސީ ހިޔާނާތު ފައިސާ ބަހާލި އެސްއޯއެފް އެކައުންޓުން މަހުލޫފުގެ އެކައުންޓަށް ފައިސާ ޖަމާވެފައިވާތީ، ރައީސް ސޯލިހް ގޭގައި މަޑުކުރަން އެނގެވުމުންނެވެ.\nމަހުލޫފް އެފަދަ ގޮތަކަށް އެކަން އިއުލާން ކުރެއްވުމުން އަލީ އުމަރު ވަނީ ޓްވިޓާގައި ކޮންމެވެސް ވަރަކަށް އެކަމަށް ފާޑުވެސް ކިޔާފައެވެ.\nސްޕޯޓްސް ކޮމިޝަނަރުގެ މަގާމުގައި އަލީ އުމަރުގެ ކުރިން މަސައްކަތް ކޮށްފައިވަނީ އަހްމަދު ނަޝީދު (ޑޭވް)އެވެ. އޭނާ ސްޕޯޓްސް ކޮމިޝަނަރުގެ މަގާމުން އިސްތިއުފާ ދީފައިވަނީ 2017 އަހަރު ޑިސެމްބަރު މަހުގައެވެ.\nއަލީ އުމަރަކީ ރާއްޖޭގެ ގައުމީ ޓީމަށްވެސް ކުޅެފައިވާ ކުޅުންތެރިއެކެވެ. އޭނާ ވަނީ 1998 އިން ފެށިގެން 2013 ވަނަ އަހަރާ ހަމައަށް ގައުމީ ޓީމަށް ކުޅެފައެވެ. ކްލަބު ފުޓުބޯޅައިގައި ވީބީ ސްޕޯޓްސް ކްލަބާއި ނިއުރޭޑިއަންޓް ސްޕޯޓްސް ކްލަބަށްވެސް ކުޅުނު އަލީ އުމަރު ވަނީ އެކި ފަހަރު މަތިން އެފްއޭއެމްގެ އެކްސްކޯގައި މަސައްކަތް ކޮށްފައެވެ.\nސްޕޯޓްސް ކޮމިޝަނަކީ ރާއްޖޭގެ ކުޅިވަރުގެ ހުރިހާ ކަމެއް ބެލުމަށާއި ކުޅިވަރު އިދާރާތައް ބެލެހެއްޓުމަށް ސަރުކާރުން އެކުލަވާލާފައިވާ އިދާރާއެކެވެ.\nމާޗް 13, 2019 19:01\nނާތަހުޒީބު، ގޮތެއްފޮތެއްނެއް މީހެއް މީ އުމަރަކީ\nމާޗް 13, 2019 20:19\nވަގުކަލޭގެ ގޭގަ ބެހެއްޓީ މަޖިލިސް އިންތިޚާބު އޮތީމަ މީހުން ލޮލުގަ އަނދުން އަޅުވާށޭ އަބަދުވެސް ބުނަމުންނެއްނު މަ މިދަނީ. މިހާރު މާ ފަސޭހައެއްނު. ވަޒީފާއަށް ނުކުންނަން ނުޖެހި މުސާރަ ލިބި ޓުވީޓުން އޮފީސް ހިންގަން ރީލޯޑޭ މި ހުންނަނީ. ސަޅިއެއް ނޫންތަ؟\nމާޗް 13, 2019 22:16\nމޮޅު ފުޓްބޯޅަ ކުޅުންތެރިއަކަށް ވިއަސް މޮޅު ސްޕޯރޓްސް ކޮމިޝަނަރަކަށް ނުވެދާނެ !\nމާޗް 13, 2019 23:36\nރެފްރީންގެ ކަންތަށް ވެސް ރަނގަޅުކުރާނަމޭ ކިޔާފަ ކޮންމެ މީޓިންއެއްގަ ބުނާނެ މީނަ.. ވީކަމެއް ނެތް...ދެން ހުރޭ ގޭގަ.. ރާކަނިމަސް ކެވިފަ ހުންނާނީ...\nމާޗް 14, 2019 01:01\nސަސްޕެންޑު ކޮށްފައި ހުންނަ ވަޒީރަކަށް އޮފީހުގެ ޒިންމާ ނެގޭތޯ؟ ހަމަ އަހާލީ އުސޫލީ ހަމަތަކުން މިނިސްޓަރު މަހުލޫފު މަގާމުގެ ބޭނުން ނަހަމަ ކޮށް ކޮށްފައިވާ ކަމެއް ކަމަށް ބުނުމުގެ ފުރުސަތު ބޮޑު.\nއަލީ އުމަރު ވަކިކޮއްފައިވާ ކަމަށް އެންގީ އަމުރު މަހުފޫޒު ހިންގުމުން އެކަހެރި ކޮށްފައިވާ މީހެއް. ސަސްޕެންޑު ކޮށްފައި ހުންނަ ވަޒީރަކަށް އޮފީހުގެ ޒިންމާ ނެގޭތޯ؟ ހަމަ އަހާލީ އުސޫލީ ހަމަތަކުން މިނިސްޓަރު މަހުލޫފު މަގާމުގެ ބޭނުން ނަހަމަ ކޮށް ކޮށްފައިވާ ކަމެއް ކަމަށް ބުނުމުގެ ފުރުސަތު ބޮޑު. އަލީ އުމަރު އެހެން ވަކި ކުރެވޭތޯ ވެސް ސުވާލު އުފެދޭ. އެފްއޭއެމް އާއި އެކު އޮތް މައްސަލައިގެ ޝިކާރަވެރި އަކަށް އަލީ އުމަރު.\nމާޗް 14, 2019 01:18\nއަލީ އުމަރު ވަކި ކުރީ އެފްއޭއެމް އިން ސަރުކާރުން ބޭނުންވާ ފާއިޒް ސަމަދުގެ ދަރި އަފޫ އެތަނަށް ވައްދަން ކުރި މަސައްކަތަށް ހުރަސް އެޅޭތީ. މި މީހުންގެ ހުންނަ ނުބައި ކަމަކީ ހޮނޑައިދޫ ހާމިދު އަބުދުލް ޤަފޫރުވެސް އެތަނަށް ލާނަމޭ ކިޔާ ފަހަތުގަ އަފޫ ބައިންދައިގެން ހިންގާ ޖަރީމާ ގަނޑެއް. ގޭމު ކުޅެނީ ސުޒޭނު އާއި އޭނާގެ ބައިވެރިން ސައްލާ ކުރަނީ އަތޮޅުވެހި ކައިރި ގާޑިއަލުގައި. ނުބައި ނުލަފާ ކަމުގެ ކޮޅެއްވެސް ނެތް.


އާލާ އިސްލާމްވުމަށްފަހު މުޅި ދުނިޔެއަށް ދޭންބޭނުންވާ މެސެޖް-: "ބޮޑުކަމެއް ޖެހެންދެން މަޑުނުކޮށް އަވަހަށް އިސްލާމްވޭ!"\n"ކްރިސްޓިއަން ދީން އަމިއްލައަށް ދޫކޮށްލައި އިސްލާމްވުމަށްފަހު އުޚުތު އާލާ މުޅި ދުނިޔެއަށް ގޮވާލަނީ ތިމާއަށް ބޮޑު ކަމެއް ޖެހެންދެން ނުވަތަ ޢަޖައިބުކުރުވަނިވި ހުވަފެނެއް ފެންނަންދެން މަޑުނުކުރާށެވެ."\n"އަހަރެންނަކީ ކުރިން ވަރަށް ކަންބޮޑުވެގެން އުޅުނު އަންހެނަކީމެވެ. ވަރަށް ރުޅިވެސް ގަދަވެއެވެ. ނަމަވެސް ﷲ ތަޢާލާގެ ދީނަށް ވަދެވުމާއިއެކު ހިތްހަމަޖެހުން ލިބިއްޖެއެވެ. ހާސްވެ ކަންބޮޑުމާއި ރުޅިއައުން މުޅިން ފިލައިގެން ހިނގައްޖެއެވެ."\nމިއީ އަލަށް އިސްލާމްވި ޔޫކްރޭނަށް ނިޞްބަތްވާ ޢާލާ މުޅި ދުނިޔެއަށް ދޭން ބޭނުންވާ މެސެޖެވެ.\nއާލާ އިސްލާމްވި ސަބަބެއްކަމަށް ބުނީ ފާފަ ފުއްސަވައިދެއްވެވުން އެދި ދަންނަވަން ފާދިރީން މެދުވެރިކުރަންޖެހުނު ނަމަވެސް އެމީހުންނަށް އެކަމުގައި ކުރެވޭނެ އެއްވެސް ކަމެއް ނެތްކަމަށް ބުނުމެވެ. އެހެންވެ ސީދާ ﷲ ތަޢާލާއަށް ދަންނަވައި މުޢާމަލާތުކުރެވޭ ދީނެއް އިޚްތިޔާރުކުރީކަމަށެވެ.\nއަޅުގަނޑުމެން މިތިބީ ﷲ ތައާލާއަށް އީމާންވެ މުސްލިމުންގެ ގޮތުގައެވެ. ކޮށްލަން ޖެހޭ ކަމަކީ ﷲ ތަޢާލާގެ މަގުގައި ސާބިތުވެލުމެވެ. ﷲ ތަޢާލާގެ އަމުރުފުޅުތަކަށް ކިޔަމަންވެ ފުރިހަމަ ގޮތުގައި ޢަމަލުކުރުމެވެ. އެއިރުން އާލާފަދައިން އަޅުގަނޑުމެންގެ ކަންބޮޑުވުންތައްވެސް ފިލައި ހިތްހަމަޖެހުން ލިބިގެންދާނެއެވެ. އިން ޝާ ﷲ\nއަޅުގަނޑުމެން ވެސް އެކަކު އަނެކަކަށް މިމެސެޖް ދޭން އެބަޖެހެއެވެ. ޢިބާރާތުގެ ކުޑަކުޑަ ތަފާތަކާއިއެކުގައެވެ. "ބޮޑުކަމެއް ޖެހެންދެން މަޑުނުކޮށް އަވަހަށް ތައުބާވާށެވެ! ﷲ ތަޢާލާއަށް ފުރިހަމަގޮތުގައި ކިޔަމަންތެރިވާށެވެ. ހުރިހާ ކަންބޮޑުވުންތާއި ހާސްކަން ފިލައިގެންދާނެތެވެ! އިން ޝާ ﷲ"